আপনার সন্তানের আধার কার্ড করাবেন কীভাবে? রইল সহজ পদ্ধতি….\nHome / লাইফ-স্টাইল / আপনার সন্তানের আধার কার্ড করাবেন কীভাবে? রইল সহজ পদ্ধতি….\nআপনার সন্তানের আধার করাবেন কীভাবে? রইল সহজ পদ্ধতি গোটা ভারতেই বাধ্যতামূলক করা হয়েছে আধার। প্রসঙ্গত, আধার কার্ডে এনরোল করা খুবই সহজ। – ১২ সংখ্যার আধার নম্বর, যা আপনার নাগরিকত্বের প্রমাণপত্র। যা UIDAI(Unique Identification Authority\nof India) কেন্দ্রীয় সরকার কর্তৃক অনুমোদিত। UIDAI বায়োমেট্রিক এবং জনসংখ্যাতাত্ত্বিক তথ্য তাদের ডাটাবেসে মজুত রেখেছে। গোটা ভারতেই বাধ্যতামূলক করা হয়েছে আধার। প্রসঙ্গত, আধার কার্ডে এনরোল করা খুবই সহজ।\nআপনার সন্তানের আধার কার্ড এনরোল করবেন কীভাবে?\n১) ৫ বছরের কম বয়সের বাচ্চাদের জন্য, বাবা-মা বা অভিভাবকের একজনকে সন্তানের পক্ষে প্রমাণের পরিচয় পত্র জমা করতে হবে। তালিকাভুক্ত ফর্মটিতে স্বাক্ষর করে সম্মতি দিতে হবে।\n২) ৫ থেকে ১৮ বছর বয়সের ছেলে মেয়ের জন্য একইভাবে নির্দিষ্ট তালিকাভুক্ত ফর্মে স্বাক্ষর করতে হবে। এক্ষেত্রে জন্মের শংসাপত্র দিলেই চলবে। এছাড়া যদি সন্তানের পরিচয় পত্র এবং স্কুল আইডি কার্ডের বাড়ির ঠিকানার উল্লেখ থাকে, তাহলে তা নথির প্রমাণের ক্ষেত্রে ব্যবহার করা যেতে পারে।\n৩) এছাড়া বাবা-মায়ের আধার নম্বর নথিভুক্ত করতে হবে। তবে আপনার সন্তান যদি এনআরআই হয়, তবে বৈধ ভারতীয় পাসপোর্ট বাধ্যতামূলকভাবে পরিচয়ের প্রমাণ হিসাবে জমা করতে হবে।\n৪) ৫ বছরের কম বয়সীদের জন্য কোনও বায়োমেট্রিক নেই। তাদের ইউআইডি জনসংখ্যার তথ্য এবং তাদের বাবা মায়ের ইউআইডির সঙ্গে যুক্ত ফেসিয়াল ফটোগ্রাফ লিঙ্কড করতে হবে। এই বাচ্চাদের যখন বয়স পাঁচের বেশি হয়ে তখন তাদের দশটি আঙুল, আইরিস এবং ফেসিয়াল ফটোগ্রাফের বায়োমেট্রিক আপডেট করতে হবে।\nএখন প্রশ্ন কোথা থেকে এনরোল করতে পারবেন?\nআধার এনরোলমেন্ট বা আপডেট কেন্দ্রে যেতে হবে। সেখানে আপডেট পিছু খরচ ২৫ টাকা। এছাড়া আধার ধারকের শুধুমাত্র ঠিকানা অনলাইনে সংশোধন / আপডেট করা যাবে। কোনোরকম বায়োমেট্রিক বা অন্যান্য জনসংখ্যাতাত্ত্বিক তথ্য যেমন নাম, জন্ম তারিখ, লিঙ্গ, সম্পর্ক, মোবাইল নম্বর এবং ইমেল আপডেট করতে নিকটবর্তী এনরোলমেন্ট বা আপডেট সেন্টারে যেতে হবে।\nPrevious পুরাতন বাইক কিনতে যেসব বিষয়ে সতর্কতা অবলম্বন করবেন\nNext বাসে চড়লেই বমি বমি ভাব পায় কিংবা বমি হয়? জে’নে নিন সহজ সমাধান


প্রকাশিত: ১১:৫৩, ২৯ নভেম্বর ২০২১\nতৃতীয় ধাপে অনুষ্ঠিত ভোট গ্রহণে রাঙ্গুনিয়া ও হাটহাজারীর ২৬টি ইউনিয়েনে ভোট গ্রাহণ সম্পন্ন হয়েছে। এরমধ্যে বিনা প্রতিদ্বন্দ্বিতায় রাঙ্গুনিয়ায় ৮ জন ও হাটহাজারীতে ২ জনসহ মোট ১০ জন নির্বাচিত হয়েছেন। গতকাল রোববার বাকি ১৬ ইউনিয়নে চেয়ারম্যান পদে ভোট হয়। ভোটে দুই উপজেলায় আওয়ামী লীগ সমর্থিত প্রার্থী জিতেছেন নয়টিতে, বিদ্রোহী প্রার্থী জিতেছেন ছয়টিতে এবং বিএনপি প্রার্থী জিতেছেন একটিতে।\nএকই দিন রাউজানেও নির্বাচন হওয়ার কথা থাকলেও প্রতিপক্ষ না থাকায় রাউজানে বিনাভোটে নৌকা প্রতীকের সকল চেয়ারম্যান বিজয়ী হয়েছেন।\nরাঙ্গুনিয়ার ১৩ ইউনিয়নের মধ্যে ৮ ইউনিয়নে আওয়ামী লীগ মনোনীত প্রার্থীরা বিনা প্রতিদ্বন্দ্বিতায় জয়ী হয়েছেন। বাকি ৫ ইউনিয়নে চেয়ারম্যান পদে ভোট হয়। ৫ ইউনিয়নে চেয়ারম্যান পদের নির্বাচনে তিনটিতে আওয়ামী লীগ ও দুটিতে বিদ্রোহী প্রার্থী জয়ী হয়েছেন।\nভোটে ইসলামপুরে আওয়ামী লীগ মনোনীত নৌকার প্রার্থী সিরাজুল উদ্দিন চৌধুরী ৭ হাজার ৫৫৯ ভোট পেয়ে নির্বাচিত হয়েছেন। তার প্রতিদ্বন্দ্বী প্রার্থী সিরাজুদ্দৌলা দুলাল (আনারস) পেয়েছেন ৭৪ ভোট। দক্ষিণ রাজানগরে আওয়ামী লীগ প্রার্থী আহমদ ছৈয়দ তালুকদার (নৌকা) ৭ হাজার ১৩৬ ভোট পেয়ে নির্বাচিত হয়েছেন। তার প্রতিদ্বন্দ্বী এনামুল হক মিয়া (আনারস) পেয়েছেন ৩ হাজার ৬৬ ভোট। হোসনাবাদে আওয়ামী লীগের প্রার্থী দানু মিয়া (নৌকা) পেয়েছেন ৬ হাজার ৫৯৬ ভোট। তার প্রতিদ্বন্দ্বী মির্জা জসিম উদ্দিন (আনারস) পেয়েছেন ৬০৫ ভোট। লালানগরে আওয়ামী লীগের বিদ্রোহী প্রার্থী রফিকুল ইসলাম তালুকদার (আনারস) ৪ হাজার ৩৩৪ ভোট পেয়ে নির্বাচিত হয়েছেন। তার প্রতিদ্বন্দ্বী প্রার্থী আওয়ামী লীগের মীর তৌহিদুল ইসলাম কাঞ্চন পেয়েছেন ২ হাজার ৯১৭ ভোট। বেতাগী ইউনিয়নে আওয়ামী লীগের বিদ্রোহী প্রার্থী শফিউল আলম (আনারস) ৬ হাজার ৯৬৭ ভোট পেয়ে নির্বাচিত হয়েছেন। তার প্রতিদ্বন্দ্বী আওয়ামী লীগের নূর কুতুবুল আলম পেয়েছেন ৩ হাজার ৬১৬ ভোট।\nহাটহাজারী উপজেলার ১৩ ইউনিয়নের মধ্যে আওয়ামী লীগ সমর্থিত প্রার্থী জিতেছেন ৮ জন। তার মধ্যে দুই বিনা প্রতিদ্বন্দ্বিতায় জয়ী হয়েছেন। এছাড়া বিদ্রোহী প্রার্থী চার ও বিএনপি প্রার্থী এক ইউনিয়নে জয়ী হয়েছেন।\nআওয়ামী লীগের বিজয়ীরা হলেন মির্জাপুরে আকতার হোসেন খাঁন সুমন, গুমানমর্দ্দনে মুজিবুর রহমান, মেখলে মো. সালাউদ্দিন চৌধুরী, গড়দুয়ারায় মো. সরোয়ার মোরশেদ তালুকদার, উত্তর মাদার্শায় শাহিদুল আলম, ফতেপুরে মো. জয়নুল আবেদিন, চিকনদন্ডীতে হাসানুজ্জামান বাচ্চু, দক্ষিণ মাদার্শায় মো. সরোয়ার চৌধুরী। ছিপাতলীতে বিএনপি সমর্থিত নূরুল আহসান লাভু বিজয়ী হয়েছেন। স্বতন্ত্র প্রার্থীদের মধ্যে বিজয়ীরা হলেন ধলইয়ে মো. আবুল মনসুর, নাঙ্গলমোড়ায় হারুনুর রশিদ, ১৪ নং ইউপিতে এম এ খালেদ ও বুড়িশ্চরে জাহেদ হোসাইন।


মৃত ব্যক্তির নামে কোরবানি, ইসলাম কি বলে?\nHome › ইসলামের কথা › ইসলামিক শিক্ষা › মৃত ব্যক্তির নামে কোরবানি, ইসলাম কি বলে?\nইসলামিক শিক্ষা 12th Aug 18 at 10:58am 965\nকোরবানি’ শব্দটি আরবি ‘কোরবান’ শব্দ থেকে আগত। যার অর্থ উৎসর্গ করা। অন্যদিকে কোরবান শব্দটি কুরবু ধাতু থেকে উৎপন্ন, যার অর্থ নব তথা নিকটবর্তী হওয়া। হজরত যায়েদ বিন আরক্বাম (রা.) বলেন, রাসূল (স.)-এর সাহাবিরা জিজ্ঞেস করলেন, হে আল্লাহর রাসূল! এই কোরবানিটা কী? রাসূল (স.) জবাবে বললেন, তোমাদের পিতা ইব্রাহিম (আ.)-এর সুন্নত বা আদর্শ।\nতাঁরা জিজ্ঞেস করলেন, এতে আমাদের জন্য কী ফায়েদা রয়েছে হে আল্লাহর রাসূল? তিনি বললেন, (কোরবানির পশুর) প্রতিটি পশমের বিনিময়ে একটি করে নেকি রয়েছে। সাহাবিরা আবার জানতে চইলেন, হে আল্লাহর রাসূল! ভেড়া-দুম্বার পশমের ব্যাপারে কী কথা? তিনি বললেন, এর প্রতিটি পশমের বিনিময়েও এক একটি নেকি রয়েছে। (ইবনু মাজাহ)।\nআর কিছুদিন পরই কোরবানির ঈদ। আর এই কোরবানি নিয়ে আমাদের মাঝে নানা ধরনের ভ্রান্ত ধারণা রয়েছে। যেমন- অনেকের ধারণা কোরবানি শুধু মৃত ব্যক্তিদের জন্য বা তাদের পক্ষ থেকে করা হবে। এ ধারণা মোটেই ঠিক নয়। মৃত ব্যক্তির তরফ থেকে পৃথক কুরবানি করার কোন দলীল নেই। তবে মৃত ব্যক্তিদের জন্য কুরবানী করা জায়েয ও একটি সওয়াবের কাজ।\nকোরবানি একটি সাদকা। আর মৃত ব্যক্তির নামে যেমন সদকা করা যায় তেমনি তার নামে কোরবানিও দেয়া যায়। মৃতব্যক্তি এর দ্বারা উপকৃত হবে, ইনশাআল্লাহ। উপরন্তু, মৃতব্যক্তি এ ধরনের পূণ্যকর্মের মুখাপেক্ষীও থাকে। যেমন, মৃত ব্যক্তির জন্য সাদকার বিষয়ে হাদীসে এসেছে\nআয়েশা (রা.) থেকে বর্ণিত, এক ব্যক্তি রাসূলুল্লাহ (রা.) এর কাছে এসে জিজ্ঞের করল, ‘হে রাসূল! আমার মা হাঠাৎ ইন্তেকাল করেছেন। কোন অসিয়ত করে যেতে পারেননি।\nআমার মনে হয় তিনি কোন কথা বলতে পারলে অসিয়ত করে যেতেন। আমি যদি এখন তার পক্ষ থেকে সদকা করি তাতে কি তার সওয়াব হবে? তিনি উত্তর দিলেন, হ্যাঁ। (সহীহ বুখারী, হাদীস নং ১৩৩৮; সহীহ মুসলিম, হাদীস নং ১০০৪)।\nমৃত ব্যক্তির জন্য এ ধরনের সদকা ও কল্যাণমূলক কাজের যেমন যথেষ্ট প্রয়োজন ও তেমনি তার জন্য উপকারী। যদি কোন কারণে মৃত ব্যক্তির জন্য কুরবানী ওয়াজিব হয়ে থাকে তাহলে তার জন্য পূর্ণ একটি কোরবানি করতে হবে।\nঅনেক সময় দেখা যায় ব্যক্তি নিজেকে বাদ দিয়ে মৃত ব্যক্তির জন্য মৃত ব্যক্তির পক্ষে কোরবানি করেন। এটা মোটেই ঠিক নয়। ভাল কাজ নিজেকে দিয়ে শুরু করতে হয় তারপর অন্যান্য জীবিত ও মৃত ব্যক্তির পক্ষ থেকে করা যেতে পারে ।\nযেমন হাদিসে এসেছে- আয়েশা (রা.) ও আবু হুরাইরা (রা.) থেকে বর্ণিত যে, রাসূলুল্লাহ (সা.) যখন কোরবানি দিতে ইচ্ছা করলেন তখন দু‘টো দুম্বা ক্রয় করলেন। যা ছিল বড়, হৃষ্টপুষ্ট, শিংওয়ালা ,সাদা-কালো বর্ণের এবং খাসি।\nএকটি তিনি তার ঐ সকল উম্মতের জন্য কোরবানী করলেন; যারা আল্লাহর একত্ববাদ ও তার রাসূলের রিসালাতের সাক্ষ্য দিয়েছে, অন্যটি তার নিজের ও পরিবারবর্গের জন্য কোরবানী করেছেন। (ইবনে মাজা, হাদিসটি সহীহ)\n12th Nov 18 at 10:20am 2,862\n10th Nov 18 at 11:33am 2,929\n8th Nov 18 at 9:15am 2,148\n31st Oct 18 at 4:55pm 1,885\n23rd Oct 18 at 5:55pm 2,501\n19th Oct 18 at 4:24pm 1,592\n19th Oct 18 at 3:58pm 1,468\n16th Oct 18 at 7:45am 2,376\n02 Feb 2019 at 9:13pm 765\n17 Jan 2019 at 1:50pm 848\n16 Jan 2019 at 10:33am 828\n10 Jan 2019 at 12:57pm 713\n08 Jan 2019 at 6:34pm 1,078\n06 Jan 2019 at 2:58am 919\n03 Jan 2019 at 10:43pm 1,514\n31st Dec 18 at 11:20am 2,264\n31st Dec 18 at 1:09am 2,175\n31st Dec 18 at 12:53am 1,031


ছদ্মবেশী মানচিত্র নির্মাতা | The Business Standard\nLast modified: 29 May, 2021, 02:04 pm\n১৮৬৬ সালের জানুয়ারিতে দেয়াল ঘেরা শহর লাসায় পৌঁছালেন মানচিত্র আঁকিয়ে। তার হিসাব মতে এখানকার উচ্চতা ৩,৪৭৫ মিটার (১১,৪০০ ফুট)-সঠিক উচ্চতা ৩,৬০০ মিটার (১১,৮০০ ফুট), বেশ কাছাকাছি।\nউনিশ শতকের শেষ নাগাদ ভারতের নিয়ন্ত্রক ব্রিটিশরা উত্তরাঞ্চল বাদে প্রায় গোটা দেশের মানচিত্র তৈরি করে ফেলে। পৃথিবীর সর্বোচ্চ পর্বতশ্রেণী হিমালয় পর্বতমালা বাধা হয়ে দাঁড়িয়েছিল এখানে। মধ্য এশিয়ার ব্যাপারে অতি আগ্রহী রাশিয়ানরাও পথ রোধ করে রেখেছিল। চীনারা জানতো, রাশিয়ান বা ব্রিটিশরা এ অঞ্চলের মানচিত্র হাতে পেলে সেটা এ অঞ্চলে তাদের প্রভাব বিস্তৃত করার সুযোগ করে দেবে। তাই চীনের সম্রাট কোনও বিদেশি, বিশেষ করে ইউরোপীয় বে-আইনীভাবে তিব্বতে পা রাখলে প্রাণ দিয়ে মাশুল গুনতে হবে বলে আইন জারি করেছিলেন।\nসম্ভবত সে আমলের সবচেয়ে উচ্চাভিলাষী মানচিত্র নির্মাণ প্রকল্প গ্রেট ইন্ডিয়ার সার্ভের ব্রিটিশ নেতৃবৃন্দ তাদের মানচিত্রের উপরের অংশ ফাঁকা ফেলে রাখতে রাজি ছিলেন না। স্থানীয় লোকজনের কাছ থেকে যখন যে মানচিত্র পাওয়া গেছে তারা কিনে নিয়েছেন। কিন্তু আরও নিখুঁত তথ্য চাইছিলেন তারা। ইংরেজ জরিপকারীরা তিব্বতে ঢুকতে না পারলে ইংরেজদের কাছে তালিম পাওয়া জরিপকারীদেরই কাজটা সারতে হবে।\nযে মানুষটিকে তাদের দরকার ছিল তিনি তখন নেপাল-ভারত সীমান্তের কাছে জোহর উপত্যকায় এক স্কুলে পড়াতেন। ছিপছিপে গড়নের তিরিশ বছর বয়স্ক পণ্ডিত নয়ন সিংহ ছিলেন একজন বণিকের ছেলে। তিনি তাকে কিছু পরিমাণ তিব্বতি ভাষা শিখিয়েছিলেন। ১৮৬৩ সালে সিংহ গ্রেট ব্রিটেনের সার্ভের সবচেয়ে বিপজ্জনক কাজের দায়িত্ব নিতে রাজি হয়ে প্রশিক্ষণ নিতে দেরা দুনে প্রতিষ্ঠানের উত্তরাঞ্চলীয় দপ্তরে হাজির হন।\nলাসার প্রাচীন মানচিত্র\nটানা দুই বছর জরিপ কাজের বিভিন্ন সরঞ্জাম ব্যবহারের কায়দা নিয়ে পড়াশোনা করেন তিনি: থিওডোলাইট, সেক্সট্যান্ট, কম্পাস এবং থার্মোমিটার (উচ্চতা মাপার জন্যে)। কিন্তু সিংহের মূল যন্ত্র ছিল তার দুটি পা। দুই বছর ধরে তিনি ঠিক ২,০০০ কদমে এক মাইল হাঁটার মতো পদক্ষেপের কায়দা রপ্ত করেছেন, প্রতি পায়ে আন্দাজ ৭৯ সেন্টিমিটার (৩১ ইঞ্চি)।\n১৮৬৫ সালে রওয়ানা হন সিংহ। শেষতক একটা সফরে থাকা কাফেলার সাথে শীতল পাথুরে মালভূমি হয়ে লাসার দিকে এগিয়ে যান। অক্টোবরের দিকে কাফেলা শিগাতসে পৌঁছায়। সিংহ এখানে সভয়ে জানতে পারেন পঞ্চন লামার কাছে হাজির করা হবে তাদের। এই ধর্মীয় গুরুর নাকি মানুষের হৃদয়ের গভীরে দৃষ্টি দেওয়ার ক্ষমতা আছে। গুপ্তচরকে লামার কাছে নিয়ে যাওয়া হলো। কিন্তু পঞ্চন সিংহাসনে আসীন জাঁকাল পোশাকের তরুণ সিংহের ছদ্মবেশ ধরতে পারলেও তার কোনও আভাস দিলেন না। তিনি স্রেফ সিংহকে আশীর্বাদ করে চা খাওয়ার আমন্ত্রণ জানালেন।\nকাফেলা লাসার উদ্দেশ্যে এগিয়ে চলল। সিংহ ২,০০০ কদমে এক মাইল হাঁটতে পারতেন বলে প্রতি হাজার কদমে বিশেষভাবে তৈরি\nকাফেলা লাসার উদ্দেশ্যে এগিয়ে চলল। সিংহ ২,০০০ কদমে এক মাইল হাঁটতে পারতেন বলে প্রতি হাজার কদমে বিশেষভাবে তৈরি জপমালা গুনছিলেন। গোপনে ফেলে আসা দূরত্ব এবং তার বর্তমান অবস্থানের স্থানাঙ্ক লিখে রাখছিলেন। চায়ের জন্যে গরম পানির তাপমাত্রা দেখার থার্মোমিটার ব্যবহার করে তিরিশটির বেশি জায়গার উচ্চতা মাপতে পেরেছিলেন তিনি।\n১৮৬৬ সালের জানুয়ারিতে দেয়াল ঘেরা শহর লাসায় পৌঁছালেন মানচিত্র আঁকিয়ে। তার হিসাব মতে এখানকার উচ্চতা ৩,৪৭৫ মিটার (১১,৪০০ ফুট)-সঠিক উচ্চতা ৩,৬০০ মিটার (১১,৮০০ ফুট) বেশ কাছাকাছি। এখানে খাবারের জন্যে আগন্তুকদের কাছে ভিক্ষাপাত্র পেতে সাধারণ তর্থযাত্রীর মতো তিন মাস কাটান তিনি।\n১৮৬৬ সালের জানুয়ারিতে দেয়াল ঘেরা শহর লাসায় পৌঁছালেন মানচিত্র আঁকিয়ে\nলাসায় অব্স্থান করার সময় সর্বক্ষণ বিপদের ভেতর ছিলেন সিংহ। তিনি চীনাদের প্রকাশ্যে নিষিদ্ধ শহরে অবৈধ লোকদের শিরোচ্ছেদ করতে দেখেছেন। এপ্রিলের দিকে মানচিত্র আঁকিয়ে স্থির করলেন এটাই পালানোর উপযুক্ত সময়। একটা পশ্চিমগামী কাফেলায় যোগ দেন তিনি। ওরা তিব্বত থেকে বেরিয়ে আসার পথে তিনি সাঙপো নদী বরাবর ৮০০ কিলোমিটার (৫০০ মাইল) পথের মানচিত্র আঁকেন। একরাতে অন্ধকারে পিছলে বেরিয়ে গিয়ে দেরা দুনের পথ ধরেন।\nএক সফরে থাকা কাফেলার সাথে শীতল পাথুরে মালভূমি হয়ে লাসার দিকে এগিয়ে যান সিংহ\nব্রিটিশ গোয়েন্দারা সিংহের অক্ষাংশ আর দ্রাঘিমাংশসহ ১,৯০০ কিলোমিটার যাত্রার (১,২০০ মাইল) প্রতিবেদন হাতে পেয়ে মহাখুশি হয়ে ওঠেন। তিনি 'এশিয়ার মানচিত্রে আমাদের সময়ের যেকারও চেয়ে অনেক বেশি ইতিবাচক জ্ঞান যোগ করেছেন' বলে ঘোষণা দেন তারা। সিংহকে ভারতীয় সাম্রাজ্যের একজন সহচর ঘোষণা করে পদক এবং আজীবন পেনশন বরাদ্দ করা হয়। কিন্তু একটা সমস্যা ছিল: সিংহ কেবল মানচিত্র সংক্রান্ত প্রশ্নের উত্তরই খুঁজে আনেননি, বরং একটা নতুন প্রশ্নও আমদানি করেছিলেন। সাঙপো নদী পাহাড়ের ভেতর দিয়ে প্রবাহিত হয়ে খরস্রোতা ব্রহ্মপুত্রে পরিণত হয়েছে? এই রহস্যের ফয়সালার লক্ষ্যে গোয়েন্দারা একটা দারুণ পরিকল্পনা ফাঁদলেন। সাংপো নদীতে রোজ পঞ্চাশটা করে গাছের গুড়ি ভাসাতে আরেক ভারতীয় দলকে হিমালয়ে পাঠাবেন তারা। দৈনিক পঞ্চাশটা গাছের গুড়ি ব্রহ্মপুত্রে দেখা দিলেই বুঝতে হবে এদুটো নদী এক।\nএবার সফরের জন্যে তারা সত্যিকারের একজন সাধু বা লামাকেই কাজে নিলেন এবং গোপন মানচিত্র নির্মাণে তাকে সহায়তা করতে কিনথাপ নামে এক ভৃত্যকে দিলেন তার সাথে। ১৮৮০ সালে ওরা দুজন পাহাড়ের উদ্দেশে রওয়ানা হলেন। দুর্ভাগ্যক্রমে দেখা গেল এই লামা আসলে একজন দুর্বৃত্ত। মজুরির টাকায় মাতাল হতেন তিনি, অনেক সময় ভৃত্য কিনথাপকে মারধর করতেন। শেষে কিনথাপকে এক তিব্বতীয় গ্রামে দাস হিসাবে বিক্রি করে তিনি গায়েব হয়ে যান।\nদুর্ভাগা কিনথাপ টানা দুই বছর গ্রামের সর্দারের সেবা করে কাটান। শেষে পালিয়ে সাঙপো নদীর পথ ধরেন তিনি। মনিবের পরিত্যক্ত কাজ শেষ করতে দৃঢ়প্রতীজ্ঞ। তার খোঁজে চারপাশে দাস পাকড়াওকারীরা থাকায় চার মাস একটা মঠে গা ঢাকা দিয়ে থাকেন কিনথাপ। এরপর জঙ্গলে লুকিয়ে থেকে ৫০০টা গাছ কেটে দশ দিন ধরে রোজ টেনেহিচড়ে নদীর ধারে এনে দৈনিক পঞ্চাশটা করে গাছের গুড়ি পানিতে ফেলতে থাকেন, যাতে ভাটির দিকে নজর রাখা ব্রিটিশরা দেখতে পায়।\nকিন্তু দীর্ঘ দুটি বছর কেটে গেছে, এবং ভারতের ব্রিটিশরা নজর রাখায় ক্ষান্ত দিয়েছে। ওরা নজর রাখলে গাছের গুড়িগুলো ঠিকই দেখতে পেতো, কারণ সাংপো নদী আসলেই ব্রহ্মপুত্রে পরিণত হয়েছে। কিন্তু দেখার কেউ ছিল না।\nকিনথাপ অবশেষে চার বছরের অনুপস্থিতি শেষে ভারতে ফিরে এলে তার গোয়েন্দা কর্তারা তাদের পরিত্যক্ত একটা কাজে তার নিষ্ঠা দেখে অনুশোচনায় ভুগেছেন। তাকে সম্মানিত করা হয়। তার নাম এখনও ভারতীয় মানচিত্র নির্মাতাদের কাছে দায়িত্বের প্রতি নিষ্ঠার প্রতীক হয়ে আছে।\nছবিতে ভারতের আজকের দিনের সিংহ এবং কিনথাপের মানচিত্র\nমানচিত্রের শক্তিতে অটল বিশ্বাসই কাউকে সেগুলোর বিষয়বস্তুকে গোপন রাখার কঠিন প্রয়াস নিতে আবার অন্যদের তার শূন্যস্থানগুলো পূরণে জীবনের ঝুকি নিতে তাড়িত করে।\nমানচিত্র তথ্যের যোগান দেয়। আর তথ্যই শক্তি। সুতরাং মানচিত্রের গুপ্তচরবৃত্তি, মিথ্যাচার এবং ছদ্মবেশের লম্বা ইতিহাস রয়েছে। হেনরি দ্য নেভিগেটরের আমলে পোর্তুগিজরা আফ্রিকা সম্পর্কে তাদের বিদ্যা গোপন রাখার চেষ্টা করেছে। কিন্তু ওলন্দাজ এবং ইতালিয় গুপ্তচররা সেগুলোর কপি চুরি করেছে। তেমনি ব্রিটিশ জলদস্যু স্যার ওয়াল্টার রালেইও- এবং সম্ভবত ক্রিস্টোফার কলোম্বাসও একই কাজ করেছেন। তার ভাই পোর্তুগিজ ম্যাপ ফ্যাক্টরিতে কাজ করতেন। ষোলো শতকে রাশিয়ানরা কাউকে রাশিয়ার প্রত্যন্ত এলাকা সাইবেরিয়ার ম্যাপ বিক্রি করছে বলে সন্দেহ হলেই মৃত্যুদণ্ড দিতো।\n১৮ শতকের শেষ নাগাদ পর্যন্ত হাডসন বে কোম্পানি কানাডিয় আর্কাইভস জনসাধারণের চোখে বাইরে রেখেছে। বিশ শতকে সোভিয়েত ইউনিয়ন পাশ্চাত্য বিশ্ব হামলা চালিয়ে কমিউনিস্ট সরকারকে উৎখাতের চেষ্টা করতে পারে, এই ভয়ে আসল অবস্থান থেকে কয়েক শো মাইল দূরে বিভিন্ন শহর দেখিয়ে ম্যাপ তৈরি করেছিল। দ্বিতীয় বিশ্বযুদ্ধের সময় ব্রিটিশ সরকার আকাশ থেকে তোলা ফোটো-ম্যাপে এয়ার পোর্ট এবং কলকারখানার উপর হাতে রঙ করা ছবি বসিয়ে দিয়েছিল। অনেক সময় ব্রিটিশ ছদ্মমানচিত্র নির্মাতারা গোপন স্থাপনার উপর তুলোর গোল্লা বসিয়ে তারপর আবার ফটোগ্রাফের ফটো তুলতো যাতে তুলোর গোল্লাগুলোকে ল্যান্ডস্কেপের অংশকে ঢেকে রাখা মেঘের মতো দেখায়।\nআজকের দিনে মার্কিন সরকার উপগ্রহ থেকে তোলা স্পর্শকাতর ছবির প্রকাশ সীমিত রাখার চেষ্টা করছে। আপনি কেবল চীনের মারাত্মক বিতর্কিত তিব্বত সীমান্তের হাইকার'স-স্কেল ম্যাপ যোগাড়ের চেষ্টা করেই দেখুন!\nসূত্র: দ্য রোড টু দিয়ার গ্রন্থ অবলম্বনে\nমানচিত্র / আঁকিয়ে


বায়তুল মুকাদ্দাসের পবিত্রতা এবং মুসলিম উম্মাহর দায়িত্ব\nমুহাম্মদ এনামুল হক আজাদ\nবর্তমানে ফিলিস্তিনসহ বিশ্বের অনেকগুলো গুরুত্বপূর্ণ ভূখ- পরাধীনতার শৃঙ্খলে আবদ্ধ হয়ে আছে। কিন্তু এগুলোর মধ্যে ফিলিস্তিন সমগ্র মুসলিম উম্মাহর জন্য বিশেষ গুরুত্বের অধিকারী। কারণ, ফিলিস্তিন কেবল একটি মুসলিম ভূখ-ই নয়, বরং একটি পবিত্র ভূমি, আর মুসলমানদের প্রথম কেবলা বায়তুল মুকাদ্দাস হচ্ছে এই ফিলিস্তিনের প্রাণকেন্দ্র। কোনো স্থানের পবিত্রতার মর্যাদা দুধরনের হতে পারে। যথাÑসত্তাগত পবিত্রতা ও আরোপিত পবিত্রতা। কোনো জায়গাকে কেবল ঐশী নির্ধারণের মাধ্যমেই সত্তাগত পবিত্রতার অধিকারী হিসেবে চিহ্নিত করা সম্ভব। অন্যদিকে কোথাও ইবাদতের জন্য মসজিদ তৈরি করা হলে তা আরোপিত পবিত্রতার অধিকারী হয়।\nঅকাট্যভাবে প্রমাণিত যে, সাধারণভাবে ফিলিস্তিন ভূখ- এবং বিশেষভাবে বায়তুল মুকাদ্দাস প্রথমোক্ত অর্থে পবিত্রতার অধিকারী। কারণ, কাবা ঘর যেভাবে আল্লাহ্র নির্দেশে নির্মিত হয়, সেভাবে মসজিদুল আকসাও এর চল্লিশ বছর পরে নির্মিত হয়।Ñমুসলিম শরিফ\nএ ছাড়া আল্লাহতায়ালা বায়তুল মোকাদ্দাসের চতুষ্পার্শ্বস্থ এলাকাকে বিশেষভাবে বরকতময় করেছেন বলে কোরআনে বলা হয়েছে। এ ছাড়া ও অন্যান্য দলিল-প্রমাণ থেকেও প্রমাণিত যে, সাধারণভাবে সমগ্র ফিলিস্তিনই পবিত্র ভূমি, তবে বায়তুল মুকাদ্দাস বিশেষ পবিত্রতার অধিকারী। অতএব, মক্কা ও মদিনার ন্যায় ফিলিস্তিনের প্রতি যে সমগ্র মুসলিম উম্মাহ্র ইমানি দায়িত্ব রয়েছে এটা অত্যন্ত সুস্পষ্ট। তাই ফিলিস্তিনি ভূখ-ের ওপর জায়নবাদী ইসরাইলের জবর দখল মেনে নেওয়া তো দূরের কথা, এমনকি তার একাংশের ওপর কথিত ফিলিস্তিন রাষ্ট্র প্রতিষ্ঠার বিনিময়েও অপর অংশের ওপর জায়নবাদী ইসরাইল রাষ্ট্রকে মেনে নেওয়া মুসলমানদের ইমানি দাবির বরখেলাফ।\nএখানে আরো উল্লেখ্য, হজরত রাসুলে আকরাম (সা.)-এর নবুওয়তপ্রাপ্তির সময় থেকেই মুসলমানদের জন্য বায়তুল মুকাদ্দাস পবিত্র স্থানরূপে পরিগণিত ছিল এবং এর হারাম এলাকা (মসজিদুল আকসা, যদিও তখন সেখানে কোনো ভবন বা গৃহ ছিল না) ছিল মুসলমানদের প্রথম কিবলা। পরবর্তীকালে কিবলা হিসেবে কাবা ঘর নির্ধারিত হলেও মুসলমানদের দৃষ্টিতে বায়তুল মুকাদ্দাসের পবিত্রতার মর্যাদা অক্ষুণœ থাকে।\nকারণ, পবিত্র ভূমির পবিত্রতা একটি চিরন্তন ব্যাপার। অতএব, কেবলা না থাকার কারণে পবিত্র স্থান হিসেবে ওই ভূখ-ের সঙ্গে মুসলমানদের আত্মিক সম্পর্কে কোনোরূপ অবনতি ঘটা সম্ভব নয়। ঠিক যেমন পবিত্র মদিনা মুসলমানদের কেবলা নয়, কিন্তু তার সাথে মুসলমানদের আত্মিক সম্পর্কের কোনোরূপ ঘাটতি দেখা দিতে পারে না। তা ছাড়া হাদিসে মসজিদুল হারাম, মসজিদে নববী ও মসজিদুল আকসায় নামাজ আদায়ের জন্য বিশেষ সওয়াবের কথা বলা হয়েছে, যা থেকে মসজিদুল আকসা তথা বায়তুল মুকাদ্দাসের বিশেষ পবিত্রতার মর্যাদা অব্যাহত থাকার বিষয়টি অকাট্যভাবে প্রমাণিত হয়।\nইহুদি ও খ্রিস্টান প্রাচ্যবিদ প-িতদের অনেকে এ প্রসঙ্গে বিভ্রান্তি সৃষ্টির অপচেষ্টা চালিয়েছেন। তারা বলেন, সুরা বনী ইসরাইলের প্রথম আয়াতে মসজিদুল আকসা বলতে বায়তুল মুকাদ্দাসকে বোঝানো হয়নি। তাদের যুক্তি, কোরআন মজিদের দৃষ্টিতে উক্ত পবিত্র ভূমি হচ্ছে ‘নিকটতম ভূমি’। কারণ, সুরা আর-রূমে পারসিকদের নিকট রোমানদের পরাজয়ের স্থানকে ‘নিকটতম ভূমি’ (আদনাল্ র্আদ্) বলা হয়েছে, অতএব, দূরতম মসজিদ (মসজিদুল আকসা) এটি নয়। দ্বিতীয় অপযুক্তি হচ্ছে এই যে, ওই সময় (মেরাজের সময়) বায়তুল মুকাদ্দাসের হারাম এলাকায় কোনো ইবাদত গৃহ ছিল না।\nএর জবাব হচ্ছে, নিকটতম ভূমিতে দূরতম মসজিদের অবস্থানের মধ্যে কোনো স্ববিরোধিতা থাকতে পারে না। কারণ, অভিন্ন সীমান্তের কারণে ফিলিস্তিন আরব উপদ্বীপের নিকটতম ভূখ-। অন্যদিকে ওই সময় মসজিদুল হারাম থেকে সর্বাধিক দূরত্বে অবস্থিত পবিত্র স্থান ছিল শুধু বায়তুল মুকাদ্দাস; এর চেয়ে দূরবর্তী অন্য কোনো ইবাদত কেন্দ্র ছিল না, যা তাওহিদবাদীদের নিকট পবিত্র বলে পরিগণিত হতো। এমতাবস্থায় অতি গুরুত্বপূর্ণ পবিত্র ভ্রমণের (মেরাজ) জন্য কেবলাকে রেখে (তখনো যা কেবলা ছিল) অন্য কোনো ইবাদত কেন্দ্রকে মধ্যবর্তী ট্রানজিট স্টেশনরূপে বেছে নেওয়ার প্রশ্নই ওঠে না।\nআর যদি এরূপ অন্য কোনো পবিত্র ইবাদত কেন্দ্র অন্য কোথাও থাকত এবং তাকে মেরাজের মধ্যবর্তী ট্রানজিট স্টেশনরূপে গণ্য করা হতো, তাহলে হজরত রাসুলে আকরাম (সা.) অবশ্যই তার অবস্থান ও পরিচিতি সম্পর্কে সাহাবায়ে কেরামকে অবহিত করতেন বা তারা জিজ্ঞেস করে জেনে নিতেন। কিন্তু এ মর্মে একটি হাদিসও পাওয়া যাবে না। এ থেকে সুস্পষ্ট যে, সুরা বনী ইসরাইল নাজিলের সময় সাহাবায়ে কেরামের নিকট ‘মসজিদুল আকসা’ অপরিচিত ছিল না।\nদ্বিতীয় যুক্তি সম্পর্কে বলতে হয়, ওই সময় বায়তুল মুকাদ্দাসের হারাম এলাকায় ইবাদতের জন্য বিশেষ ‘গৃহ’ বা ‘ভবন’ না থাকায় তার ‘মসজিদ’ হওয়াতে কোনো বাধা নেই। কারণ, আরবি ভাষায় ‘মসজিদ’ মানে সিজদার জায়গা। তাই যে কোনো জায়গাই নামাজের জন্য বিশেষভাবে নির্র্ধারিত হবে আরবি ভাষায় তা-ই মসজিদ; এজন্য গৃহ বা ভবন হওয়া শর্ত নয়। এ কারণেই কাবা গৃহের চতুষ্পার্শ্বস্থ উন্মুক্ত প্রাঙ্গণকে মসজিদুল হারাম (পবিত্র মসজিদ) বলা হয়, যদিও এর ওপরে কোনো ছাদ নেই।\nতৃতীয়ত, হজরত রাসুলে আকরাম (সা.)-এর মিরাজ গমন প্রসঙ্গে বহু হাদিস বর্ণিত হয়েছে। বিভিন্ন সূত্রে বর্ণিত এসব হাদিসে বর্ণিত বিভিন্ন বিষয়ে মতপার্থক্য থাকলেও দুটি বিষয়ে বিন্দুমাত্র মতপার্থক্য নেই। তা হচ্ছে মেরাজ গমনের মূল বিষয়টি এবং বায়তুল মুকাদ্দাসের মসজিদুল আকসার সাখরা মোবারকের ওপর থেকে গমনের বিষয়টি।\nঅতএব, বায়তুল মুকাদ্দাসের পবিত্রতার বিষয়টি পরবর্তীকালের আরোপিত বলে দাবি করার পেছনে কোনো ভিত্তি নেই। ইরানের ধর্মীয় নেতা ইমাম খোমেনি এ পবিত্র মসজিদ পুনরুদ্ধারের দাবিতে রমজানের শেষ শুক্রবার আল কুদস দিবস ঘোষণা করেন।\nলেখক : সহকারী অধ্যাপক, এশিয়ান ইউনিভার্সিটি অব বাংলাদেশ


- অজয় দাশগুপ্ত ২৪ মে, ২০২০ ২১:০২\nহিজরি সনে এক বছরে দুটি ঈদ পড়ে রমজান ও কোরবানীর ঈদ। ঈদুল ফিতর ও ঈদুল আজহা এভাবেও বলা হয়। খ্রিষ্ট্রীয় সন (যা ইংরেজি সন হিসেবেও আমাদের কাছে পরিচিত) হিজরি সনের চেয়ে ১০ দিন বেশি। জানুয়ারি মাসে প্রথম দশ দিনে যদি ঈদুল ফিতর বা ঈদুল আজহা পড়ে, তাহলে বছরের শেষ মাস ডিসেম্বরের শেষ ১০ দিনে আরেকটি ঈদুল ফিতর বা ঈদুল আজহা পড়বে এটাই স্বাভাবিক। জানুয়ারির প্রথম ১০ দিনে ঈদুল ফিতর হলে তার দুই মাস ১০ দিন পর মার্চে ঈদুল আজহা পড়বে।\nএটা ঘটে ৩২ বছর পর পর। ১৯৬৮ সালের ৩২ বছর ২০০০ সালে আমরা দুটি ঈদুল ফিতর ও একটি ঈদুল আজহা দেখেছি। আবার যে বছর জানুয়ারির প্রথম ১০ দিনের মধ্যে ঈদুল আজহা পড়ে, সে বছর দুটি কোরবানীর ঈদ এবং একটি ঈদুল ফিতর পালিত হয়।\nআমার বিশেষভাবে মনে পড়ছে ১৯৬৮ সালের কথা। সে বছর তিনটি ঈদ পড়েছিল। ওই বছর আমি ঢাকা বিশ্ববিদ্যালয়ে ভর্তি হই। আইয়ুব খানের পতনের আন্দোলনের চূড়ান্ত পর্যায়ের সূচনা ঘটে ওই বছরে। এ কারণে বছরটি বিশেষভাবে গুরুত্বপূর্ণ।\nতবে তার আগে ১৯৭১ সালে মুক্তিযুদ্ধের বছরের ঈদের কথা বলি। আমি কয়েক মাস আগেই সশস্ত্র যুদ্ধের ট্রেনিং নিয়েছি ত্রিপুরার পালাটানায়। সেখানে কুমিল্লা অঞ্চলে পাকিস্তানি হানাদার বাহিনীর সঙ্গে সম্মুখ যুদ্ধের অভিজ্ঞতা ঘটে। তখন আমাদের অবস্থান ছিল মেলাঘরে। কর্নেল খালেদ মোশাররফ, মেজর হায়দার, ক্যাপ্টেন মালেক সব পরিচিত নাম আমাদের পরিচালক। ঢাকায় একের পর সফল গেরিলা অভিযান চালিয়ে পাকিস্তানি হানাদারদের নাকানি চুকানি খাওয়ানো বিখ্যাক ক্র্যাক প্লাটুনের সদস্যরাও আছেন সেখানে।\nকয়েকদিন পর পড়াশোনার কারণে নতুন পরিচিত শহর ঢাকা, না-কি নিজ জেলা বরিশাল কোথায় হানাদারদের বিরুদ্ধে গেরিলা যুদ্ধের জন্য যাব, সে অপসন চাইলে বরিশালের কথা বলি। এ কারণেই আমাকে চলে আসতে হয় সাতক্ষীরা সীমান্তের কাছাকাছি বাগুনদিয়া বা বেগুনদিয়া নামক স্থানে। শীতের আগমন বার্তার মধ্যেই এক বিকেলে পৌঁছাই সেখানে। পালাটানা-মেলাঘরের মতো এখানেও ভূমিশয্যা। কেউ কেউ আশপাশের বাড়ি থেকে ধানের খড় সংগ্রহ করে বিছানা বানিয়েছে। খাবার জোটে দু’বেলা, সঙ্গে সকালের নাস্তা। থালার সঙ্কটের কারণে ৪-৫ জনের জনকে এক থালায় খেতে হয়। ভাত, খিচুরি বা রুটির সঙ্গে সবজি কিংবা মাষকলাইয়ের ডাল। এমন খাবার পেয়েও আমরা খুশি থেকেছি।\nএটাও বলে রাখি ১৯৭১ সালে ২১ দিন আমি সামরিক ট্রেনিং নিই। ট্রেনিং শেষে প্রতিদিন এক টাকা হিসেবে ২১ টাকা দেওয়া হয়। আর যুদ্ধ শেষে অস্ত্র জমা দিয়ে যখন ঢাকা বিশ্ববিদ্যালয়ে ফেরত আসি তখন পাই ৫০ টাকা। ১৯৭১ সালে আমার মোট উপার্জন ছিল ২১+৫০=৭১ টাকা। বিষয়টি কাকতালীয়, তবে এখনও এক ধরনের আনন্দ অনুভব করি।\nবাগুনদিয়ায় আসার পরদিন থেকেই আমাদের সীমান্তের কাছে পাঠানো হতে থাকে ইছামতী নদীর অপর তীরে শত্র“কে টার্গেট করে মাঝেমধ্যে গুলি চালানো। এক বিকেলে ফল-ইন করানো হলো বড় একটি দলকে। তারপর মার্চিং অর্ডার এলো। ইছামতী নদী পার হয়ে বাংলাদেশের ভেতরে কয়েক কিলোমিটার গিয়ে কুলিয়া নামের একটি স্থানে পাকিস্তানি হানাদারদের বিরুদ্ধে বড় ধরনের সামরিক অভিযান আমরা পরিচালনা করি।\nপ্রত্যক্ষ যুদ্ধে জয়ের অভিজ্ঞতা এটাই প্রথম। কয়েক হাত দূরেই পাকিস্তানি বাহিনী। যারা এ অভিযানে যেতে পারেনি, তাদের মন খারাপ। এ অবস্থাতেই এক দুপুরে আমাদের মাঠে বসিয়ে কলাপাতায় গরম ভাত পরিবেশন করা হয়। সঙ্গে এক টুকরা করে খাসির মাংস। কেন এ বিশেষ ভোজ, সে প্রশ্ন করায় উত্তর আসেÑ আজ ঈদ। ইংরেজি তারিখ ধরলে যত দূর মনে পড়ে ২০ নভেম্বর।\nঈদ রণাঙ্গনে, এ এক অবিস্মরণীয় অভিজ্ঞতা। অনেকেই অশ্রুসিক্ত হয়ে পড়ে। বাবা-মায়ের কথা মনে পড়ে, যাদের অনেকেই রয়েছেন হানাদার বাহিনী কবলিত মৃত্যু উপত্যকায়। কেমন আছে তারা?\nওই রাতেই আমাদের খাদ্য তালিকা আগের মতো মাষকলাই ডাল, সঙ্গে রুটি, ভারত বা খিচুরি। ঈদ যেতে না যেতেই আসে বাংলাদেশের অভ্যন্তরে প্রবেশে সিদ্ধান্ত পাকিস্তানিদের সম্মুখ সমরে পরাজিত করার চূড়ান্ত সংকেত।\nএবারে ১৯৬৮ সালের কথা বলি। জানুয়ারি মাসের প্রথম বা দ্বিতীয় দিনে ছিল ঈদুল ফিতর বা রমজানের ঈদ। আমি তখন উচ্চ মাধ্যমিক পরীক্ষার প্রস্তুতি নিচ্ছি। মার্চের দ্বিতীয় সপ্তাহে ছিল কোরবানীর ঈদ। ছোটবেলা থেকেই বাবা আমাদের তিন ভাইকে সুজনকাঠি গ্রামে মজিবর রহমান চান মিয়া, নাজেম মুন্সি, আক্কেল আলী মুন্সি, আশরাফ সরদারসহ কয়েকজন বিশিষ্ট ব্যক্তির বাড়িতে ঈদ পালন করতে নিয়ে যেতেন। ওই বছর জানুয়ারি ও মার্চের দুই ঈদেও ব্যতিক্রম ছিল না। তৃতীয় ঈদ ডিসেম্বরে, তখন আমি ঢাকায়।\nজুলাইয়ে পরীক্ষার ফল বের হয়। আমি ভর্তি হই ঢাকা বিশ্ববিদ্যালয় রসায়ন বিভাগে। পরিবারের স্বচ্ছলতা না থাকায় টিউশনি করেই ভর্তির টাকা সংগ্রহ করি। বৃত্তি পাব নিশ্চিত ছিলাম, কিন্তু সেটা পাওয়া যাবে এক বছর শেষে।\nক্লাস শুরুর কয়েকদিন পরেই অক্টোবরের শেষ দিকে আইয়ুব খান ঢাকা বিশ্ববিদ্যালয় অনির্দিষ্ট কালের জন্য বন্ধ ঘোষণা করে। জানুয়ারির প্রথম দিকে যেহেতু রোজার ঈদ ছিল, তাই ডিসেম্বর শেষ হওয়ার আগেই আরেকটি রোজার ঈদ পড়েছিল। আমরা জানতে পারি, ঈদের ছুটির পরপরই ডিসেম্বরের ২৬ বা ২৭ তারিখ ক্লাস চালু হবে।\nকিন্তু ডিসেম্বরের প্রথম দিকেই রাজনৈতিক পরিস্থিতি উত্তপ্ত হয়ে ওঠে। ন্যাপ নেতা মওলানা আবদুল হামিদ খান ভাসানি ৬ ডিসেম্বর বিকেলে পল্টন ময়দানে জনসভা ডাকেন। আমি সে সভায় উপস্থিত ছিলাম। হিজরি ১৩৮৮ সনের ১৫ রমজান ছিল ৬ ডিসেম্বর, শুক্রবার। শীতের সময় দিন ছোট হয়। সভার শেষ দিকে মওলানা ভাসানি দুটি কর্মসূচি ঘোষণা করেন পল্টনের সভা শেষে পাশের লাটভবন বা গবর্নর হাউস ঘেরাও এবং পর দিন ৭ ডিসেম্বর ঢাকা শহরে হরতাল। তিনি রোজা রাখতেন। তিনি কী মঞ্চে ইফতার করেন? সেটা ঠিক স্মরণ করতে পারছি না। লাটভবন ঘেরাও করতে গিয়ে বিপুল সংখ্যক জনতা পুলিশের সঙ্গে সংঘর্ষে লিপ্ত হয়। লাঠিচার্জ হয়, কাঁদানে গ্যাস ছোড়া হয়। তারাবির নামাজ এবং তারপরেও দীর্ঘ সময় ঢাকার কেন্দ্রস্থলে চলে এ সংঘর্ষ।\nপরদিন ৭ ডিসেম্বর ঢাকায় আমার জীবনের প্রথম হরতাল দেখার অভিজ্ঞতা। পুলিশের গুলিতে অন্তত তিনজনের মৃত্যু হয়। আমি নিজেও কাঁদানে গ্যাসের শিকার হই।\nপাকিস্তানের প্রেসিডেন্ট আইয়ুব খান সে দিন ঢাকায় ছিলেন। হোটেল শাহবাগে (বর্তমানে বঙ্গবন্ধু শেখ মুজিব মেডিকেল বিশ্ববিদ্যালয়) মুসলিম লীগ পার্লামেন্টারি পার্টির সমাবেশে তিনি অভিযোগ করেন বিরোধী দলগুলো ধ্বংসাত্মক কর্মকাণ্ডে লিপ্ত রয়েছে।\nমওলানা ভাসানি ছাড়াও আওয়ামী লীগসহ আরও কয়েকটি রাজনৈতিক দল ৮ ডিসেম্বর হরতাল আহ্বান করে। মওলানা ভাসানি দুপুরের দিকে বায়তুল মোকাররমের দক্ষিণ গেটের খোলা এলাকায় গায়েবানা জানাজা পড়ার চেষ্টা করেন। তার সঙ্গে ছিলেন পাকিস্তানের সাবেক এয়ার মার্শাল আসগর খান। পুলিশ কিছুতেই তাদের রাজপথে নামতে দেবে না। আশপাশে বিপুল সংখ্যক মানুষ তখন। আমিও ছিলাম সে দলে।\nমাওলানা ভাসানি ১০ ডিসেম্বর রাজধানী ঢাকা বাদ রেখে পূর্ব পাকিস্তানের অন্যান্য এলাকায় হরতাল ডাকেন। ১৩ ডিসেম্বর পূর্ব পাকিস্তানব্যাপী সকাল-সন্ধ্যা হরতাল ডাকে। হরতালের সময়সূচি বলা হয়Ñ সকাল থেকে ইফতার পর্যন্ত। সে দিন ছিল শুক্রবার, ২২ রমজান। হরতাল সমর্থনকারী রাজনৈতিক দলগুলোর মধ্যে জামায়াতে ইসলামীও ছিল। আওয়ামী লীগ তাদের দাবির মধ্যে আগরতলা ষড়যন্ত্র মামলা বাতিল, স্বায়ত্তশাসনের ছয় দফা মেনে নেওয়া এবং দলের নেতা শেখ মুজিবুর রহমানসহ সকল রাজবন্দির মুক্তির দাবি সামনে আনে। তবে মওলানা ভাসানির দলসহ কয়েকটি দলের এ দাবি নিয়ে আপত্তি ছিল। তারা কেবল পার্লামেন্টারি ডেমোক্রাসি ও সাধারণ নির্বাচনের দাবি তোলে। এ দিনের হরতাল অভাবনীয়ভাবে সফল হয়। তখনও ঢাকা বিশ্ববিদ্যালয় বন্ধ। হরতালের আগের দিন আমরা একদল ছাত্র তৎকালীন ইকবাল হলের ক্যান্টিনের সামনে সভা করে পরদিন কীভাবে পিকেটিং করা যায়, সেটা নিয়ে আলোচনা করি। কিন্তু জনগণের স্বতঃস্ফূর্ত সমর্থনের কারণে পিকেটিংয়ের তেমন দরকার পড়েনি।\nহরতালের সময় মিছিল ও পিকেটিং করার অভিযোগে অন্তত এক হাজার লোককে গ্রেফতার করা হয়েছিল।\n২১ ডিসেম্বর ছিল হিজরি ১৩৮৮ সনের শাওয়াল মাসের প্রথম দিন। এ বছরের রমজান মাসে পূর্ব পাকিস্তানে পাঁচটি রাজনৈতিক হরতাল আহ্বান করা হয় । জামায়াতে ইসলামী, নেজামে ইসলামী, কাউন্সিল মুসলিম লীগ প্রভৃতি রাজনৈতিক দলও হরতাল আহ্বানের সঙ্গে ছিল। রমজান মাস, শুক্রবার- এ সব প্রশ্ন তারা তুলেছে বলে শুনিনি।\n১৯৬৮ সালের ডিসেম্বরে মাওলানা ভাসানি পূর্ব পাকিস্তানের গ্রামাঞ্চলে ফের হরতাল ডাকেন। এ হরতালের দিন নরসিংদীর হাতিরদিয়া নামক স্থানে কৃষকদের সঙ্গে পুলিশের সংঘর্ষে কয়েকজনের মৃত্যু হয়েছিল। সে সময়ে মওলানা ভাসানির সমর্থক ও পরে বিএনপির মহাসচিব আবদুল মান্নান ভূইয়া ছিলেন হাতিরদিয়ায় হরতাল সফল করার আন্দোলনের অন্যতম নেতা।\n১৯৬৮ সাল শেষ হতে না হতেই শুরু হয় আইয়ুব খানের দুঃশাসন অবসানের চূড়ান্ত আন্দোলন। সামনে চলে আসে ছাত্র সংগ্রাম পরিষদ। ডিসেম্বরের আন্দোলনে সামনে ছিল রাজনৈতিক দল, কিন্তু জানুয়ারিতে সামনে ছাত্র সংগ্রাম পরিষদভুক্ত চারটি ছাত্র সংগঠন। আন্দোলনের কেন্দ্র ইকবাল হল ও মধুর ক্যান্টিন। প্রধান নেতা তোফায়েল আহমদ, ডাকসুর ভিপি। ছাত্র সংগ্রাম পরিষদের ১১ দফা দাবি ছাত্র-জনতা গ্রহণ করে নেয়। তবে মানুষের কাছে মুখ্য দাবি হয়ে ওঠে শেখ মুজিবুর রহমানের মুক্তি ও আগরতলা ষড়যন্ত্র মামলা বাতিলেল দাবি। প্রবল আন্দোলনের মুখে আইয়ুব খান মামলা প্রত্যাহার করে ২২ ফেব্রুয়ারি তাকে মুক্তি দিতে বাধ্য হন। ২৩ ফেব্রুয়ারি তাকে অভিষিক্ত করা হয় বঙ্গবন্ধু হিসেবে। এর ঠিক দু’ বছর পর ১৯৭১ সালের মার্চ মাসে তিনি বাংলাদেশ রাষ্ট্র প্রতিষ্ঠার আহ্বান জানান। জনগণ তাকে অভিষিক্ত করে জাতির পিতার সর্বোচ্চ মর্যাদার আসনে।\nতারপরও ঈদ হোক খুশির, আনন্দের


চট্টগ্রাম ১৬ আসনে বিএনপি’র প্রার্থী চুড়ান্ত - CoxsbazarNEWS.Com - CBNCoxsbazarNEWS.Com – CBN\nচট্টগ্রাম ১৬ আসনে বিএনপি’র প্রার্থী চুড়ান্ত\nপ্রকাশ: ২৭ নভেম্বর, ২০১৮ ০৮:৩৯\n*৬ আসনে নতুন মুখ\n*থাকছেন বিকল্প প্রার্থীও\nমহানগরীর তিনটি আসনসহ বৃহত্তর চট্টগ্রামের ১৬টি আসন ও তিন পার্বত্য জেলার তিনটি আসন মিলিয়ে এ অঞ্চলের ১৯টি নির্বাচনী এলাকায় বিএনপি জোটের মনোনয়ন চুড়ান্ত করা হয়েছে। এরমধ্যে কয়েকটি আসনে বিকল্প প্রার্থীও থাকছেন। চট্টগ্রাম জেলার ১৬টি নির্বাচনী আসনে তিনটি আসন শরিক দলকে ছেড়ে দিয়েছে বিএনপি। তার মধ্যে চন্দনাইশ আসনে এলডিপির সভাপতি অলি আহমদ, সাতকানিয়া আসনে জামায়াত ও রাঙ্গুনিয়া আসনে এলডিপির উত্তর জেলার সভাপতি নুরুল আলমের মনোনয়ন চুড়ান্ত করা হয়েছে।\nবাকী ১৩টি আসনে আজ মঙ্গলবার (২৭ নভেম্বর) সকাল থেকে মনোনয়ন প্রত্যাশী নেতাদের চিঠি দেওয়া হয়েছে। চট্টগ্রামের প্রায় কয়েকটি আসনে একাধিক প্রার্থীকেও চিঠি দেওয়া হয়েছে বলে জানা গেছে। জানা যায়, চট্টগ্রাম-১ মীরসরাই আসনে উত্তর জেলা বিএনপির সদস্য উপজেলা চেয়ারম্যান নুরুল আমিন, মুক্তিযোদ্ধা দলের কেন্দ্রীয় সহসভাপতি মনিরুল ইসলাম ইউসুফ ও চট্টগ্রাম চেম্বারের সাবেক সভাপতি কামাল উদ্দীনকে মনোনয়ন দেওয়া হয়েছে। ফটিকছড়ি আসনে বিএনপির চেয়ারপারসনের উপদেষ্টা গোলাম আকবর খন্দকার।\nসূত্রটি জানিয়েছে, হাটহাজারী আসনটি ২০ দলীয় জোটের শরিক কল্যাণ পার্টিকে ছেড়ে দেওয়ার কথা থাকলেও শেষ পর্যন্ত আসনটি নিজেদের পকেটে রেখেছে বিএনপি। এ আসনে বিএনপির কেন্দ্রীয় ভাইস চেয়ারম্যান মীর মোহাম্মদ নাছির উদ্দিনকে প্রার্থী চুড়ান্ত করা হয়েছে।\nচট্টগ্রাম-১৪ (চন্দনাইশ) আসনের বাইরে এবার চট্টগ্রাম-৭ (রাঙ্গুনিয়া) আসনটিও টেনে নিয়েছে এলডিপি। এ আসনে এলডিপির প্রার্থী হয়েছেন দলের প্রেসিডিয়াম সদস্য নুরুল আলম। তিনি এ আসনে ১৯৯৬ সালের ১৫ ফেরুয়ারির জাতীয় নির্বাচনে স্বতন্ত্র প্রার্থী হিসেবে নির্বাচিত হয়েছিলেন। এ আসনে মানবতাবিরোধী অপরাধে ফাঁসি কার্যকর হওয়া সালাউদ্দিন কাদের চৌধুরীর ছেলে হুম্মাম কাদের চৌধুরী মনোনয়ন চেয়েছিলেন।\nএকইভাবে চট্টগ্রাম-৬ (রাউজান) আসনে সালাউদ্দিন কাদের চৌধুরীর স্ত্রী ফরহাত কাদের চৌধুরীও মনোনয়ন চেয়েছিলেন। কিন্তু মা-ছেলে কাউকে মনোনয়ন দেয়নি বিএনপির হাইকমান্ড। রাউজানে প্রার্থী হিসেবে সামির কাদের চৌধুরীর নাম চুড়ান্ত করা হয়েছে বলে দলীয় সূত্রটি জানিয়েছে। সামির কাদের বিএনপির কেন্দ্রী ভাইস চেয়ারম্যান গিয়াস উদ্দিন কাদের চৌধুরীর ছেলে। গিয়াস কাদের এখন কারাগারে। তিনি প্রধানমন্ত্রীকে হত্যার হুমকি দেওয়ার ঘটনায় বর্তমানে কারাগাওে রয়েছেন।\nচট্টগ্রাম-২ (ফটিকছড়ি) আসনে বিএনপি চেয়ারপারসনের উপদেষ্টা গোলাম আকবর খোন্দকারকে প্রার্থী চুড়ান্ত করা হয়েছে। এ আসনে তিনি প্রথমবারের মতো ধানের শীষের প্রার্থী হতে যাচ্ছেন। এ আসনে গিয়াস উদ্দিন কাদের চৌধুরীও মনোনয়ন চেয়েছিলেন।\nচট্টগ্রাম-৯ (কোতোয়ালী) আসনে প্রার্থী হিসেবে চুড়ান্ত করা হয়েছে নগর বিএনপির সভাপতি ডা. শাহাদাত হোসেনকে। কারাবন্দি এ বিএনপি নেতা প্রথমবারের মতো এ আসনে ধানের শীষের প্রার্থী হচ্ছেন।\nচট্টগ্রাম-১ (মিরসরাই) আসনে নুরুল আমিন চেয়ারম্যানকে প্রার্থী হিসেবে চুড়ান্ত করা হয়েছে। তিনি জেলা বিএনপির সদস্য। এ আসনে সাবেক সংসদ সদস্য এম এ জিন্নাহ কিংবা চট্টগ্রাম চেম্বারের সাবেক প্রেসিডেন্ট কামাল উদ্দিনকে মনোনয়ন দেওয়ার কথা থাকলেও শেষ পর্যন্ত দুজনই বাদ পড়েছেন বলে সূত্রটি জানিয়েছে।\nবাকি ১০টি আসনে ২০ দলীয় জোটের যেসব প্রার্থীকে চুড়ান্ত করা হয়েছে তারা হলেন-চট্টগ্রাম-৩ (সন্দ্বীপ) মোস্তফা কামাল পাশা, চট্টগ্রাম-৪ (সীতাকুন্ড) লায়ন আসলাম চৌধুরী, চট্টগ্রাম-৮ (চান্দগাঁও-বোয়ালখালী) এম মোরশেদ খান, চট্টগ্রাম-১০ (হালিশহর-পাহাড়তলী) আবদুল্লাহ আল নোমান, চট্টগ্রাম-১১ (বন্দর-পতেঙ্গা) আমীর খসরু মাহমুদ চৌধুরী, চট্টগ্রাম-১২ (পটিয়া) গাজী শাহজাহান জুয়েল, চট্টগ্রাম-১৩ (আনোয়ারা-কর্ণফুলী) সরওয়ার জামাল নিজাম এবং চট্টগ্রাম-১৬ (বাঁশখালী) জাফরুল ইসলাম চৌধুরী।\nচট্টগ্রাম-১৪ (চন্দনাইশ-সাতকানিয়া আংশিক) আসনে ২০ দলীয় জোটগত মনোনয়ন পাচ্ছেন এলডিপির চেয়ারম্যান কর্নেল (অব.) অলি আহমদ বীর বিক্রম। চট্টগ্রাম-১৫ (সাতকানিয়া-লোহাগড়া) আসনটি বিএনপি ছেড়ে দিচ্ছে ২০ দলের শরিক জামায়াত ইসলামকে। স্বতন্ত্র পরিচয়ে প্রার্থী হচ্ছেন জামায়াতের কেন্দ্রীয় নায়েবে আমীর সাবেক এমপি আ ন ম শামসুল ইসলাম। তবে একই আসনে জাময়াতের কেন্দ্রীয় অপর নেতা সাবেক এমপি শাহজাহান চৌধুরীও মনোনয়নপত্র নিয়েছেন।


'বেহাল দশা নয়, রাস্তাঘাটের প্রসব বেদনা চলছে'\nশুক্রবার, ২৩শে এপ্রিল, ২০২১ খ্রিস্টাব্দ\t। সন্ধ্যা ৭:৫৮\n‘বেহাল দশা নয়, রাস্তাঘাটের প্রসব বেদনা চলছে’\nপ্রকাশঃ ২৮-০৩-২০১৮, ৪:২৬ অপরাহ্ণ | সম্পাদনাঃ ২৮-০৩-২০১৮, ৪:২৬ অপরাহ্ণ\nসড়ক পরিবহন ও সেতুমন্ত্রী এবং আওয়ামী লীগর সাধারণ সম্পাদক ওবায়দুল কাদের বলেছেন, রাস্তাঘাটের বেহাল অবস্থা নয়। এখন প্রসব বেদনা চলছে। তিন-চার মাসের মধ্যেই সংস্কার কাজ শেষ হবে। কাজ শেষ হওয়ার পর মানুষ সুখে-শান্তিতে ও আরামে চলাফেরা করতে পারবে।\nআজ বুধবার সচিবালয়ে মন্ত্রণালয়ের সভাকক্ষে অনুষ্ঠিত প্রেস ব্রিফিংয়ে সাংবাদিকরা সেতুমন্ত্রীর কাছে ‘রাস্তাঘাটের বেহাল দশা থেকে পরিত্রাণ কবে’ জানতে চাইলে জবাবে তিনি এ কথা বলেন।\nব্রিফিংকালে সাংবাদিকরা মন্ত্রীকে প্রশ্ন করেন, আগামীকাল বৃহস্পতিবার সোহরাওয়ার্দী উদ্যানে বিএনপিকে সমাবেশ করার অনুমতি দেবেন কি-না। জবাবে তিনি বলেন, বিএনপিকে সমাবেশের অনুমতি দেওয়া হবে কি-না, সেটি ডিএমপি কমিশনারের ব্যাপার। তারা বিএনপির সমাবেশকে নিরাপদ মনে করলে অনুমতি দেবে, নিরাপদ মনে না করলে অনুমতি দেবে না। এই সমাবেশের অনুমতি দেওয়া, না দেওয়া নিয়েই আমরা বেকায়দায় আছি। অনুমতি দিলে বলে সরকার বাধ্য হয়ে অনুমতি দিয়েছে। আবার অনুমতি না দিলে বলে দেশে গণতন্ত্র নাই।\nওবায়দুল কাদের আরও বলেন, সরকারকে বাধ্য করতে গত ৯ বছরে ৯ মিনিটের জন্যও বিএনপি কিছু করে দেখাতে পারেনি। তাদের শাসনামলেও আমাদের এমনও দিন গেছে যে আমরা আমাদের পার্টি অফিসের সামনে পর্যন্ত দাঁড়াতে পারিনি।\nবিএনপিকে সভা-সমাবেশ করার অনুমতি না দেওয়ার অভিযোগকে অবান্তর দাবি করে ওবায়দুল কাদের বলেন, গতকালও তারা স্বাধীনতা দিবসের র‌্যালি করেছে। অথচ যানজট হবে বলে আমরা সরকারি দল এই র‌্যালি করিনি। অনুমতি না দিলে এই র‌্যালি তারা কীভাবে করলো?\nগতকাল মঙ্গলবার বিএনপি মহাসচিব মির্জা ফখরুল ইসলাম আলমগীর বলেছিলেন, নির্বাচনের আগে প্রধানমন্ত্রী শেখ হাসিনাকে পদত্যাগ করতে হবে। এ প্রসঙ্গে ওবায়দুল কাদেরের মন্তব্য জানতে চাইলে তিনি বলেন, প্রধানমন্ত্রী যদি পদত্যাগ করেন, তাহলে দেশ চালাবে কে? মির্জা ফখরুল সাহেব? নাকি খালেদা জিয়া?\nসেতুমন্ত্রী বলেন, মানুষ এখন ইলেকশনের মুডে আছে, আন্দোলনের মুডে নয়।বিএনপির এমন কোনও কাজ নাই, যা নিয়ে মানুষের কাছে ভোট চাইতে যাবে।\nবেহাল দশা, রাস্তাঘাট


Technical glitch helpes Onik's delivery show 160 km/hr at speedometer dgtl-Ebela.in\nঘণ্টায় ১৬০ কিমি! বিশ্বকাপে পেসারের কীর্তিতে আপ্লুত বাংলাদেশ! জানুন সত্যিটা\nনিজস্ব প্রতিবেদন, এবেলা.ইন | ১১ ফেব্রুয়ারি, ২০১৮, ১২:৫৬:২৩ | শেষ আপডেট: ১৩ ফেব্রুয়ারি, ২০১৮, ১২:০৯:৪৭\nফাইনালে অস্ট্রেলিয়ান ক্রিকেটারদের ১০০ রানে হারিয়ে চ্যাম্পিয়ন হয়েছে ভারত। শিবম মাভি, কমলেশ নাগরাকোটি, পৃথ্বী শ, মনজোৎ কালরাদের মতো প্রতিভাদের অদূর ভবিষ্যতে সিনিয়র দলে দেখতে পাচ্ছেন অনেক ক্রিকেট-ভক্তই।\nঅনীকের করা সেই ডেলিভারি। — আইসিসি ওয়েবসাইট\nনিউজিল্যান্ডের মাটিতে সদ্য সমাপ্ত হওয়া যুব বিশ্বকাপই প্রমাণ করে দিয়েছে, ভবিষ্যতে ক্রিকেট সমর্থকদের আশাবাদী হওয়ার যথেষ্ট কারণ রয়েছে। ভারতের উঠতি ক্রিকেটারদের একচ্ছত্র আধিপত্য, বাংলাদেশের মতো দলের উঠে আসা, ইংল্যান্ডের যুব ক্রিকেটারদের পারফরম্যান্স, বরাবরের মতো অজি ক্রিকেটারদের দাপট— সবমিলিয়ে অনূর্ধ্ব-১৯ বিশ্বকাপ থেকে প্রাপ্তির ভাঁড়ার প্রত্যাশার থেকেও অনেকটা বেশি।\nফাইনালে অস্ট্রেলিয়ান ক্রিকেটারদের ৮ উইকেটে হারিয়ে চ্যাম্পিয়ন হয়েছে ভারত। শিবম মাভি, কমলেশ নাগরাকোটি, পৃথ্বী শ, মনজোৎ কালরাদের মতো প্রতিভাদের অদূর ভবিষ্যতে সিনিয়র দলে দেখতে পাচ্ছেন অনেক ক্রিকেট-ভক্তই।\nযাই হোক, টুর্নামেন্টের দ্রুততম পেসারদের তালিকায় নাম লেখানো শিবম, নাগরাকোটি, বাংলাদেশের কাজি অনীক বেশ সুনাম কুড়িয়েছেন। নিয়মিত ঘণ্টায় ১৪৫ কিমি বেগে বল করে এরা চমকে দিয়েছেন ক্রিকেট বিশ্বকে। যাইহোক, ভারত-বাংলাদেশ ম্যাচে অনেকেই বিস্ময়ে হতবাক হয়ে গিয়েছেন একটি ক্ষেত্রে।\nভারতীয় অধিনায়ক পৃথ্বী শ-কে যে ইনসুইঙ্গারে বোল্ড করে অনীক ফেরত পাঠিয়েছিলেন সাজঘরে, সেই ডেলিভারি টুর্নামেন্ট শেষ হয়ে যাওয়ার পরেও আলোচনার শিরোনামে। স্পিডোমিটার বলেছিল, পৃথ্বী শ যে ডেলিভারিতে আউট হয়ে যান, সেই বলের গতিবেগ ছিল ঘণ্টায় ১৬০ কিমি! কোনও সন্দেহ নেই, বাঁ হাতি পেসার অনীকের করা ওই ডেলিভারি প্রত্যেক বোলারের কাছেই স্বপ্নের! তবে একজন যুব বোলারের হাত থেকে বেরোচ্ছে ১৬০ কিমি/ঘণ্টার বল, এটা সূদূর চিন্তাতেও কল্পনা করা সম্ভব নয়।\nএমনিতে দলকে যথেষ্ট ভাল পজিশনে দাঁড় করিয়ে ব্যক্তিগত ৪০ রানের মাথায় আউট হয়ে প্যাভিলিয়নে ফিরেছিলেন পৃথ্বী। তবে সেই ডেলিভারির হ্যাংওভার দর্শকরা এখনও কাটাতে পারেননি।\nতবে একটি ক্রীড়া ওয়েবসাটইটের দাবি, সেই ডেলিভারির গতিবেগ মাপার যন্ত্রে যে টেকনিক্যাল ত্রুটি ছিল, তা সহজেই অনুমেয়। কারণ কী? সেই ওয়েবসাইটে বলা হয়েছে, বল করার আগেই স্পিডোমিটারে বলের গতিবেগ লাইভ দেখিয়ে দেওয়া হয়। অনীক তাই নিজের বলের গতি নিয়ে নয়, ভারত অধিনায়ককে যে স্বপ্নের ডেলিভারিতে ফেরত পাঠাতে পেরেছিলেন, এই বিষয় নিয়েই সন্তুষ্ট থাকতে পারেন।


Short story by Mrityunjay Debnath - Anandabazar\nShort story by Mrityunjay Debnath\n২২ মার্চ , ২০২০, ০১:১২:৪৩\nশেষ আপডেট: ২২ মার্চ , ২০২০, ০১:২৩:৫৫\nমা পড়ে গিয়েছেন! মাথা ঘুরে?’’ ফোনে আর্তনাদ করে উঠলেন ধীরাজ স্যর।\n‘‘কোথায়?’’ আমরা অবাক হয়ে জিজ্ঞেস করলাম।\n‘‘বাথরুমে। বিরাট ইনজুরি। আমি যাই,’’ ফোন ছেড়ে ব্যাগ কাঁধে ঝোলালেন ধীরাজ স্যর।\nশ্রীতমা ম্যাডাম উৎকণ্ঠা প্রকাশ করে বললেন, ‘‘সাবধানে যাবেন। এত টেন্সড হবেন না। বাড়িতে কেউ নিশ্চয়ই কিছু ব্যবস্থা করছেন।’’\n‘‘কেউ নেই। সেটাই তো চিন্তার। একা বাবা। এইট্টি আপ। প্রায় অথর্ব,’’ বললেন ধীরাজবাবু।\n‘‘আপনার বৌ? টুকু, পাপান?’’\n‘‘কেউ নেই। শ্বশুরমশাই অসুস্থ। বউ সেখানে। ছেলে-মেয়ে স্কুলে। আমি আসি, দেরি করা ঠিক নয়।’’\nধীরাজ স্যরের ছুটে যাওয়ার দিকে তাকিয়ে মায়ের স্মৃতি মনে এল আমার। আচমকা এক রাত্তিরে কলকাতার ভাড়াবাড়িতে এসে মেজদার ছেলে বুড়ো শুকনো মুখে জানাল, ‘‘ঠাম্মা অসুস্থ। কালনা হাসপাতালে ভর্তি। অবস্থা ভাল নয়।’’\n‘‘বলিস কী? কী হয়েছে মায়ের?’’ আমি আঁতকে উঠে জিজ্ঞাসা করি।\n‘‘ডাক্তারবাবুরা বলল, সেরিব্রাল অ্যাটাক।’’\nকিছু ক্ষণ বোবা হয়ে গেলাম। তার পর নিজেকে সংবরণ করতে পারলাম না। ‘‘মা গো...’’ বলে শিশুর মতো কেঁদে ফেললাম।\nপর দিন সকালের ট্রেনেই গেলাম হাসপাতালে। মায়ের তখন সামান্য জ্ঞান। কথা জড়ানো। আমাকে দেখে বললেন, ‘‘বাবা! আমার বাবা এসেছে! আমার বাবা!’’\nবিকেলেই ট্রান্সফার লিখে দিলেন ডাক্তারবাবুরা। বললেন, সিরিয়াস কন্ডিশন। সিভিয়ার ব্রেন হেমারেজ। ওঁর চিকিৎসার ব্যবস্থা ওই হাসপাতালে নেই।\nঅ্যাম্বুলেন্স ভাড়া করে মাকে নিয়ে ছুটলাম কল্যাণীর গাঁধী হসপিটালে। আট দিন পরও কোমা কাটল না। ওখানকার ডক্টর আগরওয়াল বললেন, ‘‘চিকিৎসা যা হওয়ার হয়ে গিয়েছে। বাড়ি নিয়ে যান। কোমায় আচ্ছন্ন থাকতে-থাকতেই চলে যেতে পারেন। আবার সুস্থ হয়েও উঠতে পারেন। সে আপনাদের ভাগ্য। সব রকমের ওষুধপত্র দেওয়া আছে।’’\nতার পর দিদির কাছে ছ’মাস, কালনায়। গ্রামের বাড়িতে মেজদার কাছে আরও দু’বছর। মৃত্যুর আগে ইচ্ছে ছিল আবার আমার কাছে নিয়ে আসার। হয়ে ওঠেনি। আড়াই বছরের যাবতীয় খরচ চালালেও কলকাতার এক কুঠুরির ফ্ল্যাটে নিয়ে এসে মায়ের দেখাশোনা করা সম্ভব ছিল না। সে আক্ষেপ আজও আছে।\n‘‘মা’র মেজর হার্ট ব্লকেজ। ভাইকে খবর দিয়েছি। কী হবে, কে জানে,’’ পর দিন স্কুলে এসে আর্দ্র স্বরে জানালেন ধীরাজস্যর।\n‘‘ভর্তি করালেন হাসপাতালে?’’ আমরা জিজ্ঞেস করলাম।\n‘‘না। কী করে করাব, ভাই আসুক আগে, ’’ বললেন ধীরাজ স্যর।\n‘‘আমার ভাই বিরাজ। সে কাল রওনা দিচ্ছে ভোপাল থেকে। আগে আসুক। একটা আলোচনা করে তার পর ব্যবস্থা।’’\nএই কোন হসপিটালে ভর্তি করাব, এই আর কী!’’\nআমরা আরও অবাক। বললাম, ‘‘এখনও ডাক্তার দেখাননি তা হলে?’’\nঅবাক হলেন ধীরাজ স্যর, ‘‘এই দেখো। যত্ত বোকা-বোকা কথা! ডাক্তার দেখাব না কেন? উনিই তো বললেন হার্ট ব্লকেজের কথা। বললেন, পেস মেকার বসাতে হতে পারে। ইমিডিয়েটলি নার্সিং হোমে ভর্তি করানোর কথাও বললেন।’’\n‘‘ভাই আসুক আগে!’’ বলে ব্যাগ থেকে জলের বোতল বার করে জল খেলেন। একটি বড় শ্বাস ফেলে বললেন, ‘‘বাব্বা! যা ধকল যাচ্ছে!’’\n‘‘কী ধকল?’’ প্রশ্ন করলেন শ্রীতমা ম্যাডাম।\n‘‘এই যে মাকে নিয়ে যা চলছে।’’\n‘‘আর কী! এক বার মায়ের কাছে যাচ্ছি। এক বার ভাইকে ফোন করছি। এক জন যন্ত্রণায় কাতরাচ্ছেন। অন্য জন ‘আসছি, আসছি’ করে সময় কাটাচ্ছেন। সঙ্গে ডাক্তার-বদ্যি। দৌড়ঝাঁপ। পাল্লা দিয়ে টাকার শ্রাদ্ধ।’’\nতা বলে এমন পেশেন্টকে বাড়িতে ফেলে রাখলেন? ভর্তি করিয়ে দিতে পারতেন। ডাক্তারবাবু তো বলেও দিয়েছেন ভর্তির কথা...’’\n‘‘চুপ করুন! জানেন, সেখানে কত চার্জ? অ্যাডমিশন ফিজ়ই নিয়ে নেবে কয়েক হাজার!’’\n‘‘তার উপর পেস মেকার বসানোর খরচ জানেন? আমি কি একা দেব না কি!’’\n‘‘এখন দিয়ে দিতেন। পরে ভাই এলে আন্ডারস্ট্যান্ডিং করে নিতেন।’’\n‘‘হুঁ!’’ ব্যঙ্গের হাসি জড়ালেন ধীরাজ স্যর, ‘‘চেনেন না তো ওকে।’’\nরাত গড়াতে বিরাজ এসে পৌঁছল। সঙ্গে পিচকুন, মিলি, ওদের মা। সকলেরই উদ্‌ভ্রান্ত চাহনি। বিধ্বস্ত শরীর। মুখ শুকনো।\nঘরে ঢুকেই অসাড় ননীবালার বিছানায় গিয়ে হুমড়ি খেয়ে পড়ল সকলে। তার পর একচোট কান্নাকাটি— কেউ নিঃশব্দে, কেউ মৃদু সানাই বাদনের মতো।\nখেয়ে উঠে দু’ভাই আলোচনায় বসল। হ্যান্ডসাম, স্মার্ট বিরাজ কেন্দ্রীয় সরকারি আমলা। স্কুলমাস্টার বড়দার তুলনায় মাইনে বেশ মোটা। পাঁচ বছর গুজরাটে কাটিয়ে এখন মধ্যপ্রদেশে। কলকাতায় নিজভূমে পোস্টিং নেওয়ার আপ্রাণ চেষ্টা চালিয়ে যাচ্ছে।\n‘‘ডাক্তার কী বললেন?’’ বিরাজের প্রশ্ন।\n‘‘একই কথা। ম্যাসিভ হার্ট ব্লকেজ। ইমিডিয়েটলি বিএমআরআই-তে ভর্তি করান। পেস মেকার চাই।’’\n‘‘প্যাকেজ বললেন কিছু?’’\n‘‘দেড় লাখ। আনুষঙ্গিক আরও প্রায় দেড়।’’\n‘‘নিয়ার অ্যাবাউট থ্রি!’’ একটু ক্ষণ চুপ বিরাজ। তার পর বলল, ‘‘শোন, ডাক্তাররা লোক বুঝে প্যাকেজের গল্প শোনায়। তোকে চেনেন ডাক্তারবাবু। জানে শিক্ষক মানুষ। মাস গেলে যথেষ্ট রোজগার। দাঁও মারা যাবে। চুপ করে থাক। চল, অন্য কোনও ডাক্তারের পরামর্শ নিই। ভেরিফাই না-করে ওদের খপ্পরে পড়ার মানে হয় না। ব্যাটারা ডাকাত!’’\n‘‘কার পরামর্শ নিই? সময়ও গড়াচ্ছে!’’ ধীরাজ উৎকণ্ঠিত।\n‘‘আর কোনও ডাক্তার নেই আশেপাশে? শিবানন্দে? কস্তুরীটাও তো ভাল শুনেছি। বড়-বড় ডাক্তার আছেন। ভিতরের ব্যবস্থাও ভাল।’’\nকিন্তু একই কথা বললেন সেখানকার ডাক্তাররাও। প্যাকেজের হেরফেরও সামান্য।\nদমবার পাত্র নয় বিরাজ, ‘‘আচ্ছা, সেনপল্লিতে এক জন কার্ডিয়োলজিস্ট আছেন না? ওঁর কাছে এক বার নিয়ে গেলে হয় না? লাস্ট চান্স। ক্ষতি কী?’’\nনা বলতে পারেন না ধীরাজ, ‘‘তাই চল।’’\nহার্ট পরীক্ষার সাত-সতেরো যন্ত্রপাতি নেই দাসবাবুর চেম্বারে। তবু ইসিজি-টা করিয়েই চোখ কপালে তুললেন ডাক্তারবাবু। বললেন, ‘‘কন্ডিশন ইজ় ভেরি সিরিয়াস। এক্ষুনি হসপিটালাই‌জ়ড করুন। দেরি করে ফেলেছেন বড্ড।’’\nঅগত্যা পর দিনই ডক্টর লাহিড়ির অ্যাডভাইস মতো বিএমআরআই-তে ভর্তি করানো ঠিক হল। কিন্তু কে কত দেবে, তা নিয়ে আরও এক বার পরামর্শ করে নিল দু’জনে। জানা গেল, আর্থিক দিক দিয়ে দু’জনেই আপাতত চাপে, দু’জনেরই ছেলে-মেয়েদের লেখাপড়ার খরচ বেড়েছে প্রচুর। নামকরা সব ইংলিশ মিডিয়াম। তবু একটা রফাসূত্র বেরল। ধীরাজ স্যরের চেয়ে একটু বেশি কন্ট্রিবিউট করবে বিরাজ। যেহেতু ওর রোজগার তুলনায় বেশি।\nবিএমআরআইয়ে মাকে ভর্তি করিয়ে দিয়ে দু’ভাই স্বস্তির নিঃশ্বাস ফেলল। ননীবালা দেবীকে ওটি-তে ঢোকাতে-ঢোকাতে হাত নেড়ে ইশারা করলেন ডক্টর লাহিড়ি। অর্থাৎ, আমার হাতে এসে পড়েছ বাছারা, আর দুশ্চিন্তার কিছু নেই। সে দিকে তাকিয়ে দু’ভাইয়ের চোখ ছলছল করে উঠল।\nওটির বাইরে অপেক্ষা করতে করতে মা-কে নিয়ে কত স্মৃতি ভেসে আসে দু’জনেরই মনে! পিঠোপিঠি দু’ভাইয়ে লাগাতার হাঙ্গামা বাধত। চাকরির কারণে বাবা বাইরে থাকতেন অধিকাংশ সময়। সবই সামলাতে হত ননীবালা দেবীকে। তাঁর ধৈর্য ও সহ্যশক্তি অসীম। হাজার রেগে গেলেও কারও গায়ে হাত তোলেননি কখনও। ভুলিয়ে-ভালিয়ে ঠিক করতেন দু’জনকে। তার পর দু’জনের গালেই হামি খেতেন। তবে দুই মল্লযোদ্ধা শান্ত।\nদু’জনেরই এক অভিযোগ ছিল মা ননীবালার প্রতি। বড় বলত, মা বেশি ভালবাসেন ছোটকে। ছোট বলত উল্টোটি। তুমুল ঝগড়া চলত। ননীবালা প্রসঙ্গ পাল্টে ফ্যাসাদে ফেলার চেষ্টা করতেন দু’জনকেই। মুচকি হেসে বলতেন, ‘‘তোরা কে আমায় বেশি ভালবাসিস, প্রমাণ দে...’’ মায়ের কোল জাপটে মাকে হামি খেয়ে ভালবাসার প্রমাণ দেওয়ার কাজে লাগত দু’জনে। মা বলতেন, ‘‘উঁহু। কেউ বেশি, কেউ কম নয়। দু’জনেই সমান। আমারও ঠিক তাই। বোকার দল, মা-সন্তানের স্নেহ-ভালবাসার কম-বেশি হয় কখনও!\nকোথা দিয়ে দেড় ঘণ্টা কেটে গেল। ডক্টর লাহিড়ি বিষণ্ণ মুখে বেরিয়ে এলেন ওটি থেকে। ওদের সামনে এসে বললেন, স্যরি। ইট’স টু লেট। বহু চেষ্টা করেও পারলাম না...’’\nশ্রাদ্ধকর্মের তিন দিন আগে ফের তুমুল তর্ক বাধল দুই ভাইয়ে। তর্কের বিষয়, মায়ের শ্রাদ্ধানুষ্ঠানে কে কত কন্ট্রিবিউট করবে।\nবড় : তুই আর এর মধ্যে আসিস না ছোট। আমার ইচ্ছে, পুরো খরচটাই আমি দিই। মা আমাদের জন্যে অনেক করেছেন। আমরা কতটুকু করেছি?’’\nছোট : না, আমিই দেব যা খরচ-খরচা লাগে। এ-ব্যাপারে অন্তত কোনও ভাগ-বাঁটোয়ারায় যেতে চাই না। এত দিন অনেক করেছিস তোরা। অসুস্থ মা’কে সঙ্গ দিয়েছিস, সুখে-দুঃখে পাশে থেকেছিস। আমি সেটুকু থেকেও বঞ্চিত। অন্তত এই সুযোগটা কাজে লাগাতে দে আমায়।\nবড় : চুপ কর! আজেবাজে কথা বলিস না। আমি দেব!\nছোট: তুই চুপ কর! বাজে তুই বকছিস। তোর ছোটবেলার স্বভাব। আজ পর্যন্ত ছাড়তে পারিসনি। আমি দেব সব!\nবড় : না, আমি!\nছোট : না, আমি!\nঘরের দুই বৌ, তাদের ছানাপোনা, বৃদ্ধ বাবা, সকলে ছুটে এল রণাঙ্গনে। থামানোর চেষ্টা চলছে। কিন্তু এ যুদ্ধ সহজে থামবে বলে মনে হচ্ছে না! দু’জনেই মা-অন্ত প্রাণ কি না!


লামায় বিএনপির উঠান বৈঠক, গণসংযোগ, জনসভায় মানুষের ঢল লামায় বিএনপির উঠান বৈঠক, গণসংযোগ, জনসভায় মানুষের ঢল – Bandarban Pratidin.com\nপ্রকাশ সময় : সোমবার, ২৪ ডিসেম্বর, ২০১৮\nবান্দরবানের লামায় সোমবার ২৪ ডিসেম্বর দিনব্যাপী উঠান বৈঠক, গণসংযোগ, মতবিনিময় ও জনসভা করেছে বান্দরবান ৩০০ নং আসনে ধানের শীষের প্রার্থী সাচিং প্রু জেরী। এসময় ধানের শীষ প্রতীকের পক্ষে দলীয় নেতাকর্মী ও সমর্থকদের ঢল নামে।\nসকাল ১০টায় লামা পৌরসভার শিলেরতুয়া, ১১টায় হরিণঝিরি, বেলা ১২টায় লাইনঝিরি ও দুপুর ১টায় সাবেক বিলছড়ি তাজুল ইসলামের বাড়িতে উঠান বৈঠক ও গণসংযোগ, মতবিনিময় সভা করে বিএনপি। এইসব জনসভায় স্বতস্ফুর্তভাবে শত শত মানুষের উপস্থিতি লক্ষ্য করা গেছে। বক্তারা দেশনেত্রী বেগম খালেদা জিয়াকে জেলখানা হতে মুক্ত করতে ধানের শীষে ভোট চান।\nএসময় সাচিং প্রু জেরী বলেন, ধানের সম্মান রক্ষা করা সবার দায়িত্ব। এই প্রতীক সবার। এখন ধানের প্রতি সব সম্প্রদায়ের মানুষ আফিনের মত আশ্বক্ত হয়ে আছে। ৩০ তারিখ তার প্রমাণ দিবে জনতা।\nতিনি আরো বলেন, লামার ফাঁসিয়াখালী, ফাইতং, আজিজনগর ও নাইক্ষ্যংছড়ির ঘুনধুমে পরিকল্পিত ঘটনা সাজিয়ে মিথ্যা মামলা দিয়ে বিএনপির নেতা কর্মীদের হয়রাণী করতে চাচ্ছে আওয়ামীলীগ। টাকার লোভ দেখিয়ে, মামলা-হামলা করে ধানকে প্রতিহত করা যাবেনা। গুম, খুন, রাহাজানি হতে দেশকে মুক্ত করতে ধানে ভোট দিতে হবে।\nবিকাল ৩টায় রুপসীপাড়া বাজারে সাচিং প্রু জেরীর সমর্থনে এক বিশাল জনসভা অনুষ্ঠিত হয়। জনসভায় কয়েক হাজার মানুষের উপস্থিতি লক্ষ্য করা গেছে। এসময় বিএনপির আদর্শে অনুপ্রাণীত হয়ে ৪০ জন উপজাতি ও ১১ জন বাঙ্গালী বিএনপিতে যোগদান করে।\nদিনব্যাপী নির্বাচনী প্রচারণায় উপস্থিত ছিলেন, লামা উপজেলা বিএনপির সভাপতি আমির হোসেন, সহ-সভাপতি মো. হানিফ মাইজভান্ডারি, কেন্দ্রীয় স্বেচ্ছাসেবক দলের ক্ষুদ্র নৃ-গোষ্ঠী বিষয়ক সম্পাদক জাহাঙ্গীর আলম, উপজেলা মহিলা দলের সভানেত্রী জোৎন্না বেগম, বিএনপি নেতা বদরুল আলম, মো. হাবিব, কাউন্সিলর মো. জাকের সহ প্রমূখ।


ফেব্রুয়ারি 13, 2016 বাইনারি বিকল্পটি কী লেখক আরফা ভট্টাচার্য 29372 দর্শকরা\nখ. বিশ্ববিদ্যালয়, কলেজ, স্কুল ও মাদরাসাসমূহে বিতর্ক শাখা সংসদ গঠনের মাধ্যমে ইন্সটাফরেক্স বোনাস পয়েন্ট প্রান্তিক পর্যায়ে বিতর্কের প্রসার।\nঅন্টারিওতে ন্যূনতম মজুরী ১৪ ডলারে উন্নীত করার পর ছয় মাস অতিক্রান্ত হয়ে গেলেও নতুন চাকরী সৃষ্টিতে তা নেতিবাচক কোন প্রভাব ফেলেনি। ফাইল ছবিতে দেখা যাচ্ছে অন্টারিওতে ইন্সটাফরেক্স বোনাস পয়েন্ট ন্যূনতম মজুরী ১৫ ডালার করার দাবীতে সমাবেশ। ছবি : টরন্টো.কম আমি কোনও রেঞ্জগুলি সম্ভবত সবচেয়ে বেশি নির্ধারণ করতে এবং কতটা একটি ম্যাচ আছে তা নির্ধারন করার জন্য আমি আগেই ডেটা প্রকাশ করতে পারি। এই তথ্য সংগ্রহ করা খুব সহজ নয় কিন্তু দিনের শেষে আমি এটা থাকতে হবে।\nযাচাইকরণে ক্লায়েন্ট প্রায়শই একটি অযৌক্তিক হাতে হাতে একটি হস্তচালিত হাতিয়ার হয়ে দালাল, যার অনুমতি দেয় . অ্যাকাউন্ট দুটি দল নয়: দালাল এবং ক্রেতা, এবং তিনটি: তারা সবসময় . ভাড়া জন্য একটি রসিদ মধ্যে থাকা। অতএব, সততা দালাল অফার গ্রাহকদের বিকল্প - ব্যাংক বিবৃতি .\nউপরের ধরনগুলির সমস্ত সিস্টেমে, বর্তমানের সাথে একটি কুণ্ডলী ক্ষেত্রের সাথে স্থায়ী চুম্বকের চৌম্বকীয় ক্ষেত্রের মিথস্ক্রিয়তার নীতি, অথবা বর্তমানের সাথে একটি কুণ্ডলী ক্ষেত্রের সাথে একটি চৌম্বকীয় কোর, বর্তমানের সাথে কুণ্ডলীগুলির চৌম্বকীয় ক্ষেত্র ব্যবহার করা হয়।\nআগে আপনি প্রোগ্রাম রোবট ব্যবসায়ীদের মাস্টার সফ্টওয়্যার সহজ হবে -, সূচক প্রোগ্রাম-ইন মেটাট্রেডার গুরু মৌলিক এবং প্রযুক্তিগত বিশ্লেষণ। শর্ত সেটিং করার পরে, "বিন্যাস" বাটনে ক্লিক করুন। "কোষগুলির বিন্যাস" ডায়ালগ বাক্সটি খোলে যেখানে আপনি নির্দিষ্ট শর্ত পূরণ করার সময় ফন্ট, সীমানা এবং ফর্ম্যাটের অন্যান্য বৈশিষ্ট্যগুলি নির্বাচন করতে পারেন।\nপশ্চিম পরিখা যুদ্ধ এই বছর Territory কোন প্রধান এক্সচেঞ্জ দেখেছি এবং, ফলে প্রায়ই, স্ট্যাটিক এবং অপরিবর্তনীয় হিসেবে মনে করা হয়. তবে, এই সময়ের সর্বত্র, ব্রিটিশ ফরাসি, জার্মান কৌশল ক্রমাগত নতুন যুদ্ধক্ষেত্র চ্যালেঞ্জ পূরণের প্রসূত . আপনি ফ্রি মেম্বার নম্বর 0505 নম্বরে ফোন করে আপনার মেগাফন ট্যারিফ প্ল্যানটি খুঁজে পেতে পারেন, তারপরে অটোইনফর্মার আপনার ট্যারিফ প্ল্যান নাম এবং অ্যাকাউন্টের ব্যালেন্সকে অবহিত করবে। 1 বোতামটি টিপে 1 টি বোতাম টিপে 1 টি বোতাম টিপুন এবং যদি আপনি কোনও SMS বার্তার মাধ্যমে তথ্য পেতে চান তবে আরও 1 টির মাধ্যমে বিস্তারিত জানতে পারবেন।\nবাইনারি বিকল্প ভিডিও বিভাগ: ইন্সটাফরেক্স বোনাস পয়েন্ট\n১৯ মার্চ ইন্সটাফরেক্স বোনাস পয়েন্ট সকালে ইয়াহিয়ার সঙ্গে শেখ মুজিবের আরেক দফা বৈঠক হয় এবং ঐ বৈঠকেও শেখ মুজিব আবারো জোর দিয়ে বলেন যে, সংকট উত্তরণের একমাত্র পথ হলো অবিলম্বের সামরিক আইন প্রত্যাহার করে নির্বাচিত গণ-প্রতিনিধিদের কাছে ক্ষমতা অর্পন করা এবং এ লক্ষে অন্তর্বতী সময়ের জন্যে একটি অন্তর্বতী ব্যবস্থা আদেশ জারি করা। তিনি বলেন, প্রেসিডেন্ট ফরমানবলেই ঐ আদেশ জারি করা যেতে পারে। ঐ দিনই সন্ধ্যায় ইয়াহিয়ার উপদেষ্টারা আওয়ামী লিগ দলের সঙ্গে বৈঠকে বসলেন। যুদ্ধ, হানাহানির মাঝে ইরাকে দুর্নীতিও চলছে পুরোদমে৷ তাই ১৬ পয়েন্ট নিয়ে তারা এখন দুর্নীতিতে সেরা দেশগুলোর মধ্যে ষষ্ঠ স্থানে৷\nযখন চ্যানেলের নিচের ব্যান্ডের ব্রেকআউট সংকেত 'এডিএক্স' লেভেলের ৩০ এর উপরে সংঘঠিত হয়, তখন বিক্রয় করা উচিত। ‘ওয়েসিস অফ দ্য সিজ’-এ চড়ে উত্তর ক্যারিবিয়ান সাগরে মোট ৯ রাত, ৯ দিন ঘুরতে হলে গুণতে হবে ১,ইন্সটাফরেক্স বোনাস পয়েন্ট ৪৫৮ মার্কিন ডলার বা প্রায় ৯৫ হাজার টাকা। আর প্রমোদতরীটির সি ফেসিং স্যুটগুলির ভাড়া ৩,২০০ মার্কিন ডলার বা প্রায় ২ লক্ষ ৮ হাজার টাকা।


সরকারে বসে এক বিদেশি! নিশীথের নাগরিকত্ব নিয়ে এবার উত্তাল সংসদ, মুলতুবি অধিবেশন - Rajya Sabha adjourned again, Mos of Home Affair called out as Bangladeshi , Bangla News\nবাংলা নিউজ > ঘরে বাইরে > সরকারে বসে এক বিদেশি! নিশীথের নাগরিকত্ব নিয়ে এবার উত্তাল সংসদ, মুলতুবি অধিবেশন\nরাজ্যসভা মুলতুবি (ছবি সৌজন্যে পিটিআই) (PTI)\nসরকারে বসে এক বিদেশি! নিশীথের নাগরিকত্ব নিয়ে এবার উত্তাল সংসদ, মুলতুবি অধিবেশন\n১ মিনিটে পড়ুন . Updated: 19 Jul 2021, 03:53 PM IST\nবিরোধীরা অভিযোগ করে যে একজন বিদেশি দেশের সরকারের অংশ।\nএদিন বাদল অধিবেশবনের প্রথমদিনেই করোনা এবং ফোন ট্যাপিং সহ একাধিক ইস্যুতে রাজ্যসভায় মুলতুবি প্রস্তাব পেশ করেন বিরোধী সাংসদরা। সেই সময়ই এদিন রাজ্যসভায় উত্থাপিত হয় নিশীথ প্রামাণিকের নাগরিকত্বের ইস্যুটি। বিরোধীরা অভিযোগ করে যে একজন বিদেশি দেশের সরকারের অংশ। তিনি ক্ষমতায় আছেন। যদিও এই বক্তব্য রাখা থেকে বিরত থাকতে বারংবার অধ্যক্ষ নির্দেশ দিচ্ছিলেন। এরপরই বাধ্য হয়ে দিনে তৃতীয়বারের জন্যে রাজ্যসভার অধিবেশন মুলতুবি ঘোষণা করা হয়।\nএদিকে এদিন রাজ্যসভার সিপিআই সাংসদ বিনয় বিশ্বম পেগাসাস ইস্যুতে অধিবেশন মুলতুবি রাখার প্রস্তাব দেন। মুলতুবি প্রস্তাবে তিনি বলেন, পেগাসাস নজরদারির যে ঘটনা সামনে এসেছে এবং সে সংক্রান্ত যে ফোন ট্যাপিং এর ঘটনা ঘটেছে, সেই ইস্যুতে রাজ্যসভার অধিবেশন মুলতুবি রাখা হোক। অন্যদিকে, রাষ্ট্রিয় জনতা দল বা আরজেডি-র সাংসদ মনোজ ঝা অধিবেশন মুলতুবির প্রস্তাব পেশ করেছেন রাজ্যসভায়। করোনার দ্বিতীয় ঢেউয়ে মৃত্যু সংক্রান্ত সঠিক তথ্য প্রকাশ না করার অভিযোগে এই মুলতুবি প্রস্তাব আনেন তিনি।\nrajya sabha parliament monsoon session 2021 mallikarjun kharge nisith pramanik


বয়াল কাণ্ডে কমিশনের দ্বারস্থ ক্ষুব্ধ বিজেপি, অভিযোগ মমতার দু ঘণ্টার অবস্থান নিয়েই– News18 Beganli\nBJP DELEGATION MEETING ELECTION COMMISSION ALLEGING TMC NOT LETTING THE EC WORK PROPERLY AKD\nবয়াল কাণ্ডে কমিশনের দ্বারস্থ ক্ষুব্ধ বিজেপি, অভিযোগ মমতার দু'ঘণ্টার অবস্থান নিয়েই\nবয়ালের বুথে মমতা বন্দ্যোপাধ্য়ায়।\nশুক্রবার প্রার্থী দীপক হালদারের আহত হওয়ার ঘটনা নিয়েও কমিশনের দৃষ্টি আকর্ষণ করতে চাইছেন বিজেপি নেতারা।\nLast Updated : April 02, 2021, 16:37 IST\n#কলকাতা: তৃণমূল কংগ্রেস প্রতিনিধিরা কমিশন থেকে বেরোনোর কিছুক্ষণের মধ্যেই কমিশনে অফিসে এল বিজেপির প্রতিনিধিদল। বিজেপির অভিযোগের মূলে গতকালের বয়াল কাণ্ড তথা মমতা বন্দ্যোপাধ্যায়ের অবস্থান। বিজেপি শিবিরের বক্তব্য মমতা বন্দ্যোপাধ্যায়ের দল নির্বাচন কমিশনের উপর চাপ সৃষ্টি করছে, অবাধ নির্বাচন পরিচালনায় বাধা দিচ্ছে। পাশাপাশি শুক্রবার প্রার্থী দীপক হালদারের আহত হওয়ার ঘটনা নিয়েও কমিশনের দৃষ্টি আকর্ষণ করতে চাইছেন বিজেপি নেতারা। উল্লেখ্য এই একই মর্মে কমিশনের দিল্লির অফিসেও আজ যাচ্ছেন বিজেপির কেন্দ্রীয় কর্মকর্তারা।\nএ দিন কমিশনে অভিযোগ জানাতে এসেছিলেন বিজেপির প্রতিনিধি শিশির বাজোরিয়া এবং তথাগত রায়। শিশির বাজোরিয়া বলেন, আমরা অতীতে কখনও দেখিনি প্রার্থী একটি বুথে গিয়ে দুঘণ্টা বসে রয়েছে। এতে নন্দীগ্রামের ভোটদান প্রক্রিয়া শ্লথ হয়ে গিয়েছে। প্রার্থী নিশ্চয়ই ভোটকেন্দ্রে যেতে পারেন, কিন্তু আইনভঙ্গের পরিস্থিতি সৃষ্টি হবে এমন কিছু করতে পারেন না। এর উদ্দেশ্য একটাই ভোটের গতি শ্লথ করে দেওয়া। শিশির বাজোরিয়ার অভিযোগ, তৃণমূল বিভিন্ন এলাকায় বিজেপি কর্মীদের ভয় দেখাচ্ছে।\nএই প্রসঙ্গে মুখ খোলেন তথাগত রায়ও। তিনি বলেন,তৃণমূল যা করেছে তা ঠিক নয়। আমরা কমিশনে গোটা বিশয়টি জানিয়েছি।\nকিন্তু বিজেপির এই উষ্মার কারণ কী? কী করেছিলেন তৃণমূল সুপ্রিমো? নন্দীগ্রামের ভোট উৎসবে সকাল থেকে শুভেন্দু অধিকারী বুথে বুথে ঘুরলেও মমতা বন্দ্যোপাধ্যায় ঘর থেকেই গোটা বিষয়টিতে নজর রাখছিলেন। নানা জায়গা থেকে বিক্ষিপ্ত অভিযোগ আসলেও, সবচেয়ে বেশি অভিযোগ আসে বয়াল থেকে। মমতা বন্দ্যোপাধ্যায় দুপুর ১ টা ১৫ নাগাদ রেয়াপাড়ার বাড়ি থেকে বেরিয়ে সোজা চলে যান বয়াল সাত নম্বর বুথে। রীতিমতো ধর্ণার কায়দায় দুইঘণ্টা ওই বুথেই বসে থাকেন তিনি। ওই জায়গা থেকেই যোগাযোগ করেন রাজ্যপালের সঙ্গে, ওখান থেকেই রাইটিং প্যাডে চিঠি লেখেন কমিশনে। আদালতে যাওয়ার কথাও শোনা যায় তাঁর মুখে। বাইরে ততক্ষণে যুযুধান দুইপক্ষ রীতিমতে একে অন্যের বিরুদ্ধে ফুঁসছে। মমতা বন্দ্যোপাধ্যায় পরিষ্কার অভিযোগ করেন, বহিরাগতরা এই বুথে ভোটদান প্রক্রিয়া ব্যহত করেছে।\nআসরে নামেন নন্দীগ্রামের দায়িত্বে থাকা আইপিএস নগেন্দ্র ত্রিপাঠী। মমতা বন্দ্যোপাধ্যায়কে তিনি প্রতিশ্রুতি দেন এই অশান্তির পুনরাবৃত্তি হবে না। বাকি সময়টা স্বচ্ছভাবে ভোট হবে। তারপরেই জায়গা ছাড়েন মমতা। বিজেপির দাবি এই ঘটনার ফলে ভোটদান প্রক্রিয়া শ্লথ হয়ে গিয়েছে। এই বিষয়েই কমিশনের দৃষ্টি আকর্ষণ করতে চাইছে গেরুয়া শিবির।\nFirst published: April 02, 2021, 16:30 IST\nউৎসবের আনন্দ হোক দ্বিগুণ, রইল আলু-পনির কোফতার জিভে জল আনা রেসিপি


বেগম জিয়ার মুক্তি নিয়ে বিএনপি নিজেই দ্বিধান্বিত -তথ্যমন্ত্রী | রাজনীতি | Online News Portal\nPublished: 2020-02-15 20:52:56 BdST, Updated: 2020-04-01 23:20:55 BdST\nঢাকা, শনিবার ১৫ ফেব্রুয়ারি, ২০২০ :\nবেগম জিয়ার মুক্তি নিয়ে বিএনপি নিজেই দ্বিধান্বিত, বলেছেন তথ্যমন্ত্রী ও আওয়ামী লীগের যুগ্ম সাধারণ সম্পাদক ড. হাছান মাহমুদ।\nএসময় সাংবাদিকরা প্রশ্ন করেন- 'বিএনপি একদিকে বলছে আন্দোলনের মাধ্যমেই খালেদা জিয়াকে মুক্ত করা হবে, অন্যদিকে তারা আওয়ামী লীগের সাধারণ সম্পাদককে ফোন করে প্রধানমন্ত্রীর সাথে আলাপ করতে চেয়েছে, তারা কি আন্দোলন থেকে সরে আসছে! আবার শোনা যাচ্ছে তার পরিবার চায় প্যারোলে মুক্তি- আসলে বিষয়টি কেমন?'\nএর জবাবে তথ্যমন্ত্রী বলেন, 'বেগম খালেদা জিয়ার পক্ষ থেকে প্যারোলের কোনো আবেদন করা হয়নি। আপনারা দেখছেন, তার পরিবারের বরাত দিয়ে এক ধরনের কথা, আবার দলের পক্ষ থেকে আরেক ধরনের কথা বলা হচ্ছে। একদিকে আন্দোলনের ডাক, অন্যদিকে আমাদের সাধারণ সম্পাদককে ফোনে বেগম জিয়াকে মুক্তি দেবার অনুরোধ করে তারা আসলে কি চান, সেটা এখনো স্পষ্ট করতে পারেননি।'\nএসময় মন্ত্রী আরো জানান, 'বেগম জিয়া শুধুমাত্র প্যারোলে মুক্তির আবেদন করলেই সরকারের বিবেচনা করার সুযোগ থাকে, এছাড়া তাকে মুক্তি দেয়ার ক্ষেত্রে সরকারের কোনো এখতিয়ার নেই। বিএনপি নেতারা প্রতিদিন বেগম জিয়ার জামিন নিয়ে কথা বলেন, আর বলেন সরকার বাধা দিচ্ছে। বেগম জিয়া কোনো রাজনৈতিক বন্দী নন, তিনি দুর্নীতির দায়ে সাজা ভোগ করছেন। এবং বাংলাদেশে আইন ও আদালত স্বাধীন। সুতরাং তাকে জামিন পেতে হলে আদালতের মাধ্যমেই পেতে হবে। তারা (বিএনপি) আইন আদালতের তোয়াক্কা করেন না, কিন্তু সবাইকেই আইন মেনে চলতে হয়।'\nআওয়ামী লীগের যুগ্ম সাধারণ সম্পাদক ড. হাছান মাহমুদ প্যারোলের বিষয়টি স্পষ্ট করে বলেন, 'প্যারোল হচ্ছে তার অপরাধ ও শাস্তি মেনে নিয়ে মুক্তির আবেদন। তবে, এখনো পর্যন্ত বেগম জিয়ার পক্ষ থেকে প্যারোলের আবেদন করা হয়নি।'\n'প্রতিহিংসার রাজনীতি করে বিএনপি, আওয়ামী লীগ নয়'\nআওয়ামী লীগের যুগ্ম সাধারণ সম্পাদক ড. হাছান মাহমুদ বলেন, ‘জননেত্রী শেখ হাসিনা জিঘাংসা বা প্রতিহিংসার রাজনীতি করেন না, বরং বিএনপি করে। ২০০৪ সালে বিএনপির আমলে প্রধানমন্ত্রী বেগম জিয়ার সরকারের পৃষ্ঠপোষকতায়, তার পুত্র তারেক রহমানের পরিচালনায় ২১শে আগস্ট গ্রেনেড হামলা পরিচালিত হয়েছিল শেখ হাসিনাকে হত্যার উদ্দেশে।'\nড. হাছান আরো বলেন, 'আবার যখন বেগম জিয়ার দ্বিতীয় পুত্র মৃত্যুবরণ করেন, তখন দেশের প্রধানমন্ত্রী শেখ হাসিনা বেগম জিয়ার বাড়ির দরজায় দশ মিনিট দাঁড়িয়ে ছিলেন। তিনি দরজা খোলেননি। এগুলো আমরা মনে রাখিনি, মাননীয় প্রধানমন্ত্রী মনে রাখেননি। বেগম জিয়াকে বঙ্গবন্ধু মেডিকেলে রেখে সর্বোচ্চ স্বাস্থ্যসেবা দিতে সরকার আন্তরিকভাবে কাজ করে যাচ্ছে।'\nনিজদলের উদাহরণ দিয়ে মন্ত্রী বলেন, 'আমাদের দলের সাধারণ সম্পাদক ওবায়দুল কাদের ভাই যখন জীবন-মৃত্যুর সন্ধিক্ষণে, তখন তিনি বঙ্গবন্ধু শেখ মুজিব মেডিকেল কলেজ হাসপাতালেই ছিলেন। বিদেশ থেকে যে চিকিৎসকরা এসেছিলেন, তারাও বলেছেন, বঙ্গবন্ধু মেডিকেল কলেজ হাসপাতাল যে চিকিৎসা দিয়েছে, তা বিশ্বমানের এবং সঠিক।'\nবেগম খালেদা জিয়ার সর্বোচ্চ চিকিৎসা নিশ্চিত করতে তাকে কারাগারের প্রকোষ্ঠে না রেখে বঙ্গবন্ধু শেখ মুজিব মেডিকেল কলেজ হাসপাতালে রাখা হয়েছে, উল্লেখ করে তথ্যমন্ত্রী বলেন, 'তার সাথে পছন্দের গৃহপরিচারিকাকে রাখা হয়েছে, সার্বক্ষণিক নার্স রয়েছে। নিয়মিত তার স্বাস্থ্যপরীক্ষা করা হয়, বিশেষজ্ঞ চিকিৎসকরাও তাকে সময়ে সময়ে পরীক্ষা করেন। সুতরাং বেগম জিয়ার স্বাস্থ্য নিয়ে বিএনপির কথাগুলো জনমনে বিভ্রান্তি ছড়ানোর অপচেষ্টা ছাড়া কিছু না।'


Migrant Labours Displacement Estimates Explained : কত পরিযায়ী শ্রমিক বাস্তুচ্যুত হলেন এই লকডাউনে?\nগত সপ্তাহে মুখ্য শ্রম কমিশনার জানিয়েছেন সারা দেশে ২৬ লক্ষ পরিযায়ী আটকে রয়েছেন। অন্য দিকে সুপ্রিম কোর্টে দেশের সলিসিটর জেনারেল জানিয়েছেন, ৯৭ লক্ষ জনকে বাড়িতে ফেরত পাঠানো হয়েছে।\nWritten By Tapas DasSeema ChistiEdited By Tapas Das\nUpdated: June 8, 2020 1:24:22 pm\n২৫ মার্চ ঘোষিত লকডাউনের ফলে পরিযায়ী শ্রমিক সংক্রান্ত আলোচনায় মূল সমস্যা হল, কতজন বাস্তুচ্যুত হলেন, তার নির্দিষ্ট হিসেব না-থাকা।\nবিভিন্ন সরকারি হিসেব- গত সপ্তাহে মুখ্য শ্রম কমিশনার জানিয়েছেন সারা দেশে ২৬ লক্ষ পরিযায়ী আটকে রয়েছেন, এঁদের মধ্যে ১০ শতাংশ ত্রাণ শিবিরে, ৪৩ শতাংশ কাজের জায়গায় ও ৪৬ শতাংশ অন্যান্য জায়গায় আটকে রয়েছেন বলে জানান হয়েছে। অন্য দিকে সুপ্রিম কোর্টে দেশের সলিসিটর জেনারেল জানিয়েছেন, ৯৭ লক্ষ জনকে বাড়িতে ফেরত পাঠানো হয়েছে।\nরাজ্যগুলির মধ্যে উত্তর প্রদেশ জানিয়েছে ২১.৬৯ লক্ষ শ্রমিক ফেরত এসেছেন এবং তারা ১.৩৫ লক্ষ শ্রমিককে ফেরত পাঠিয়েছে। বিহার বলেছে ১০ লক্ষ শ্রমিক ফিরে এসেছেন, মহারাষ্ট্র জানিয়েছে ১১ লক্ষ শ্রমিক রাজ্য ছেড়েছেন। গুজরাট জানিয়েছে ২০.৫ লক্ষ শ্রমিক বাড়ি ফিরে গিয়েছেন। পশ্চিমবঙ্গ বলেছে অন্য রাজ্যের ৩,৯৭,৩৯৮ জন পরিযায়ী কর্মী আটকে রয়েছেন। কর্নাটক আদালতে জানিয়েছে ৩ লক্ষ পরিযায়ী শ্রমিকের ফেরার ব্যবস্থা করেছে তারা।\nগবেষক ও বিষয়টিতে যাঁরা নজর রেখে চলেছেন, তাঁদের হিসেব বাস্তুচ্যুতের সংখ্যা অনেক বেশি।\n২০১৭ সালের দ্য ইকোনমিক সার্ভেতে একটি পরিচ্ছেদের নাম ছিল ‘India On the Move and Churning: New Evidence’। এটি একটি গুরুত্বপূর্ণ সরকারি নথি বলে মনে করা হয়, কারণ এখানে ছিল তখনকার সময়ের আভ্যন্তরীণ পরিযায়ী বা যেসব শ্রমিক গ্রামীণ ভারত থেকে শহরাঞ্চলে কাজের খোঁজে আসেন, তাঁদের সংখ্যা। সে হিসেবে সে সময়ে আন্তঃরাজ্যে পরিযায়ী শ্রমিকের সংখ্যা ছিল ৬০ মিলিয়ন।\nসে সময়ের মুখ্য অর্থনৈতিক উপদেষ্টা অরবিন্দি সুব্রহ্মণিয়ম এখন বলেছেন পরিযায়ী সম্পর্কিত পরিসংখ্যান পরিযায়ীদের গতিমুখ ও পরিমাণের হিসেব রাখার জন্য প্রয়োজনীয় বিশ্লেষক হতে পারে। “যদি আমরা জানতে পারি যে পরিযায়ীরা মূলত কোথা থেকে আসছেন ও কোথায় যাচ্ছেন, তাহলে এর ফলে আমরা নীতি নির্ধারণে অগ্রাধিকার দিতে পারব যাতে আর্থিক অন্তর্ভুক্তি সুনিশ্চিত করা যায়।” সাম্প্রতিক পরিস্থিতি নিয়ে তিনি নিজে কোনও হিসেব দেননি, তবে আমেদবাদের গবেষক চিন্ময় টুম্বের দেওয়া হিসেবের উল্লেখ করেছেন। চিন্ময় টুম্বে বর্তমানে ভারতের পরিযায়ী শ্রমিক নিয়ে কাজ করছেন।\nআরও পড়ুন, কীভাবে ঘুরে দাঁড়াতে পারে ভারতের অর্থনীতি?\nচিন্ময় টুম্বে, ৩ কোটি– মার্চের মাঝামাঝি থেকে পাল্টা পরযানের হিসেব দিয়ে তিনি বলেছেন ভারতের শহরাঞ্চলের কর্মশক্তির ১৫ থেকে ২০ শতাংশ অর্থাৎ ৩ কোটি। এই হিসেবটাকে রক্ষণশীল বলা চলে কারণ এতে রাজ্যের মধ্যবর্তী পরিযায়ী শ্রমিকদের হিসেব করা হয়নি। ট্রেনযাত্রা দিয়ে এই হিসেব কষা কতটা ঠিক সে নিয়েও তিনি অনিশ্চিত কারণ অধিকাংশই ট্রেনে না ফিরে সড়কপথে ফিরেছেন।\n“প্রথম পর্যায়ে লকডাউনের ঠিক আগে অনেকে হোলির জন্য ফিরেছেন। রক্ষণশীল একটা হিসেব করলে দেখা যাবে যাঁরা সে সময়ে থেকে গিয়েছিলেন তাঁদের অধিকাংশই রাজ্যের অভ্যন্তরের পরিযায়ী। সে সংখ্যাটা ৫ মিলিয়নের মত। দ্বিতীয় পর্যায়ে মার্চ ২৫ থেকে ৩০ এপ্রিলের মধ্যে একটা ব্যাপক তাড়াহুড়ো দেখা যায়, বিশেষ করে দিল্লি ও অন্যান্য জায়গা থেকে, যেখানে রাজ্য সরকার বাসের ব্যবস্থা করেছিল।\nএরকম বেশ কিছু রিপোর্ট ও জেলাসীমান্তের রিপোর্টের ভিত্তিতে আমার হিসেবে ৫ মিলিয়ন একটা রক্ষণশীল সংখ্যা যা রাজ্যের মধ্যেকার পরযানে ঘটেছে। তৃতীয় পর্যায়ে, মে মাসে শ্রমিক ট্রেনে (৫ লক্ষ) এবং সড়ক পরিবহণে সবচেয়ে বেশি দলবদ্ধ প্রস্থানের ঘটনা ঘটেছে, যে সংখ্যাটা রক্ষণশীল হিসেবে ২০ মিলিয়ন।”\nঅধ্যাপক অমিতাভ কুণ্ডু ও তাঁর সহকর্মীরা, ২.২ কোটি– অর্থনীতিবিদ ও জনবিন্যাসকারী অমিতাভ কুণ্ডু, কেকে ভার্গিজ ও খালিদ খানের সঙ্গে একত্রে ২০২০-র মার্চ-এপ্রিলে আর্থিকভাবে ক্ষতিগ্রস্ত আন্তঃরাজ্য পরিযায়ী শ্রমিকদের হিসেব করেছেন। তাঁদের হিসেবে এই সংখ্যাটা ২২ মিলিয়ন। কিন্তু এঁদের সকলে ফেরেননি। কুণ্ডুদের মতে, এঁদের মধ্যে ১২ মিলিয়ন ফিরেছেন। সম্ভবত বাকিদের ৬০ শতাংশ থেকে যাবেন। খরিফ শস্য কাটার কাজ শুরু হলে এঁদের মধ্যে ৪ মিলিয়ন ফিরে যাবেন, যদি না আগামী হপ্তাদুয়েকের মধ্যে শহুরে অর্থনীতিতে ব্যাপক কোনও অগ্রগতি ঘটে।\nডক্টর নর্মান মজিদ, ৫ মিলিয়ন– আই এলও-র সঙ্গে কর্মরত ডক্টর নর্মান মজিদের হিসেবে সংখ্যাটা ৫ লক্ষ- যাঁদের কোনও আশ্রয় ছিল না এবং মূলত যাঁরা অস্থায়ী কাজের সঙ্গে যুক্ত।\nপেনসিলভানিয়া বিশ্ববিদ্যালয়ে সেন্টার ফর অ্যাডভান্সড স্টাডিজ অফ ইন্ডিয়ার প্রধান তারিক থাচিলের মতে এই সংখ্যাহীনতাই প্রমাণ করে তাঁরা কোন দুরবস্থার শিকার।\n“আমরা দেখছি এই জনসংখ্যার পরিমাণের হিসেবে কত পার্থক্য রয়েছে- আমি এই সংক্যা ৫০ থেকে ১৫০ মিলিয়নের মধ্যে ঘোরাফেরা করছে। শ্রমিক ট্রেনের পরিসংখ্যান ব্যবহার এই পরিযায়ী শ্রমিকদের সংখ্যা নির্ণয়ের জন্য রক্ষণশীল একটা হিসেবের উপাদান হতে পারে, কিন্তু ভারতের চক্রাকার পরযানের গুরুত্ব এবং তার নির্দিষ্ট সংখ্যা নির্ণয় করার পক্ষে এ ধরনের সংখ্যা অতীব সীমিত। এই গোষ্ঠীকে রাষ্ট্র ও সমাজ কতটা অবজ্ঞা করে, সে অতিমারীর সময়ে বা তার আগে, এ থেকে তা বোঝা যায়। এই অবহেলার সঙ্গেই যুক্ত হয়ে রয়েছে এই সংখ্যা নির্ণয় করার আকাঙ্ক্ষা ও ক্ষমতার অভাব (যেমন, NSS -এর হিসেব প্রায় সব গবেষকরাই পরিযায়ীদের সম্পর্কে ২০০৭-০৮-এর পরিসংখ্যান ব্যবহার করে থাকেন)।”\nWeb Title: Migrant labours displacement estimates


শেকৃবিতে বঙ্গবন্ধু কর্মকর্তা পরিষদ নির্বাচনে মোশারফ-টুয়েল-কামিম পরিষদ বিপুল ভোটে জয়ী | Agriview 24\nHome / প্রথম পাতা / আমার ক্যাম্পাস / শেকৃবিতে বঙ্গবন্ধু কর্মকর্তা পরিষদ নির্বাচনে মোশারফ-টুয়েল-কামিম পরিষদ বিপুল ভোটে জয়ী\nশেকৃবিতে বঙ্গবন্ধু কর্মকর্তা পরিষদ নির্বাচনে মোশারফ-টুয়েল-কামিম পরিষদ বিপুল ভোটে জয়ী\nFebruary 16, 2018\tআমার ক্যাম্পাস, ক্যাম্পাস, প্রথম পাতা Leaveacomment\nমো. নাজমুস সাকিব, শেকৃবি প্রতিনিধিঃ\nরাজধানিস্থ শেরেবাংলা কৃষি বিশ্ববিদ্যালয়ে (শেকৃবি) গত ১২ই ফেব্রুয়ারি বঙ্গবন্ধু কর্মকর্তা পরিষদের নির্বাচন অনুষ্ঠিত হয়। উক্ত নির্বাচনে মোশারফ-টুয়েল-কামিম পরিষদ বিপুল ভোটে জয় লাভ করেছেন।নির্বাচিত উনিশ সদস্যের এই কমিটি দুই বছরের (২০১৮-১৯) জন্য গঠিত হয়েছে।\nসভাপতি হিসেবে নির্বাচিত হয়েছেন মোহাম্মদ মোশারফ হোসেন; সহ-সভাপতি সুমন কুমার দাস এবং আল মমতাজ বেগম। সাধারণ সম্পাদক মোঃ আলীউল আলম টুয়েল; যুগ্ম সাধারণ সম্পাদক জিয়াউল হাসান(জুয়েল) এবং মোঃ নুর ইসলাম। কোষাধ্যক্ষ হিসেবে নির্বাচিত হয়েছেন মোঃ কামিম শাহরিয়ার, সাংগঠনিক সম্পাদক হিমাংশু মন্ডল, দপ্তর সম্পাদক মোঃ আবু হাসনাত, প্রচার ও প্রকাশনা সম্পাদক মোঃ মাহাবুবুর রহমান ; তথ্য,প্রযুক্তি ও গবেষণা সম্পাদক মোঃ সামসুজ্জোহা চৌধুরী ; ক্রীড়া ও সাংষ্কৃতিক সম্পাদক মোঃ জান্নাতুল হাসান ; সমাজ কল্যাণ সম্পাদক এস. কৌশিক কুমার মহন্ত; মহিলা বিষয়ক সম্পাদক মিসেস হাসিনা বেগম এবং কার্যকারী সদস্য হিসেবে রয়েছেন মোঃ কামরুল হোসেন, মোহাম্মদ মালেক, মোঃ আওলাদ হোসেন, মোঃ জাহিদ খান ও মোঃ নাজমুছ সাহাদৎ।\n“বঙ্গবন্ধুর স্মৃতিতে যত জাতীয় দিবস এবং কার্যক্রম রয়েছে তা পালন করে থাকে এই পরিষদ। এছাড়া কর্মকর্তাদের সুযোগ সুবিধার জন্য কাজ করে যাচ্ছে এই পরিষদ। পদন্নোতি বা আর্থিক সংকটে কর্মকর্তাদের পাশে থাকে “বঙ্গবন্ধু কর্মকর্তা পরিষদ” বলে এগ্রিভিউটুয়েন্টিফোর কে জানিয়েছেন নবনির্বাচিত সমাজ কল্যাণ সম্পাদক এস. কৌশিক কুমার মহন্ত।এগ্রিভিউটুয়েন্টিফোর নবনির্বাচিত এই কমিটির সর্বাঙ্গীণ সাফল্য কামনা করছে।\nPrevious এখন সময় দেশকে কিছু দেবার, সিকৃবির সমাবর্তনে রাষ্ট্রপতি\nNext “প্রাণের টানে পারস্যে” প্রতিপাদ্যকে সামনে রেখে হাবিপ্রবিতে বায়োলজি অলিম্পিয়াড অনুষ্ঠিত


সুজাতা সিং পুরানা চিন্তাই ফেরি করলেন\nফরহাদ মজহার || Friday 06 December 13 || বিষয় অনুসারে পড়ুন : সাম্প্রতিক রাজনীতি\nভারতের পররাষ্ট্র সচিব সুজাতা সিং বাংলাদেশে এসে শেখ হাসিনার এক তরফা নির্বাচনের পথকেই সম্মতি জানিয়ে গেলেন; দিল্লী ঢাকাকে যেটা জানাতে চেয়েছে সেটা ভারতীয় পত্রপত্রিকা ও তাদের থিংক ট্যাংকগুলোর সুবাদে আমরা জানি। সুজাতা সিং নেপালের উদাহরণ দিয়ে বলেছেন, সেখানেও একটি দল নির্বাচন বর্জনের হুমকি দিয়েছিল, কিন্তু শেষাবধি সেখানে নির্বাচন হয়েছে। অতএব নির্বাচন বর্জনের পরোয়া না করে শেখ হাসিনাকে ‘গণতন্ত্রের স্বার্থেই’ নির্বাচন করতে হবে, এটাই উচিত কাজ। (দেখুন প্রথম আলো, ‘গণতন্ত্রের স্বার্থেই নির্বাচন হওয়া উচিত’, ৬ ডিসেম্বর ২০১৩)। সাংবাদিকদের সঙ্গে কথা বলার সময় দিল্লী সবার অংশ গ্রহণে নির্বাচনে হোক সেটাই চায় কিনা বাংলাদেশের সাংবাদিকরা প্রশ্ন করেছিলেন। সুজাতা সিং বলেছেন, ‘অধিকাংশের অংশগ্রহণ’ কাম্য। বাংলাদেশের প্রধান বিরোধী দল বিএনপিকে বাদ দিয়ে নির্বাচন করা গেলে দিল্লীর তাতে বিশেষ আপত্তি থাকবে না।\nবাংলাদেশের বর্তমান পরিস্থিতির জন্য দিল্লীর এই বিবেচনাবর্জিত অদূরদর্শী অবস্থান দায়ী, এটা আমি অন্যত্র অনেকবার বলেছি। সুজাতা সিং তার প্রমাণ দিয়ে গেলেন। আজ এখানে একই কথা আবার বলব না। বরং সকলকে বুঝতে বলব, ভারত একটি বড় ও সমৃদ্ধশালী দেশ হতে পারে, কিন্তু দিল্লী রাজনৈতিক চিন্তা-চেতনার দিক থেকে পশ্চাতপদ; সেটা তার পররাষ্ট্র নীতির মধ্যে প্রকট হয়ে ফুটে ওঠে। এর একটা বড় কারণ দিল্লীর পররাষ্ট্র নীতি নির্ধারণে রাজনীতিবিদদের চেয়েও আমলাদের ভূমিকা প্রধান। ফলে দুরদর্শী রাজনৈতিক দৃষ্টিভঙ্গী দিল্লীর কাছ থেকে আশা করা দূরাশা মাত্র।\nদিল্লীর প্রশ্রয়ে ও সমর্থনে শেখ হাসিনা যে-পথ অবলম্বন করছেন তা বাংলাদেশকে রক্তে পিচ্ছিল করে তুলবে। আর তাকে নির্বিচার সমর্থন দেবার কারনে এ লড়াই একই সঙ্গে হয়ে উঠবে দিল্লীর বিরুদ্ধে বাংলাদেশের জনগণের লড়াই। ইসলামাবাদও এই রক্তাক্ত পথে বাংলাদেশকে নিয়ে গিয়েছিল, সফল হয় নি। দিল্লীও সফল হবে না। একটি ভারতীয় গোয়েন্দা প্রতিবেদন বলছে সমস্যা মূলত ভারতের আভ্যন্তরীণ রাজনীতির। ভারতে আগামি বছর নির্বাচনে সাম্প্রদায়িক সংঘাত দেখা দেবার সম্ভাবনা তৈরী হয়েছে, বাংলাদেশের রাজনীতি তার সঙ্গেও জড়িত হয়ে পড়েছে। সে বিষয়েও দুই একটি কথা বলব। তবে তার আগে কিছু তত্ত্ব কথা ও প্রাসঙ্গিক মন্তব্য।\nবাংলাদেশ ভূরাজনৈতিক দিক থেকে গুরুত্বপূর্ণ, একথা আমরা দীর্ঘদিন ধরে শুনছি। কিন্তু ‘ভুরাজনৈতিক গুরুত্ব’ কোন স্থির ধারণা নয়। বিশ্ব বদলাচ্ছে, বিশ্বব্যবস্থার মধ্যে পরিবর্তন ঘটছে এবং পরিবর্তনের যারা কর্তাশক্তি তাদের শক্তির হ্রাসবৃদ্ধি এবং রূপান্তরও ঘটছে। আসলে কী ঘটছে তার ওপর নজর রাখা এবং সঠিক অবস্থান নির্ণয় করাবার জন্য যে-গবেষণা, বিশ্লেষণী দক্ষতা ও দূরদৃষ্টি দরকার দিল্লীর সেটা নাই, একথা বিভিন্ন গবেষক নানান সময়ে বলছেন। কথাটা উঠবার কারন হচ্ছে গত কয়েক দশকে অর্থনৈতিক ভাবে ভারতের সমৃদ্ধি। এই সমৃদ্ধি বিশ্বপর্যায়ে না হোক আঞ্চলিক ভাবে ভারতকে মোটামুটি একটা পরাশক্তির মর্যাদা পাবার জায়গায় নিয়ে যাচ্ছে। বিশ্ব পর্যায়ে না হোক, আঞ্চলিক পর্যায়ে ভারত অবশ্যই একটি প্রভাবশালী রাষ্ট্র। কিন্তু এই সমৃদ্ধির সঙ্গে তাল মিলিয়ে দক্ষিণ এশিয়ায় নিজের নিরাপত্তা ও প্রতিরক্ষা নিশ্চিত করবার জন্য প্রতিবেশী ছোট দেশগুলোর সঙ্গে সঙ্গতি-পরায়ন পররাষ্ট্র নীতি প্রণয়ণ ও বাস্তবায়নের ক্ষমতাও বেড়েছে এ প্রমাণ দিল্লী দিতে পারে নি। সেখানে সবসময়ই ফুটে উঠেছে অদূরদর্শিতা ও সংকীর্ণ চিন্তা। এই দেশগুলোর জনগণের আত্মমর্যাদা বোধ ও স্বাধীন চেতনাকে দিল্লী সম্মান দিতে শেখে নি। সম্পর্কের ধরণ রয়ে গিয়েছে পুরানা ঔপনিবেশিক চরিত্রের, এই দেশগুলোকে নিজের কলোনির অধিক কিছু দিল্লী ভাবতে শেখে নি।\nভারত আধিপত্যবাদী শক্তি, সেটা নতুন কোন তথ্য নয়। কিন্তু সাম্রাজ্যবাদী রাষ্ট্র কিনা তা নিয়ে তর্ক বিতর্ক চলে, ডান ও বাম উভয় শিবিরেই। যারা মার্কসের অর্থশাস্ত্র এবং সাম্রাজ্যবাদ সম্পর্কে ভ্লাদিদমির ইলিচ লেনিনের তও্ব মানেন তারা ভারতকে সাম্রাজ্যবাদী রাষ্ট্র হিসাবে চিহ্নিত করতে বিশেষ আপত্তি করেন না। তবে এই অর্থে যে বিশ্বব্যাপী পুঁজিতান্ত্রিক ব্যবস্থার এই কালে ভারতকে বিশ্বব্যবস্থা থেকে আলাদা ভাবে বিচার করার কোন যুক্তি নাই। ধ্রুপদী সাম্রাজ্যবাদের একটি বিশেষ চরিত্র লক্ষণ হচ্ছে সাম্রাজ্যবাদী দেশগুলোর পরস্পরের সঙ্গে তীব্র প্রতিযোগিতা। আর সেই দিক থেকে ভারত এই প্রতিযোগিতার বাইরে নয়। সাম্রাজ্যবাদী দেশগুলোর মধ্যে স্বার্থের মিল নাই তা নয়, কিন্তু সাম্রাজ্যবাদ মানে একাট্টা অর্থনৈতিক ব্যবস্থা নয়। পুঁজি এই স্তরে একচেটিয়া রূপ পরিগ্রহণ করে, কিন্তু বিভিন্ন সাম্রাজ্যবাদী দেশের সঙ্গে প্রতিযোগিতা ও প্রতিদ্বন্দ্বিতা কমে না। এগুলো তাত্ত্বিক কথা মনে হতে পারে। কিন্তু বাংলাদেশের প্রতি বিভিন্ন সাম্রাজ্যবাদী দেশের নীতি অনুধাবন করতে হলে তথ্য যথেষ্ট নয়, তত্ত্ব ছাড়া তথ্য ব্যাখ্যা করা যায় না। বিস্তর তথ্য সংগ্রহ জঞ্জালের স্তুপ তৈরী করতে পারে, কিন্তু তত্ত্ব পরিচ্ছন্ন না থাকলে তথ্য থেকে কোন সুনির্দিষ্ট বিশ্লেষণ বা কংক্রিট অর্থ বের করা সম্ভব নয়। তত্ত্ব দিয়েই বোঝা যায়, বাংলাদেশের প্রশ্নে দিল্লী, ওয়াশিংটন, ইংলণ্ড, ব্রাসেলস কিম্বা বেইজিং-এর মধ্যে মিল থাকলেও তাদের পারস্পরিক স্বার্থ সবসময় সমান্তরালে চলে না। সাম্রাজ্যবাদের চরিত্রের কারণেই চলতে পারে না। পার্থক্য থাকে। তথ্যের কাজ হচ্ছে কোথায় পার্থক্য আর কোথায় মিল সেই দিকগুলো সুনির্দিষ্ট ভাবে চিহ্নিত করা। নতুন কোন তথ্য তত্ত্ব সংশোধনের তাগিদ তৈরী করলেও তাকেও সুনির্দিষ্ট ভাবে শনাক্ত করা। ইত্যাদি।\nঅন্য যে কোন দেশের মতো বাংলাদেশ ভারতের বাজার। ভারতের ব্যবসায়ী ও বিনিয়োগকারীদের জন্য মুনাফা অর্জনের খুবই গুরুত্বপূর্ণ ক্ষেত্র। পুঁজির নিজের একটা লজিক বা অন্তর্গত বিধান আছে। তাকে পুঁজির চরিত্রও বলা যায়। ভারতীয় পুঁজি রামায়ন মহাভারত পড়ে রাম কিম্বা রাবণের চরিত্র নিয়ে বাংলাদেশে আসে না, পুঁজির চরিত্র নিয়েই আসে। সেইদিক থেকে ইয়াংকি কি বিলাতি কি হিন্দু পুঁজির এমন কোন চরিত্র নাই যা পুঁজির সার্বজনীন চরিত্র থেকে আলাদা -- আর সেটা হচ্ছে মুনাফা অর্জন এবং তা নিশ্চিত করবার জন্য অন্য পুঁজির সঙ্গে প্রতিযোগিতা ও প্রতিদ্বন্দ্বিতার ক্ষেত্রে সুবিধাজনক অবস্থানে থাকার চেষ্টা।\nএগুলো সবই সত্যি। কিন্তু কথা উঠেছে ভারত একটি শক্তিশালী দেশ হয়ে ওঠার পরেও রাষ্ট্র হিসাবে প্রতিবেশী দেশগুলোর প্রতি তার আচরণ এতো পশ্চাতপদ কেন? তাৎক্ষণিক তাত্ত্বিক উত্তর হচ্ছে শুধু পুঁজির বিমূর্ত বিশ্লেষণে আমরা দিল্লীর পররাষ্ট্র নীতি বা কূটনীতি বুঝবো না। বরং একটি দেশের পুঁজিতান্ত্রিক রূপান্তর সেই দেশের ঐতিহাসিক বাস্তবতায় কি ধরণের শ্রেণি, সংস্কৃতি ও দৃষ্টিভঙ্গি তৈরী করছে সেই দিকেও নজর ফেরাতে হবে। ভারতীয় আমলারা ঔপনিবেশিক শিক্ষা, মনমানসিকতা ও দৃষ্টিভঙ্গী ধারণ করেই 'আমলা' হয়। দিল্লীকে বুঝতে হলে ভারতীয় আমলাতন্ত্রের হদিস নেওয়া জরুরী হয়ে পড়ে। দ্বিতীয়ত অর্থনৈতিক ভাবে দিল্লীর সাম্রাজ্যবাদী চরিত্র আছে, রাজনৈতিক কারণে নিপীড়িত দেশ হিসাবে সাম্রাজ্যবাদের মন্দ দিকটার প্রতি নজর রাখতেই আমরা ব্যস্ত থাকি। বিশেষত লড়াই-সংগ্রামের জায়গাগুলো যেখানে শনাক্ত করা হয়। কিন্তু 'সাম্রাজ্য' কথাটাকে ব্যপক ভাবে বুঝতে চাইলে সাম্রাজ্যবাদী দেশ কিভাবে নিজের ক্ষমতা ও প্রভাবের বলয় ধরে রাখার জন্য অবস্থা ভেদে অধীনস্থ দেশগুলোর সঙ্গে আচরণ বদলায় বা বদলাতে বাধ্য হয়, সেই দিকে আমরা কমই নজর রাখি। এই ক্ষেত্রে সাম্রাজ্যবাদের সঙ্গে ঔপনিবেশিক শক্তির পার্থক্য বিবেচনায় নিতে হবে। 'সাম্রাজ্য' রক্ষা করতে হলে অধীনস্থ দেশ বা জনগোষ্ঠির প্রতি কিছু দায়দায়িত্বও বর্তায়, দিল্লীর সেই দায়িত্ব নেবার সামর্থ নাই। লুটেরা ভূমিকা ছাড়া দিল্লী অন্য কোন ভূমিকা পালন করতে অক্ষম। দক্ষিণ এশিয়ায় বিনিয়োগ ও অর্থনৈতিক উন্নয়ন ত্বরান্বিত করা ও কর্ম সংস্থান বাড়ানো সাম্রাজ্যবাদী বিশ্বের প্রতিযোগিতা ও প্রতিদ্বন্দ্বিতার মুখে টিকে থাকার জন্য দিল্লীর দরকার, দিল্লী তা বুঝতে এখনও অক্ষম। দিল্লী কিভাবে দক্ষিণ এশিয়ায় আঞ্চলিক সহযোগিতা (South Asian Association of Regional Cooperation) বিকাশের টুঁটি টিপে ধরে রেখেছে সেই নীতি বিচার করলেই দিল্লীর চিন্তার সংকীর্ণতা ধরা পড়ে। পুঁজিতান্ত্রিক গোলোকায়ন ও ভূরাজনৈতিক কারণে দক্ষিণ এশিয়ার দেশগুলো সমতা ও আত্মমর্যাদার ভিত্তিতে গড়ে উঠলে বৃহৎ দেশ হিসাবে দিল্লীরই লাভ, দিল্লীর আমলাদের এই কাণ্ডজ্ঞানের প্রকট অভাব রয়েছে। বিশেষত চিন ও মার্কিন যুক্তরাষ্ট্রের সঙ্গে দিল্লীর প্রতিযোগিতার দিক থেকে বিচার করলে এর গুরুত্ব অপরিসীম।\nদিল্লীর নিরাপত্তা ও প্রতিরক্ষার প্রশ্নও গুরুত্বপূর্ণ। এই ক্ষেত্রেও দিল্লীর দৃষ্টি সংকীর্ণ। বাংলাদেশের সঙ্গে দিল্লীর সম্পর্কের অবনতিকে এই ক্ষেত্রে প্রমাণ হিসাবে হাজির করা যায়। একাত্তর সালে বাংলাদেশের মুক্তিযুদ্ধের মধ্য দিয়ে ভারত ও বাংলাদেশের যে গভীর মৈত্রীর বন্ধন ও সম্পর্ক মাত্র তিন বছরের মাথায় দিল্লী প্রতিমা বিসর্জনের মতো সেই সম্বন্ধ বঙ্গোসাগরে ডুবিয়ে দিল। শেখ মুজিবরের হত্যা একটি কারণ, কিন্তু দিল্লী তা রোধ করতে পারে নি। কিম্বা করে নি। কিন্তু বাংলাদেশের মানুষ ৭২ থেকে ৭৫ সালের মধ্যে বদলে গিয়েছে তাতো নয়। দিল্লীর বোঝা উচিত ছিল কেন এই বদল ঘটল। বাংলাদেশ মুক্তিযুদ্ধ করে দেশ স্বাধীন করেছে, কিন্তু দিল্লী তাকে ব্যাখ্যা করে পাকিস্তানের বিরুদ্ধে ভারতের যুদ্ধ বিজয় হিসাবে। দিল্লী ও দিল্লীর সমর্থকেরা বার বার প্রমাণ করতে চেয়েছে একাত্তর হচ্ছে দ্বিজাতিতত্ত্বের পরাজয়, অখণ্ড ভারততত্ত্বের বিজয়। আসলে স্বাধীন সার্বভৌম বাংলাদেশ এটাই প্রমাণ করেছে দক্ষিণ এশিয়া বিভিন্ন জাতি, ভাষা, ধর্ম ও সংস্কৃতির দেশ। বাংলাদেশের মত বিভিন্ন জাতিসত্তা তাদের আত্মনিয়ন্ত্রণের অধিকার আদায়ের কিম্বা স্বাধীনতার জন্য লড়বে। লড়বেই। বাংলাদেশে যাঁরা মুক্তিযুদ্ধ করেছেন তারা জানেন স্বাধীনতার আকুতি কি জিনিস, এই এক আগুন যাকে নেবানো কঠিন। কিন্তু দিল্লী নির্মম ও নিষ্ঠুর ভাবে কাশ্মিরের জনগণকে আজ অবধি দমন করে চলেছে। দমন করছে নাগা, মিজো, মণিপুরী, ত্রিপুরী, অসমিয়া বা অহমসহ আরও অনেকে জাতিগোষ্ঠির। যুদ্ধ চালাচ্ছে আদিবাসীদের বিরুদ্ধে, যারা মাওবাদীদের নেতৃত্বে সংগঠিত। এ সবই ভারতের আভ্যন্তরীণ সংকট। রাজনৈতিক সংকটের মীমাংসা রাজনৈতিক ভাবেই নিষ্পন্ন করা গণতান্ত্রিক পদ্ধতি। কিন্তু দিল্লী তা সমাধান করতে চেষ্টা করে আসছে সামরিক পদ্ধতিতে, নিজ দেশের জনগণের বিরুদ্ধে যুদ্ধ করে। এই সকল সমস্যা বা সংকটকে দিল্লী প্রায় কখনই তার নিজের রাজনৈতিক সমস্যা হিসাবে স্বীকার করতে চায় না। বরং উল্টা অন্য দেশের ওপর চাপিয়ে দিতে চেষ্টা করে। তাই আরও অনেক কারন ছাড়াও প্রতিবেশী দেশগুলোর প্রতি দিল্লীর পশ্চাতপদ আচরণের একটি ব্যাখ্যা কাশ্মির কিম্বা বাংলাদেশের প্রতিবেশী সাতটি রাজ্যের প্রতি দিল্লীর ঔপনিবেশিক দৃষ্টিভঙ্গীকে অনেকে দায়ী করেন। বাংলাদেশকেও দিল্লী তার উপনিবেশের অধিক কিছু গণ্য করে কিনা সন্দেহ।\nবাংলাদেশের জনগণ ভারতের জনগণকে বন্ধু গণ্য করে। বাংলাদেশের নিজের গরজেই এই বন্ধুত্ব দরকার। এতোটুকু বুঝলে দিল্লী এই বন্ধুত্বকে মর্যাদা দিত। বাংলাদেশ ছোট দেশ। ভারতের সঙ্গে যুদ্ধ করে বাংলাদেশ টিকে থাকতে পারবে না। তিন দিক থেকেই ভারত বাংলাদেশকে ঘিরে রেখেছে। ফলে ভারতের সঙ্গে শত্রুতা তৈরী বাংলাদেশের জন্য আত্মঘাতী, এতটুকু বোঝার মতো কাণ্ডজ্ঞান বাংলাদেশের জনগণের আছে। অথচ দিল্লীর নীতিনির্ধারকরা একবারও ভেবে দেখতে চায় না, দিল্লীর বিরুদ্ধে বাংলাদেশের ক্ষোভটা কীসের? বাংলাদেশের সীমান্তে যদি কুকুর বেড়ালের মত বাংলাদেশের নাগরিকদের হত্যা করা হয়, ফেলানির লাশ ঝুলিয়ে রাখা হয় কাঁটাতারের বেড়ার ওপর – তাহলে এই ক্ষোভ পরিণত হয় দ্রোহে। আন্তর্জাতিক নদির পানির ন্যায্য হিস্যা দিল্লী যখন বুঝিয়ে দিতে ব্যর্থ হয়, তারপর মড়ার ওপর খাঁড়ার ঘায়ের মতো আবার পানির প্রবাহ উজানে বাঁধ দিয়ে ও ড্যাম বসিয়ে বন্ধ করে দেওয়া হয় তখন বাংলাদেশের জনগণ মনে করে দিল্লী বাংলাদেশের ১৬ কোটি মানুষকে পানিতে মারতে চেষ্টা করছে। দিল্লী এক তরফা বাংলাদেশের বুকের মধ্য দিয়ে করিডোর চায়, অথচ বিনিময়ে কিছুই দিতে রাজি না। আমাদের ঘরের ভেতর দিয়ে দিল্লী আসা যাওয়া করবে, আমাদেরই তা করে দিতে হবে। বাংলাদেশের মানুষ এতে বিক্ষুব্ধ। দিল্লী কখনই এ দেশের সাধারণ মানুষের উপলব্ধি ও আত্মমর্যাদা বোধকে মূল্য দেয় নি।\nমূল্য দেওয়া দূরে থাক, যখনই বাংলাদেশের জনগণের মধ্যে এই ক্ষোভ দেখা গিয়েছে তাকে বোঝার চেষ্টা না করে দিল্লী প্রচার করেছে এই সব পাকিস্তানী গোয়েন্দা সংস্থা আইএসআইয়ের কাজ। আইএসআই, সি আই এ, এমআই ৬, মোসাদ – কে নাই বাংলাদেশে? আইএসআই তার স্বার্থের জায়গা থেকে কাজ করে নিশ্চয়ই, কিন্তু ভারতীয় গোয়েন্দা সংস্থাগুলোও করে। প্রতিটি দেশ তাদের নিজ নিজ স্বার্থ দেখে। কিন্তু বাংলাদেশের সঙ্গে ভারতের সম্পর্ক গোয়েন্দা সম্পর্কের প্রশ্ন নয়। একটি বড় দেশের সঙ্গে প্রতিবেশী ছোট একটি দেশের সঙ্গে সৎ প্রতিবেশীসুলভ কূটনৈতিক সম্পর্ক। কিন্তু দিল্লীর প্রচারে মনে হয় বাংলাদেশের জনগণ আহাম্মক আর উজবুক। পাকিস্তানের বিরুদ্ধে যুদ্ধ করে বাংলাদেশের জনগণ স্বাধীন হয়েছে; দিল্লী মনে করে তাদের গোয়েন্দা সংস্থার কথা শুনে বাংলাদেশের জনগণ ভারতের বিরুদ্ধে বিক্ষুব্ধ হয়ে উঠেছে! এর চেয়ে হাস্যকর আর কিছুই হতে পারে না।\nএই সকল কারনে এই সিদ্ধান্তে আসা অন্যায় নয় ভারত বড় দেশ ও অর্থনৈতিক ভাবে সমৃদ্ধ হতে পারে, কিন্তু বুদ্ধিবিবেচনা ও চিন্তাচেতনার দিক থেকে দিল্লীর নীতিনির্ধারকরা সংকীর্ণ ও পশ্চাতপদ। আফসোস, তারা মৌলবাদ আর পাকিস্তানের ভূত ছাড়া বাংলাদেশে আর কিছুই দেখে না। অথচ এই দেশ ১৬ কোটি মানুষের দেশ। হাসিনা ক্ষমতায় না আসলে বাংলাদেশে মৌলবাদীরা ক্ষমতায় আসবে দিল্লীর বর্তমান নীতি এই ভুলতত্ত্ব দ্বারা পরিচালিত। সুজাতা সিং তারই প্রতিনিধি হয়ে ঘুরে গেলেন।\nবাংলাদেশের একটি দৈনিক পত্রিকা খবর দিয়েছে ভারতের গোয়েন্দারা সম্প্রতি তাদের সরকারকে হুঁশিয়ার করে দিয়ে বলেছে বাংলাদেশ আগামী দিনে ভারতের ঘুম কেড়ে নিতে পারে। সংসদ নির্বাচন সামনে রেখে বাংলাদেশে চলমান রাজনৈতিক দ্বন্দ্বকে হাতিয়ার করে পাকিস্তানের গোয়েন্দা সংস্থা আইএসআই ভারতকে ‘বিব্রত, ব্যতিব্যস্ত ও রক্তাক্ত’ করতে পারে।\nভারতের অভ্যন্তরীণ নিরাপত্তা নাকি মারাত্মকভাবে ভাবে বিঘ্নিত হবে। বাংলাদেশের রাজনৈতিক পরিস্থিতিকে বোঝার চেষ্টা না করে তাকে গোয়েন্দা তৎপরতার বিষয়ে পরিণত করার উদ্দেশ্য বোঝা কঠিন কিছু নয়। কিন্তু এর পেছনে যে-অনুমান কাজ করে সেটা হচ্ছে দিল্লীর বিরুদ্ধে বাংলাদেশের জনগণের ক্ষোভবিক্ষোভের কোন ভিত্তি নাই। সেটা একান্তই পাকিস্তানী গোয়েন্দাদের কাজ। পাকিস্তানী গোয়েন্দারা এখন বাংলাদেশে সক্রিয়, তারা বাংলাদেশের পরিস্থিতির সুযোগ নিয়ে বাংলাদেশের জনগণকে ভারতের বিরুদ্ধে উস্কিয়ে দিচ্ছে। বাংলাদেশের রাজনৈতিক দ্বন্দ্বের সুযোগ নিয়ে ভারতের অভ্যন্তরে অন্তর্ঘাতমূলক তৎপরতা চালাতে পারে। খুবই উর্বর চিন্তা। দৈনিক প্রথম আলোর দিল্লী প্রতিনিধি এই রিপোর্ট পাঠিয়েছেন। ছাপা হয়েছে নভেম্বরের ২৩ তারিখে। (দেখুন, গোয়েন্দাদের সতর্কবার্তা: ভারতের ঘুম কেড়ে নিতে পারে বাংলাদেশ)।\nভারতের কেন্দ্রীয় স্বরাষ্ট্র মন্ত্রণালয় একে গুরুত্ব দিয়েছেন। তবে এই প্রতিবেদনের গুরুত্বপূর্ণ দিক হচ্ছে ভারতের আভ্যন্তরীণ পরিস্থিতি্র মূল্যায়ন। বলা হয়েছে, ভারতের অভ্যন্তরীণ রাজনৈতিক ঘটনা ‘সুপ্ত সাম্প্রদায়িকতাকে’ জাগিয়ে তুলছে। ভারতে আগামি বছর নির্বাচন। বলা হয়েছে, সাধারণ নির্বাচনকে সামনে রেখে এই সাম্প্রদায়িক বিভাজন রাজ্যবিশেষে মারাত্মক আকার ধারণ করতে পারে। নির্বাচন যতোই এগিয়ে আসছে উত্তর-পূব ভারতের বিভিন্ন জায়গায় সাম্প্রদায়িক দাঙ্গা ছড়িয়ে পড়ার আশঙ্কা বাড়ছে। রাজনৈতিক স্বার্থসিদ্ধিই এই দাঙ্গার মূল লক্ষ্য হবে – গোয়েন্দা প্রতিবেদনের এটাই হচ্ছে মূল কথা। এতে বাংলাদেশের জনগণেরও উদ্বিগ্ন হবার যথেষ্ট কারণ রয়েছে।\nবাংলাদেশের সংখ্যালঘুদের সম্পর্কেও বলা হয়েছে, বাংলাদেশের জনগণ এ ব্যপারে অবশ্যই সচেতন। যে কারনে আমরা বারবারই বলে আসছি সকল ধর্ম বিশ্বাসী ও ধর্ম সম্প্রদায়ের নাগরিকদের নিরাপত্তা নিশ্চিত করার ওপর বাংলাদেশের নিরাপত্তা নিশ্চিত করা নির্ভর করে। বাংলাদেশের প্রতিটি নাগরিককে এ ব্যাপারে সচেতন হতে হবে।\nসুজাতা সিং আমাদের জন্য নতুন কোন আশার সঞ্চার করেন নি। দিল্লীর অদূরদর্শিতা এই অঞ্চলের পরিস্থিতিতিকে কোথায় নিয়ে যায় সেটাই এখন দেখার বিষয়।\n৬ ডিসেম্বর ২০১৩। ২২ অগ্রহায়ন ১৪২০। আরশিনগর।


দেশের আয়তন বর্গ কিলোমিটার কেন? (পাতা ১) - জানা-অজানা - বিজ্ঞান - প্রজন্ম ফোরাম\nদেশের আয়তন বর্গ কিলোমিটার কেন?\nপ্রজন্ম ফোরাম » বিজ্ঞান » জানা-অজানা » দেশের আয়তন বর্গ কিলোমিটার কেন?\n১ লিখেছেন আউল ২২-০৮-২০২১ ১২:৪১ সর্বশেষ সম্পাদনা করেছেন আউল (২২-০৮-২০২১ ১২:৪২)\nটপিকঃ দেশের আয়তন বর্গ কিলোমিটার কেন?\nআমাদের মনে দেশের আয়তন নিয়ে যেসব প্রশ্ন রয়েছে তার একটি লিস্ট করা যাক;\nদেশের আয়তন না হয়ে দেশের ক্ষেত্রফল হওয়া উচিৎ ছিল নয় কি?\nদেশের আয়তনকে কেন বর্গ কিলোমিটারে প্রকাশ করা হয়?\nআয়তনের একক ঘনতে প্রকাশ করা উচিৎ, তাহলে ঘন বলা হয় না কেন?\nআলোচনায় যাওয়ার আগে ক্ষেত্রফল এবং আয়তন সম্পর্কে জেনে নেওয়া উচিৎ।\nক্ষেত্রফল কি? : দ্বিমাত্রিক কোন বস্তুর আকৃতির দৈর্ঘ্য এবং প্রস্থ থাকে। দৈর্ঘ্য এবং প্রস্থের গুণফলকে ক্ষেত্রফল বলা হয়।\nআয়তন কি? : ত্রিমাত্রিক কোন বস্তুর দৈর্ঘ্য, প্রস্থ এবং উচ্চতার গুণফলকে আয়তন বলা হয়।\nএকটি দেশের দৈর্ঘ্য এবং প্রস্থকে গুণ করে দেশের এরিয়া বা ক্ষেত্রফল বের করা হয়। আপনার মনে প্রশ্ন আসতে পারে,দেশ তো সমান নয়, তাহলে কিভাবে পরিমাপ করা হয়? উত্তর হলো- অসমান জায়গাগুলোকে খুব ছোট ছোট সমান অংশে ভাগ করা হয়, এরপর সহজেই পরিমাপ করা যায়।\nএবার আপনাকে একটি প্রশ্ন করি - আপনি কখনো কোন দেশের আয়তন জানার জন্য কি লিখে সার্চ করেন? নিশ্চয়ই what is the area of 'X' country? অথবা এরকম কিছু লিখে। কখনো কি লিখেছেন what is the volume of 'X' country? নিচের ছবির দিকে তাকান, দেশের আয়তন কেন বর্গ কিলোমিটারে প্রকাশ করা হয়, এ বিষয়ে রিসার্চ করার সময় আমি সার্চ করে দেখেছি।\nছোটবেলায় মায়ের কাছে কিংবা সমাজ বিজ্ঞানে প্রথমবার আমরা জেনেছিলাম বাংলাদেশের আয়তন ১৪৭৫৭০ বর্গ কিলোমিটার। সেই যে একবার শুনেছি, দেশের আয়তন সামান্য বৃদ্ধি পেয়ে ১৪৮,৪৬০ বর্গ কিলোমিটার হলেও আমরা এখনো ১৪৭৫৭০ বর্গ কিলোমিটারকে ভুুলিনি। কিন্তু সমস্যাটা হয় যখন আমরা বর্গ, ঘন, ক্ষেত্রফল এবং আয়তন সম্পর্কে বুঝতে পারি, তখনই মনে হয়, আরে দেশের আয়তন কেন ঘন কিলোমিটার না হয়ে বর্গ কিলোমিটার? তাহলে নিশ্চয়ই কোথাও গলদ আছে। চলুন জেনে নেই দেশের আয়তন ঘন কিলোমিটার নাকি বর্গ কিলোমিটার হবে?\nVolumeলিখে সার্চ দিলে দেখুন সঠিক কোন তথ্য পাওয়া যায়নি। অথচ পুরো বাক্য ঠিক রেখে শুধু Volume এর জায়গায় Area লিখে দিলেই কি সুন্দর রেজাল্ট পাওয়া যাচ্ছে।\nসম্ভবত আপনিও দেশের আয়তনকে ইংরেজিতে বলার সময় Area ই বলেন।এখন Area র সঠিক স্বীকৃত বাংলা ক্ষেত্রফল, তাহলে শুধু দেশের কথা আসলেই হঠাৎ করে আয়তন হয়ে যাচ্ছে কেন? চলুন আমাদের প্রশ্নগুলোর উত্তর খুঁজে আসি ;\nএ বিষয়ে একটি প্রচলিত ব্যাখ্যা রয়েছে। দৈর্ঘ্য, প্রস্থের সাথে বায়ুমন্ডলের উচ্চতাকে ১কি.মি ধরে আয়তন হিসাব করা হয়, সুতরাং দেশ ত্রিমাত্রিক, তাই আয়তন বলা হয়।\nতাহলে দ্বিতীয় প্রশ্ন চলে আসে- আয়তনকে কেন বর্গকিলোমিটারে প্রকাশ করা হয়?\nএই ব্যখ্যা কেউ এখনো খুঁজে পায়নি, আর ভবিষ্যতে পাওয়াও সম্ভব নয়, এটা ম্যাথ সম্পর্কে সামান্য জ্ঞান রাখা সকলেই জানে। পাশাপাশি তৃতীয় প্রশ্নের উত্তরও এখনো কেউ দিতে পারেনি।\nমূল কথা হলো দেশের আয়তন কেন ঘন কিলোমিটার না হয়ে বর্গ কিলোমিটার? এই প্রশ্নটাই আমাদের ভুুল, আমরা পুরোপুরি একটা ভুল জিনিস প্রজন্মের পর প্রজন্ম ধরে চর্চা করে যাচ্ছি। প্রশ্ন করা উচিৎ দেশের আকার ক্ষেত্রফলে না বলে কেন আয়তনে প্রকাশ হচ্ছে?\nউইকিপিডিয়ার লিস্টটি দেখুন, এখানে Area বলা হয়েছে এবং আমরা Area র সঠিক বাংলা পূর্বের ছবিতে দেখেছি। বিশ্বের কোন দেশই তাদের দেশের আকারকে আয়তনে প্রকাশ করে না। আমরা Volume এর বাংলা দেশের আকার বুঝানোর ক্ষেত্রে আয়তন বানিয়ে ফেলেছি, যা সম্পূর্ণ ভুল।\nএই বিষয়টা আমাদের দেশের গুরুজনরা সকলে জানলেও কেউই পরিবর্তন করার চেষ্টা করেন না। চলুন আমরা একবার আওয়াজ তুলি। দেশের আয়তন নয়, দেশের ক্ষেত্রফল ১৪৮,৪৬০ বর্গ কিলোমিটার। কোন লাভ না হলেও আমাদের পরবর্তী প্রজন্ম হয়তো দেশের আয়তন কেন বর্গ কিলোমিটার বা ঘন কিলোমিটার নয় এ জাতীয় প্রশ্ন এবং সন্দেহ-সংশয় থেকে রক্ষা পাবে।\nসুত্র ঃ https://www.whyorwhen.com/2020/10/desher-ayton.html\n০.০৪৭৩৯৯০৪৪০৩৬৮৬৫ সেকেন্ডে তৈরী হয়েছে, ৮৫.৩৭৯৪৫১৯৬৮২৫ টি কোয়েরী চলেছে


ব্রেকিং- করোনায় মারা গেলেন এস আলম গ্রুপের পরিচালক !! - Ekusher Bangladesh\nHome>দেশের খবর>ব্রেকিং- করোনায় মারা গেলেন এস আলম গ্রুপের পরিচালক !!\nব্রেকিং- করোনায় মারা গেলেন এস আলম গ্রুপের পরিচালক !!\nJ A SuhagMay 23, 2020\nকরোনা আ’ক্রান্ত হয়ে মারা গেছেন এস আলম গ্রুপের পরিচালক ( মার্কেটিং) মোরশেদুল আলম (৬৫)। শুক্রবার (২২ মে) রাত ১০টা ৫০ মিনিটে সরকারি জেনারেল হাসপাতালের আইসিইউতে চিকিৎসাধীন অবস্থায় তিনি মারা যান। তিনি এস আলম গ্রুপের চেয়ারম্যান সাইফুল আলম মাসুদের বড় ভাই।\nসীতাকুণ্ডের এমপি দিদারুল আলমের বেয়াই। করোনা আ’ক্রান্ত হয়ে তিনি সরকারি জেনারেল হাসপাতালে বৃহস্পতিবার ভর্তি হয়েছিলেন। মোরশেদুলের শরীরে হার্টে রিং পরানো ছিল বলে জানিয়েছেন চিকিৎসক।মোরশেদুল আলম এনআরবি গ্লোবাল ব্যাংকেরও পরিচালক তিনি।\nতার মৃত্যুতে চট্টগ্রামের ব্যবসায়ী মহলে শোকের ছায়া নেমে এসেছে। চট্টগ্রাম জেনারেল হাসপাতালের সিনিয়র কনসালটেন্ট ও ফোকাল পার্সন ডা. আবদুর রব মাসুম বলেন, ‘আইসিইউতে চিকিৎসাধীন ছিলেন তিনি। আগে থেকেই তার অবস্থা খুব জটিল ছিল। হার্টে রিং পরানো ছিল। হাসপাতালে ভর্তি হয়েছেন একদিন আগে বৃহস্পতিবার। কিন্তু মারা গেছেন শুক্রবার রাত ১০টা ৫০ মিনিটে।’\nমাত্র পাওয়া- চাঁদ দেখা যায়নি, সৌদিসহ মধ্যপ্রাচ্যে ঈদ রবিবার !!\nঅ'ন্তর্বাস দেখিয়ে ডিউটিতে বরখাস্ত, সমর্থন পাচ্ছেন অনেকের !!\n৪০ কোটি টাকার ভলভো বাস ভাঙারিতে বেচলো বিআরটিসি!\nকরোনায় আ’ক্রান্ত হয়ে প্রথম রোহিঙ্গার মৃত্যু !!\nকরোনা পরিস্থিতিতে ১ লাখ ২০ হাজার পরিবারকে ত্রাণ দিলেন নিজাম হাজারী !!\nযে শর্তসাপেক্ষে মাহফিলে মামুনুল হক !!\nমাশরাফি ভক্তদের জন্য দুঃসংবাদ !!\nট্রেন দুর্ঘটনায় হবিগঞ্জেরই নিহত ৬ জন !!\nসুনামিতে টিকে থাকা রহমতুল্লাহ মসজিদ !!\nজেনে নিন, করোনায় পরিবারের কেউ আ’ক্রান্ত হলে যা করবেন !!\nকরোনায় মারা গেলেন দেশের যেসব খ্যাতনামা ব্যক্তিরা !!\nএবার মুসলিম শিক্ষার্থীদের পাশে দাঁড়ালেন প্রিয়াংকা চোপড়া !!\nশেষ কবে গোসল করেছেন তা ভুলে গেছেন এই গায়িকা !!\nব্রাহ্মণবাড়িয়ায় করোনায় আ’ক্রান্ত আরও একজন !!\nএশিয়ার বৃহত্তম বস্তিতে এবার করোনার থাবা !!\nএই ৪টি গুণ আপনার স্ত্রীর মধ্যে থাকলে আপনি ভাগ্যবান !!\nজন্মান্ধ মিজানুরের৫ মুখস্থ হাজার মোবাইল নাম্বার !!\nমুসলিম শিক্ষার্থীদের হিজাব পরার অনুমতি দিল নাইজেরিয়া !!\nকরোনায় বেতন কমছে যে সকল চাকরিজীবীদের !!\nজেনে নিন, রোজায় ডায়াবেটিস রোগীদের যা যা করণীয় !!\nধনকুবের প্রিন্স মুসাকে সাড়ে তিন ঘণ্টা জিজ্ঞাসাবাদ শেষে যা জানাল ডিবি!\nমুসলিমদের মাহে রমজানের শুভেচ্ছা জানালেন ট্রাম্প !!\nআল্লাহ আমাদের সৃষ্টি করে অনেক অনুগ্রহ করেছেন !!\nজুনে ধেয়ে আসছে আরও তিনটি বিশাল গ্রহাণু !!\nঅটো ব্রেকে ইট দিয়ে ঘুমিয়ে ছিলেন তূর্ণা নিশীথার চালক ও সহকারী !!


চট্টগ্রামে মাদক মামলায় ৩ জনের সর্বোচ্চ সাজা - nbs24\nPrevious টঙ্গীর বিভিন্ন কারখানা পরিদর্শন করেন, জার্মানির অর্থনৈতিক উন্নয়ন বিষয়ক মন্ত্রী ড. জের্ড মুলার\nNext জাসমির অয়েলের এমডি কারাগারে\nএনবিএস | Wednesday, February 26th, 2020 | প্রকাশের সময়: 2:06 am\nচট্টগ্রাম ব্যুরোঃ ২০১৬ সালে ২৮ লাখ ইয়াবাসহ র‍্যাবের হাতে গ্রেফতার তিন মাদক ব্যবসায়ীকে ১৫ বছর করে কারাদণ্ড দিয়েছে আদালত। একই রায়ে আসামিদের ১০ হাজার টাকা করে জরিমানা এবং অনাদায়ে ৬ মাস করে কারাদণ্ড দেয় আদালত।\nসাজাপ্রাপ্তরা হলেন- চট্টগ্রামের সাতকানিয়া উপজেলার ঢেমশা এলাকার ফকির মোহাম্মদের ছেলে আলী আহমদ (৫৬), পটিয়া উপজেলার (বর্তমানে কর্ণফুলী) শিকলবাহা এলাকার আবদুস শুক্কুরের ছেলে মো. হামিদুল্লাহ (৩২) ও রাঙামাটি জেলার কাউখালী এলাকার আজিজুল হকের ছেলে মো. মহিউদ্দীন (৩৯)।\nবিষয়টি নিশ্চিত করে মহানগর পাবলিক প্রসিকিউটর (পিপি) অ্যাডভোকেট মো. ফখরুদ্দীন চৌধুরী বলেন, ১৯৯০ সালের মাদকদ্রব্য নিয়ন্ত্রণ আইন অনুযায়ী তিন আসামিকে ১৫ বছর করে সাজা দিয়েছেন মহানগর দায়রা জজ আদালত। এছাড়া ১০ হাজার টাকা করে জরিমানা এবং অনাদায়ে ৬ মাস করে জেল দিয়েছেন।\nএটি মাদকদ্রব্য নিয়ন্ত্রণ আইনের সর্বোচ্চ সাজা বলে জানান ফখরুদ্দীন চৌধুরী।\nপ্রসঙ্গত, ২০১৬ সালের ১৭ জানুয়ারি অভিযান চালিয়ে কর্ণফুলী নদীর মোহনা থেকে ২৭ লাখ ৫০ হাজার পিস ইয়াবাসহ আলী আহমদ ও হামিদুল্লাহকে গ্রেফতার করে র‍্যাব-৭। পরে তাদের দেয়া তথ্য অনুযায়ী আরো ৫০ হাজার ইয়াবাসহ মহিউদ্দীনকে গ্রেফতার করা হয়।\nএ ঘটনায় র‍্যাব কর্মকর্তা মো. মহসিন কবির বাদী হয়ে নগরের পতেঙ্গা থানায় তিনজনের বিরুদ্ধে মামলা দায়ের করেন। ওই মামলার তদন্ত শেষে ২০১৬ সালের ২৩ মে আসামিদের বিরুদ্ধে আদালতে চার্জশিট দেয় পুলিশ। ৬ সেপ্টেম্বর আসামিদের বিরুদ্ধে চার্জ গঠন করে বিচার শুরুর আদেশ দেয় আদালত। এবং সর্বশেষ ২৫ ফেব্রুয়ারি আসামিদের ১৫ বছর করে কারাদণ্ড ও অর্থদণ্ড অনাদায়ে অতিরিক্ত ৬ মাস করে কারাদণ্ড দেয় আদালত।


‘শিশুবক্তা’ মাওলানা রফিকুল ইসলামকে আটক - Banglatopnews24.com\nHome ঢাকা বিভাগ ‘শিশুবক্তা’ মাওলানা রফিকুল ইসলামকে আটক\n‘শিশুবক্তা’ মাওলানা রফিকুল ইসলামকে আটক\nনেত্রকোনা থেকে আজ বুধবার দুপুরে ‘শিশুবক্তা’ মাওলানা রফিকুল ইসলামকে আটক করেছে র‌্যাপিড অ্যাকশন ব্যাটালিয়ন (র‌্যাব)। রাষ্ট্রবিরোধী ও উসকানিমূলক কথাবার্তা এবং বিশৃঙ্খলা সৃষ্টির অভিযোগে তাকে আটক করা হয়েছে।\nর‌্যাবের আইন ও গণমাধ্যম শাখার পরিচালক কমান্ডার খন্দকার আল মঈন বলেন, রফিকুল ইসলাম নানা সময়ে বিভিন্ন বিষয়ে উসকানিমূলক বক্তব্য দিয়ে থাকেন। তিনি রাষ্ট্রপতি আব্দুল হামিদ ও প্রধানমন্ত্রী শেখ হাসিনাকে নিয়ে ঔদ্ধত্যপূর্ণ বক্তব্য দিয়েছেন। শুধু তাই নয়, তিনি রাষ্ট্রবিরোধী নানা উসকানিমূলক কথাবার্তা বলেন। এতে জনমনে ভীতির সঞ্চার করেছে বলে আমাদের কাছে অভিযোগ রয়েছে।\nPrevious articleকবরী করোনা ভাইরাসে আক্রান্ত\nNext articleকালীগঞ্জে গোপন বৈঠকের সময় জামায়াতের ৯ নেতা গ্রেপ্তার\nনারায়ণগঞ্জ সিটি করপোরেশন নির্বাচনে আইভির জয় !\nমির্জাপুরের আনাইতারায় স্ত্রীর বিচ্ছেদে যুবকের আত্মহত্যা !\nমানিকগঞ্জে প্রতিপক্ষের হামলায় নিহত- ১


রাজধানীতে বিশ্ববিদ্যালয় শিক্ষার্থীর রহস্যজনক মৃত্যু\nস্টাফ রিপোর্টার : রাজধানীতে ফাহিম রাফি (১৯) নামে নর্থসাউথ বিশ্ববিদ্যালয়ের এক শিক্ষার্থীর রহস্যজনক মৃত্যু হয়েছে। শুক্রবার রাতে খিলগাঁওয়ের খিদমাহ হাসপাতালে তাকে অচেতন অবস্থায় পাওয়া যায়। পরে ঢাকা মেডিকেল কলেজ (ঢামেক) হাসপাতালে নেওয়ার পর রাত সাড়ে ১০টার দিকে চিকিৎসক তাকে মৃত ঘোষণা করেন। ঢামেক পুলিশ ফাঁড়ির উপ-পরিদর্শক (এসআই) মো. বাচ্চু মিয়া ঘটনার সত্যতা নিশ্চিত করেছেন।\nমৃত রাফি নর্থ সাউথ বিশ্ববিদ্যালয়ের অর্থনীতি বিভাগের তৃতীয় সেমিস্টারের ছাত্র। তার বাবা মনিরুজ্জামান টেলিটকের কর্মকর্তা। রাফি পরিবারের সঙ্গে দক্ষিণ বাসাবোর ১৪ নম্বর বাসার তৃতীয় তলায় থাকতেন।\nরাফির বাবা মনিরুজ্জামান জানান, শুক্রবার বিকাল ৫টার দিকে রাফি বাসা থেকে বের হয়। রাত সাড়ে ৮টার দিকে সর্বশেষ আমার সঙ্গে তার কথা হয় । ওই সময় রাফি জানায় যে সে হাতিরঝিল এলাকায় আছে। এর ১৫ মিনিট পর রাফির মোবাইল ফোন নম্বর থেকে আমার কাছে একটি কল আসে। অপরিচিত একজন জানায়, রাফি অচেতন অবস্থায় খিদমাহ হাসপাতালে ভর্তি রয়েছে। এমন খবর পেয়ে দ্রুত হাসপাতালে ছুটে যাই৷ সেখানে খিদমাহ হাসপাতালের দায়িত্বরত চিকিৎসক জানায়, অচেতন অবস্থায় রাফিকে কেউ ভর্তি করেছে। পরে চিকিৎসকদের পরামর্শ অনুযায়ী তাকে ঢাকা মেডিক্যাল কলেজ হাসপাতালে নেওয়া হলে চিকিৎসক মৃত ঘোষণা করেন।\nএসআই মো. বাচ্চু মিয়া বলেন, নিহতের থুতনিতে আঘাতের চিহ্ন রয়েছে। এছাড়া শরীরের অন্য কোথাও কোনও আঘাতের চিহ্ন পাওয়া যায় নি।\nহাতিরঝিল থানার ওসি মো. ফজলুল করিম জানান, 'কীভাবে ওই ছাত্রের মৃত্যু হয়েছে সেটি নিশ্চিত করে বলা যাচ্ছে না। আমরা বিষয়টি জানতে ইতিমধ্যে কাজ শুরু করেছি।'\nহযরত শাহজালাল বিমানবন্দরে চার যাত্রীর কাছ থেকে ৮টি স্বর্ণের বার উদ্ধার করেছে শুল্ক গোয়েন্দা বিভাগের সদস্যরা। শুল্ক গোয়েন্দা অধিদফতরের মহাপরিচালক সহিদুল ইসলাম জানান, উদ্ধার করা স্বর্ণের আনুমানিক মূল্য প্রায় সাড়ে ৪৩ লাখ টাকা। তিনি জানান, শুক্রবার রাত ৯টার দিকে আবুধাবী, সংযুক্ত আরব আমিরাত থেকে ঊণ- ২৫৮ ফ্লাইটে করে আসা ৪ যাত্রীর কাছ থেকে ৮টি স্বর্ণের বার উদ্ধার করে শুল্ক গোয়েন্দারা। আটককৃত স্বর্ণের ওজন ৮৭০ গ্রাম । যাত্রীরা কোনও প্রকার ঘোষণা ছাড়াই গ্রিন চ্যানেল অতিক্রম করে বাইরে বের হওয়ার সময় বিশেষ কায়দায় শরীর,মানিব্যাগ ও প্যান্টের পকেটের মধ্যে লুকানো স্বর্ণ উদ্ধার করে। গোপন সংবাদের মাধ্যমে শুল্ক গোয়েন্দা দল জানতে পারে ওই ফ্লাইটে করে স্বর্ণ চোরাচালান হবে। তবে কোনও যাত্রীর কাছ থেকে পাওয়া যাবে তার সঠিক তথ্য না পাওয়ার কারণে গ্রিন চ্যানেলে অবস্থান গ্রহণ করা হয়। যাত্রীরা গ্রিন চ্যানেল অতিক্রম করার পর তাদের দেহ এবং মালামাল তল্লাশি করে স্বর্ণের বারগুলো উদ্ধার ও আটক করা হয়। আটককৃত পণ্যের বিষয়ে শুল্ক আইনে ব্যবস্থা নেয়া হয়েছে।


তুমি বড় হচ্ছ... | সাময়িকী\nহোম জীবন শৈলী তারুণ্য তুমি বড় হচ্ছ...\nতুমি বড় হচ্ছ...\nশরীর-মনে নতুন কিছুর হাতছানি। নিজের পরিবর্তনে নিজেই চমকায়। বয়ঃসন্ধিকালের মতো এত নাজুক সময় বোধকরি আমাদের আর আসে না। তাই স্বাভাবিক কারণেই এ সময়ে মা-বাবারা সন্তানদের নিয়ে বেশ চিন্তিত হয়ে পড়েন। কিছু স্পর্শকাতর বিষয় ছেলেমেয়েদের বলা উচিত হবে কি হবে না, এ প্রশ্ন ইদানীং অনেক সচেতন মা-বাবার মধ্যে থাকে। যে প্রশ্নটা প্রথমেই আসে, সেটা হলো, সন্তানের শরীরের বাহ্যিক ও জৈবিক যে পরিবর্তনগুলো হচ্ছে, সেগুলো নিয়ে কথা বলার আদৌ প্রয়োজন আছে কি না, আর প্রয়োজন থাকলে কতটুকুই বা বলা উচিত? দুই. সন্তানের বিপরীত লিঙ্গের প্রতি ধীরে ধীরে যে আগ্রহ ও আকর্ষণ তৈরি হচ্ছে, সেটা কতটুকু প্রশ্রয় দেওয়া ঠিক হবে? তিন. বর্তমান সময়ের জন্য অত্যন্ত উদ্বেগজনক বিষয় মাদক নিয়ে তাদের সন্তানদের কতটুকু সচেতন করবেন?\nযৌনবিজ্ঞান শিক্ষা কেন জরুরি?\nবয়ঃসন্ধি হওয়ার পর শারীরিক যে পরিবর্তনগুলো ঘটে, সেগুলো এমনই আকস্মিক যে এগুলো সম্পর্কে কোনো পূর্বপ্রস্তুতি না থাকলে বিষয়টি অনেক কিশোর-কিশোরীর কাছেই হয়ে উঠতে পারে ভীতিকর, অস্বস্তিকর। শরীরের বাইরের পরিবর্তন কিশোর-কিশোরীরা মেনে নিলেও জৈবিক পরিবর্তনগুলো বুঝে উঠতে বেশ বেগ পেতে হয়।যেমন: ছেলেদের আকস্মিক যেসব জৈবিক (শারীরবৃত্তীয়) পরিবর্তন ঘটে, তা না বুঝে তারা ভাবতে পারে তাদের কোনো বড় ধরনের (যৌন) রোগ হয়েছে কি না। তাদের মনে আরও যেসব প্রশ্ন মাথায় আসে, সেগুলো হলো, ‘বিষয়টি কি শুধু তাদের ঘটছে’, ‘এমন কেন হচ্ছে...’, ‘ভবিষ্যতে কোনো ক্ষতি হবে কি না’ ইত্যাদি। তা ছাড়া এ বয়সে কিশোর-কিশোরীদের, বিশেষত ছেলেদের কিছু একান্ত ব্যক্তিগত অভ্যাস তৈরি হতে পারে, যা নিয়ে থাকে তাদের অহেতুক নানা শঙ্কা। শারীরবৃত্তীয় বিষয়ের পাশাপাশি নারী-পুরুষের বিশেষ সম্পর্ক নিয়ে তৈরি হয় নানা কৌতূহল।\nএকটা বিষয় মনে রাখবেন, আপনি অস্বস্তি ঝেড়ে ফেলে যদি না তাদের এসব শঙ্কা, কৌতূহল সঠিক ও বিজ্ঞানভিত্তিক তথ্য দিয়ে না মেটাতে পারেন, তারা কিন্তু ঠিকই কোনো না কোনোভাবে এসব জেনে নেবে। আর বেশির ভাগ ক্ষেত্রেই তারা নির্ভর করে বন্ধুবান্ধবদের মনগড়া তথ্য এবং অন্যান্য অবৈজ্ঞানিক উৎসের ওপর। ফলে ভুলে ভরা, কুসংস্কারাচ্ছন্ন এসব তথ্যে তারা আরও বিভ্রান্ত হয়, যা অনেক সময় মনের গঠনের ওপর নেতিবাচক প্রতিক্রিয়া তৈরি হতে পারে। শুধু তা-ই নয়, এ সময় কৌতূহলবশত না বুঝে নানা কিছুর অভিজ্ঞতা নেওয়া বিচিত্র কিছু নয়। সন্তানের সঙ্গে যত বেশি আপনি খোলামনে কথা বলতে পারবেন, সঠিক তথ্য দিয়ে কৌতূহল মেটাতে পারবেন, তার ভুল পথে যাওয়ার ঝুঁকিও তত কম হবে।\nআপনার সঙ্গে এই যোগাযোগের মাধ্যমে তার সঙ্গে বন্ধুত্বের ভিত্তিটাও মজবুত হবে। এসব আলোচনা আপনার প্রতি তার একধরনের আস্থা তৈরি করতে সাহায্য করবে।\nকীভাবে বলবেন, কতটুকু বলবেন?\nবয়ঃসন্ধির একটু আগে থেকেই সন্তানের শরীরের বাহ্যিক কী কী পরিবর্তন হবে, সে সম্পর্কে হালকাভাবে এবং ইতিবাচক ভঙ্গিতে জানিয়ে রাখুন।\nছেলেমেয়ে দুজনের ক্ষেত্রেই তাদের শরীরের ভেতরে যে নতুন ও আকস্মিক পরিবর্তন ঘটবে, সেগুলো জানান।\nপরিবর্তন স্বাভাবিকভাবে গ্রহণ করতে শেখান\nবিষয়গুলো বলার সময় যতটা সম্ভব স্বাভাবিকতা বজায় রাখুন। এগুলো যে জীবনের এক অত্যন্ত সাধারণ প্রাকৃতিক বিষয়, তা তাকে বুঝিয়ে বলুন।\nএসবের কারণে তার জীবনে এক বিরাট কিছু ঘটে গেছে বা বিরাট পরিবর্তন হয়ে গেছে, সে ধরনের আচরণ থেকে বিরত থাকুন।\nশিশুমনকে অস্বীকার নয়\n‘তুমি এখন বড় হয়ে গেছ’, ‘তোমার এখন আগের মতো থাকলে চলবে না’, ‘তোমার দায়িত্ব অনেক’ ইত্যাদি কথা না বলাই ভালো। মনে রাখবেন, আপনার সন্তান শিশু অবস্থা থেকে মাত্র একটা সন্ধিক্ষণে পড়েছে। নতুন পরিবর্তনের সঙ্গে খাপ খাওয়ার জন্য তাকে যথেষ্ট সময় দিন।\nভালোবাসতে শেখাব নিজেকে\n ছেলেদের মতোই মেয়েদের ক্ষেত্রে তার শারীরিক পরিবর্তন সম্পর্কে এমনভাবে বলবেন, যাতে শরীর নিয়ে অহেতুক অস্বস্তিবোধ তার না তৈরি হয়।\n নারী-পুরুষের বিশেষ সম্পর্ক নিয়ে হালকা ও প্রাথমিক ধারণা দিন। এসব বিষয়ে তার মনে কোনো প্রশ্ন বা সংশয় থাকলে ভালোভাবে বুঝিয়ে বলুন।\nমেলামেশায় কতটুকু প্রশ্রয়?\nছেলেমেয়েদের স্বাভাবিক মেলামেশা, খেলাধুলা করতে দিন। ‘নিষেধ’ যেকোনো জিনিসের প্রতিই কৌতূহল বাড়িয়ে দেয়।\nকৈশোরে কোনো কোনো ক্ষেত্রে বিপরীত লিঙ্গের প্রতি যে ভালো লাগা তৈরি হতে পারে, সেটা জানান। এ সময় আবেগের প্রাচুর্য থাকে বলে যেকোনো ভুল সিদ্ধান্ত নেওয়ার আশঙ্কা বেশি থাকে বলে এ বিষয়ে সন্তানকে হালকা করে জানান।\nছেলেমেয়েদের পারস্পরিক সম্মানবোধ\nবয়ঃসন্ধিকাল থেকেই ছেলে ও মেয়েদের প্রতি সম্মানজনক আচরণ করতে শেখান। মেয়েদের প্রতি আগ্রহ যাতে তারা ভুলভাবে প্রকাশ না করে (যেমন: উত্ত্যক্ত করা, বাজে মন্তব্য করা ইত্যাদি), সেটা আলাদা করে বলুন।\nকিশোরী মেয়েদের ছেলেদের সম্পর্কে নেতিবাচক মন্তব্য, যেমন: ‘ছেলেরা খারাপ’, ‘ছেলেদের কাছ থেকে দূরে থাকবে’ ইত্যাদি বলা থেকে বিরত থাকুন। এ ধরনের মন্তব্য অনেক ক্ষেত্রে মেয়েদের মধ্যে পুরুষদের সম্পর্কে অহেতুক অবিশ্বাস তৈরি করতে পারে, যা পরবর্তীকালে এমনকি দাম্পত্য জীবনেও পুরুষদের প্রতি আস্থা তৈরি হতে বাধা দিতে পারে।\nঅনাকাঙ্ক্ষিত স্পর্শ সম্পর্কে সচেতন করুন\nকারও স্পর্শ সেটা যে-ই হোক বা যত সাধারণই হোক, সেটা যদি তাদের খারাপ লাগে তবে সঙ্গে সঙ্গে মা-বাবাকে যাতে বলে দেয়, সে বিষয়ে স্পষ্ট করে বলুন।\nমাদক নিয়ে কী বলবেন?\n মাদক নিয়ে হালকাভাবে এর নেতিবাচক ও ক্ষতিকর নানা দিক সম্পর্কে জানান। মাদক সেবনে যে একধরনের নির্ভরশীলতা তৈরি হয়; শারীরিক, সামাজিক ও মানসিক ক্ষতি হয়, সে বিষয় বলুন।\n ‘মাদক গ্রহণ খারাপ’—এভাবে সরাসরি না বলে কেন এটা খারাপ, সেটা বুঝিয়ে বলুন। বিষয়টি সম্পর্কে না জানা থাকলে ভালো করে জেনে বলুন।\nলেখক: মানসিক রোগবিশেষজ্ঞ\nবিভাগ: জীবন শৈলী, তারুণ্য


আপনি কি রসায়ন স্মৃতি বুঝতে পারেন? খুঁজে বের কর\nশ্রেষ্ঠ রসায়ন মেমস\nআপনার প্রিয় রসায়ন মেমে কি?\nরসায়ন ক্যাট উদ্বিগ্ন হয় কোনও রসায়ন রসিকতা নেই। উন্মুক্ত এলাকা\nযদি রসায়ন আপনাকে চিৎকার করতে না পারে, তাহলে আপনি হাসতে পারেন! এই কঠোর বিজ্ঞান ম্যাম সমৃদ্ধ, সুপরিচিত রসায়ন ক্যাট সহ। অনেক রসায়ন স্মারকলিবি আছে যদিও, পছন্দসই বাছাই করা কঠিন, আমার মনে হয় আপনি এখানে উপস্থাপিত সর্বাধিক এবং সবচেয়ে জনপ্রিয় মধ্যে সম্মত হন মনে করি।\nরসায়ন ক্যাট তার উপাদান মধ্যে আছে\nরসায়ন ক্রিয়ার ক্ষেত্রে এটির এলিমেন্টের মধ্যে রসায়ন ক্যাটটি রয়েছে। উন্মুক্ত এলাকা\nএটি একটি সত্য - বিড়াল ইন্টারনেট শাসন! এবং অবশ্যই, রসায়নটি হল সবচেয়ে বিজ্ঞ বিজ্ঞান। রসায়ন ক্যাট ক্লাসের মাথার উপরে বসে আছে, যেখানে মেমেগুলি উদ্বিগ্ন, ওয়ার্ল্ড ওয়াইড ওয়েবকে রসায়ন-থিমযুক্ত প্যাজ এবং কৌতুক দিয়ে পরিপূর্ণ করে।\nরসায়ন ক্যাট আরো উদাহরণ দেখুন\nক্ষতিকারক ক্যাট রসায়ন ক্যাটের চেয়ে একটি নতুন মেমে, কিন্তু তার অনেক সম্ভাবনা রয়েছে। উন্মুক্ত এলাকা\nরসায়ন ক্যাটের সাথে তুলনা করা যায়, গোমতী ক্যাট মেম দৃশ্যের একটি নিছক কৃপণ। তবুও, তিনি chalkboard সামনে তার নিজস্ব ঝুলিতে। আপনি যদি আশ্চর্য হয়, না নাইট্রিক অক্সাইড জন্য রাসায়নিক সূত্র।\nবিজ্ঞান মেজর মাউস পরীক্ষা করে\nবিজ্ঞান প্রধান মাউস: ডাইরেক্টড অ্যালকোহল? আমরা যে সম্পর্কে দেখতে পাবেন! উন্মুক্ত এলাকা\nবিজ্ঞান মেজর মাউস ল্যাবরেটে হোমওয়ার্ক বা হোমওয়ার্ক সংক্রান্ত সমস্যাগুলির মধ্যে সরে যায়। যদিও এই চতুর মাউস সম্ভবত স্কুল বিজ্ঞান বিল্ডিং বাইরে দিনের আলো দেখায় না, তিনি একটি ভাল সময় আছে জানেন কিভাবে। উদাহরণস্বরূপ, কোনও ভাল রসায়ন প্রধান জানেন যে ডেনিপার্ড অ্যালকোহলকে পরিষ্কার দ্রবীভূত অ্যালকোহলে পরিণত করা\nদর্শনশাস্ত্র পন্ডিত জীবন এর বড় প্রশ্ন\nফিলিষোরাট্টারের উপাদান চিহ্ন\nযখন র্যাপার্সরা তাদের খুনের পরিকল্পনা করছিল না কিন্তু অঙ্গভঙ্গি থেকে মাংসের অঙ্গটি ছুঁড়ে দিয়েছিল, তখন আমি নিশ্চিত ছিলাম যে তারা জীবনের সামান্য রহস্য নিয়ে ভাবছেন, ঠিক যেমন ফিলোসর্যাপ্টরের মেমে। এখানে, দৌড়বিদ উপাদান চিহ্ন তাত্পর্য সম্পর্কে অদ্ভুত। যদি লোহার জন্য প্রতীকী চিহ্ন হয়, তবে সঠিকভাবে মহিলাটি লোহা মানুষ হবে না, ঠিক আছে?\nবিল নয়ে - এটা বিজ্ঞান!\nবিল নয়ে সময়কাল রসায়ন কৌতুক বলে।\nবিল নয়ে একটি বিজ্ঞান ঈশ্বর এবং বিভিন্ন memes বিষয়। তিনি বিজ্ঞানের সমস্ত দিক জুড়ে এবং প্ল্যানেটি সোসাইটির সিইও হিসেবে মানবজাতির আবিষ্কারকে এগিয়ে নিয়ে যাওয়ার সময়, তিনি সময়মত রসায়ন কৌতুক বলে থাকেন।\nপর্যায়ক্রমে ... উপাদানগুলির পর্যায় সারণি মত। এটা নাও? আমি জানতাম তুমি কি করবে\nসফল কিড জৈব রসায়ন passes\nআপনি জৈব মধ্যে সর্বোচ্চ ব্যর্থ গ্রেড হন, যে সাধারণত আপনি পাস পাস মানে।\nজৈব রসায়ন কঠিনতম রসায়ন বিভাগের শিরোনামের জন্য একটি শক্তিশালী প্রতিদ্বন্দ্বী, তাই এটি তার রসায়নে অনেক রসায়ন memes মজা নিঃসৃত না। এই মেমে, সফল কিড তার ব্যর্থতা গ্রেড কারণ তিনি তার সহপাঠীদের চেয়ে কম miserably ব্যর্থ। জৈবিকভাবে, যে সাধারণত একটি ভাল কঠিন এ পর্যন্ত স্কেল।\nলং পিন Coon জৈব Chem সঙ্গে সমস্যা আছে\nএকটি অ্যালকিন একটি জৈব রসায়নে জানতে অণুর একটি ধরনের।\nঅবশ্যই লং পিন Coon রসায়ন puns অনেক কারণ জানেন ... ভাল ... অধিকাংশ খুব ভাল না হয়। এই ভাল বেশী এক। একটি অ্যালকিন একটি জৈব অণু যা হাইড্রোজেন এবং কার্বন পরমাণু দ্বারা গঠিত, কার্বন একটি ট্রিপ ট্রিপল বন্ড দ্বারা যোগদান করেন।\nওয়াল্টার হোয়াইট খারাপ ব্রেকিং উপর মহান রসায়ন ছিল।\nওয়াল্টার হোয়াইট একজন রসায়নবিদ যিনি একজন রসায়ন শিক্ষক হয়েছিলেন যিনি এএমসি'র টেলিভিশন নাটক ব্রেকিং খারাপের উপর একটি ড্রাগ মাস্টার হয়েছিলেন। তিনি একটি রসায়ন এবং স্ফটিক meth memes একটি হোস্ট উত্পন্ন। এখানে তিনি রাসায়নিক পদার্থ প্রতীক উপর ভিত্তি করে একটি রসায়ন পিক আপ লাইন সঙ্গে, তার সেক্সি কমলা meth- ল্যাব গিয়ার দেখায়।\nএকটি রসায়ন পিক আপ লাইন প্রয়োজন ?\nনীল স্ফটিক meth শিলা ক্যান্ডি তৈরি করুন\nরসায়ন পিক আপ লাইন কি CuTe হয়\nআপনি উপাদান চিহ্ন ব্যবহার করে প্রচুর শব্দ এবং বাক্যাংশ তৈরি করতে পারেন।\nযদি ওয়াট হোয়াইটের পিক আপ লাইনও আপনার জন্য শীর্ষে থাকে, তবে আপনি একটি সহজ শব্দ বা ফ্রেজ ব্যবহার করে উপাদান প্রতীক ব্যবহার করে আরও ভাল করতে চাইবেন। এই meme মধ্যে ব্যক্তি প্রতিরক্ষামূলক পোশাক পরার তুলনায় কারাবাস পেতে কম সম্ভাবনা দেখায়, প্লাস অনেক কারণ রসায়নবিদ মহান তারিখ করতে আছে আছে।\nআরও শব্দ ব্যবহৃত উপাদান চিহ্ন ব্যবহার করে\nএকটি পার্টি নিক্ষেপ কিভাবে রসায়নবিদ জানেন\nকেমিস্টস সেরা দলগুলি ছুঁড়ে ফেলুন!\nহিসাবে এই মেমী illustrates, রসায়নবিদ কিভাবে একটি মহান দল নিক্ষেপ জানেন। তারা রান্না করতে, তাদের নিজস্ব অ্যালকোহল আটকে, রসিকতা উপভোগ করতে এবং আকর্ষণীয় কাচপাত্র করতে পারে। আপনি কি এই দলের অংশগ্রহণে যোগ্য? যদি আপনার অ্যাক্টিভেশন শক্তি খুব কম হয়, কোনও প্রতিক্রিয়া ঘটবে না এবং আপনি বেরিয়ে যাবেন।\nসোডিয়াম মজার আমি যে আমার নিওন slapped\nসোডিয়াম মজার আমি আমার নিওনকে দমিয়ে রেখেছিলাম যে এক\nরসায়নটি এতই সন্ত্রস্ত, এটি নিজের নিজস্ব মেমস সেট তৈরি করেছে। এই রসায়ন মেমে উপাদানগুলির একটি জোড়া সংক্রান্ত puns এবং জোকস জন্য ব্যবহৃত হয়।\nAvogadro - আমাকে কল করুন হয়তো\nAvogadro এর সংখ্যা মেমে\nআমাদের পুরানো বন্ধু Avogadro জন্য কয়েক memes আছে, তার বিখ্যাত নম্বর জড়িত সব। এই এক কারলি রাই জেপসেন এর "কল মে হয়তো" গান ব্যবহার করে এটা গানের চেয়ে ভালো, আপনি কি ভাবছেন না?\nসবকিছু একটি রাসায়নিক হয়\nরসিকতা নিয়ে যথেষ্ট মানুষ নেই\nএই মেমটি জনপ্রিয় চিত্রের শিরোনামটিতে প্রতিক্রিয়াশীল হয়, "অনেক লোক ক্যালোরিগুলি গণনা করছে না যখন যথেষ্ট মানুষই কেমিক্যাল গণনা করছে না"। অবশ্যই ক্যালোরি গুরুত্বপূর্ণ, কিন্তু রসায়ন একটি মৌলিক বোঝার সঙ্গে যে কেউ কে জানে সমস্ত ব্যাপার রাসায়নিক গঠিত , এটি একটি জৈব আপেল বা সিন্থেটিক কীটনাশক একটি বড় ব্যাগ কিনা।\nরাস্তা বিজ্ঞান শিক্ষক প্রকৃতপক্ষে শেখায়\nরাস্তা বিজ্ঞান শিক্ষক কঠিন বিজ্ঞান শেখায়\nরাস্তা বিজ্ঞান শিক্ষক বা রাস্তা প্রফেসর একটি মেমে রাস্তা ট্যাট এবং ড্রেডলক সহ একটি প্রশিক্ষক সমন্বিত। তার পরিচয়পত্রগুলি ধূমপান বা রেগোর একটি রেফারেন্সের সাথে শুরু হয় এবং প্রকৃত বিজ্ঞান পাঠের সাথে শেষ হয়। এই বিশেষ পাঠে একটি তামার শিখা পরীক্ষা অন্তর্ভুক্ত করা হবে (অথবা আমার ব্যক্তিগত পছন্দসই এক) সবুজ আগুন তৈরীর\nবেস লবণ অধীনে হয়\nবেস আক্রমণ অধীনে হয়!\nএই রসায়নে ম্যাম ভাইরাসে ভুগছিলেন। সোডিয়াম হাইড্রক্সাইড ( একটি বেস ) সোডিয়াম ক্লোরাইড ( একটি লবণ ) এর অধীন, যার অর্থ হচ্ছে "বেসটি অ্যাসট্যান্ট অ্যাসল্ট!"\nবিজ্ঞান মেজর মাউস\nএকটি গোল্ডফিশ হোয়াইট যদি অন্ধকারে বামে থাকে?\nবায়ুমণ্ডলীয় চাপ আদ্রতা প্রভাবিত করে?\nটিয়ার গ্যাস - এটা কী এবং এটি কিভাবে কাজ করে\nআভোকোড সিডস ভোজ্য? তারা কি বিষাক্ত?\nএকটি ফৌজদারি কেস আপিল প্রক্রিয়া পর্যায়\nশিক্ষানবিস এর ট্র্যাক এবং ক্ষেত্র: লং শিপ শেখা\nজিনেসের দুই কাহিনী, হিন্দু ঈশ্বর অফ গুড ফরচনে\nগিটার আইশ লাইব্রেরী\nএমটিএটিএইচ অ্যাপস ওয়ার্থ\nরাশ হাশানাহ সম্পর্কে 8 সবচেয়ে গুরুত্বপূর্ণ তথ্য\nআপনার চন্দ্রপৃষ্ঠ পর্ব আবিষ্কার করুন\nকিভাবে ফরাসি ক্রিয়া "Admirer" (যাও অভিবাদন করা) conjugate\nVesak: থেরবাদ বৌদ্ধ ধর্মাবলম্বীদের অধিকাংশ পবিত্র পবিত্র দিন\nশীর্ষ ফরাসি অডিও সম্পদ\nপাঁচটি মানসিক কষ্ট টিপস\nদ্য লিজেন্ড অব ফ্রাউ হোলল


ইহুদীরা হামলা করলো হজরত ইউসুফ আলাইহি সালামের মাজারে! - 10 Minute Madrasah\nইহুদীরা হামলা করলো হজরত ইউসুফ আলাইহি সালামের মাজারে!\nমুসলিম বিশ্ব, টিএমএম ডেস্ক: যুদ্ধ-বিধ্বস্ত জনপদ ফিলিস্তিন। যেখানে রয়েছে অগণিত-অসংখ্য নবী-রাসুলদের সমাধি। জেরুলজালেমে অবস্থিত পবিত্র মসজিদ আকসাও দখল করে নিয়েছে ইসরাইল। ফিলিস্তিনের নাবলুসে অবস্থিত হজরত ইউসুফ আলাইহিস সালামের সমাধিতে হামলা চালিয়েছে ইসরাইল। এ হামলায় আহত হয়েছেন ৫ ফিলিস্তিনি ।\nধীরে ধীরে দখল করছে ফিলিস্তিনি জনপদ। ফিলিস্তিনের বাড়ি-ঘর ধ্বংস করে ইয়াহুদী বসতি স্থাপন করছে। পুরো ফিলিস্তিন ও মুসলিম নির্দশন নিশ্চিহ্ন করতে ইসরাইলি বাহিনীর এটি একটি ঘৃণ্য ষড়যন্ত্র। হজরত ইউসুফ আলাইহিস সালামের মাজারে হামলাও ধ্বংস কার্যক্রমের অংশ।\nআল-আলম নিউজ চ্যানেল সূত্রে জানা যায়, নাবলুস উপশহরের শতাধিক ইয়াহুদী অধিবাসী ইসরাইলি সেনাদের সহযোগিতায় হজরত ইউসুফ আলাইহিস সালামের মাজারে হামলা চালায়। এ সময় সেখানকার স্থানীয় ফিলিস্তিনিরা মাজারে হামলায় বাধা দেয়। মাজারে হামলা চালাতে বাধা দিলে ইসরাইলি সেনাবাহিনী ফিলিস্তিনিদের উপর আক্রমণ করে বসে।\nউল্লেখ্য, রামাল্লা, আল-খলিল ও বাব আল-মাগরেবায় পৃথক পৃথক হামলা চালিয়েছে ইসরাইল। ইসরাইলি সেনাদের সঙ্গে সঙ্গে ইয়াহুদীরাও এসব স্থাপনা হামলা চালিয়ে আসছে। লক্ষ্য একটাই পুরো মসজিদ আল-আকসা ইয়াহুদীদের দখলে নেয়া।\nTags: ইহুদীরা হামলা করলো হজরত ইউসুফ আলাইহি সালামের মাজারে!\nবিশ্ববিদ্যালয় ভর্তি পরীক্ষার্থীদের জন্য এই মাসের কারেন্ট অ্যাফেয়ার্স থেকে বাছায়কৃত ৫৫টি প্রশ্নোত্তর


ঢাকা বিশ্ববিদ্যালয়ের গণযোগাযোগ ও সাংবাদিকতা বিভাগের সাবেক অধ্যাপক ও সাবেক প্রধান তথ্য কমিশনার ড. গোলাম রহমান বলেছেন, করোনা পরিস্থিতি সারা বিশ্বের সাংবাদিকদের জন্য নতুন চ্যালেঞ্জ হিসেবে দেখা দিয়েছে। বিশেষ করে বাংলাদেশের মতো উন্নয়নশীল দেশে পূর্বের নানা প্রতিবন্ধকতার পাশাপাশি নতুন নতুন প্রতিবন্ধকতা যোগ হয়েছে।\nআশার কথা হচ্ছে, এসব চ্যালেঞ্জ মোকাবেলা করেই বাংলাদেশসহ সারা বিশ্বে সাংবাদিকতা পেশা সচল ও সরব রয়েছে। গণমাধ্যমগুলো তাদের প্রচার-প্রকাশনা অব্যাহত রেখেছে। সাংবাদিকগণও তাদের পেশায় সচল রয়েছে। তবে করোনা নিয়ে যাতে পাঠক-দর্শক মহলে ভীতির সৃষ্টি না হয় সে ব্যাপারে সাংবাদিক ও গণমাধ্যমকে আরো সচেতন হতে হবে। বিশেষ করে সকল গণমাধ্যমে করোনাভাইরাসের মতো অণুজীবকে যেভাবে বড় লোগো আকারে দেখানো হচ্ছে এটা কাম্য নয়।\nড. গোলাম রহমান রোববার (২৭ সেপ্টেম্বর) সকালে প্রেস ইনস্টিটিউট বাংলাদেশ (পিআইবি) আয়োজিত ওয়েবিনারে মুখ্য রিসোর্সপার্সন হিসেবে বক্তব্য প্রদানকালে এসব কথা বলেন। “করোনাকালে সাংবাদিকদের সুরক্ষা ও করণীয়” বিষয়ক এই ওয়েবিনারে (অনলাইন লাইভ সেমিনার) চাঁদপুর ও জামালপুর জেলার ৩০জন সাংবাদিক এই ওয়েবিনারে অংশ নিয়েছেন।\nওয়েবিনারের মডারেটর ছিলেন পিআইবি’র মহাপরিচালক প্রখ্যাত সাংবাদিক, কবি ও কলামিস্ট জাফর ওয়াজেদ। ওয়েবিনার সঞ্চালনা করেন পিআইবি’র ই-লার্নিং এর প্রধান সমন্বয়কারী শাহ আলম সৈকত। সমন্বয়কারীর দায়িত্ব পালন করেন পিআইবি’র সহকারী প্রশিক্ষক বারেক হোসেন। সকাল সাড়ে ১০টায় শুরু হওয়া এই ওয়েবিনার দুপুর আড়াইটায় শেষ হয়।\nরিসোর্সপার্সন হিসেবে প্রশিক্ষণ প্রদান করেন নিউইয়র্ক টাইমসের স্ট্রিংগার ও বৈশাখী টেলিভিশনের পরিকল্পনা পরামর্শক জুলফিকার আলি মানিক, এমআরডিআই’র ইনভেস্টিগেটিভ জার্নালিজম হেল্প ডেস্কের প্রধান বদরুদ্দোজা বাবু, জনস্বাস্থ্য বিশেষজ্ঞ ও সাংবাদিক ডা. আওরঙ্গজেব আরু।